
(Sfântul Vasile cel 


Mare, Omilia I, 1, la Hexaemeron.) 


Omilia I - «La început a făcut Dumnezeu cerul şi pământul» 


Pentru cel care vrea să vorbească despre întocmirea lumii, potrivit început este să 
pună, înainte de a-şi începe cuvântul, începutul, care stă la temelia ordinii celor ce 
se văd în lume. Că nu trebuie să vorbeşti de facerea cerului şi a pământului ca de o 
întocmire făcută de la sine, aşa cum şi-au închipuit unii, ci ca de o lucrare, ce-şi are 
pricină de la Dumnezeu. 


Care auz este vrednic, oare, de măreţia celor ce au să fie spuse? Cât de pregătit se 
cade să fie, oare, sufletul, care are de întâmpinat auzirea unor astfel de măreţii? 
Trebuie să fie curățit de patimile trupului, să nu fie întunecat de grijile lumeşti, să-i 
placă să muncească, să-i fie dragă cercetarea şi să se uite pretutindeni de jur în 
jurul lui, de unde ar putea căpăta vreun gând vrednic de Dumnezeu. 


Dar, înainte de a cerceta înţelesul cel adevărat al cuvintelor Scripturii, înainte de a 
afla cât de adânc este sensul acestor puţine cuvinte ale Cărţii Facerii, să ne aducem 
aminte de cel ce ne-a vorbit de facerea lumii. Chiar dacă din slăbiciunea minţii 
noastre nu vom putea ajunge până în adâncul gândirii scriitorului, totuşi, de vom 
lua aminte la vrednicia de credinţă a celui ce vorbeşte, vom fi conduşi singuri la 
înţelegerea celor pe care ni le spune. 


Moise este cel care a scris cartea aceasta. Moise, acel bărbat vestit, despre care 
Scriptura a dat mărturie că era plăcut lui Dumnezeu încă de pe când era copil de 
sân . Pe acesta l-a înfiat fiica lui Faraon, l-a crescut împărăteşte şi 1-a dat pentru 
instruirea lui dascălii înţelepţi ai egiptenilor. Moise a urât tirania şi s-a reîntors la 
smerenia celor de un neam cu el, «alegând mai bine să pătimească împreună cu 
poporul lui Dumnezeu, decât să aibă desfătarea cea trecătoare a păcatului». Avea 
din fire dragostea de adevăr, de aceea se vede că chiar înainte de a lua conducerea 
poporului său, din pricina urii lui fireşti față de rău, a luptat împotriva celor răi cu 
preţul vieţii sale; fiind izgonit de cei cărora le făcuse bine, a părăsit cu bucurie 
viaţa zgomotoasă egipteană şi s-a dus în Etiopia. 


Şi acolo, lăsând la o parte toate celelalte îndeletniciri, vreme de patruzeci de ani s-a 
ocupat cu contemplarea existenţelor. Când era de optzeci de ani, a văzut pe 
Dumnezeu , atât cât este cu putinţă unui om să-L vadă dar, mai bine spus, atât cât 
nimeni nu L-a putut vedea, după cum dă mărturie însuşi Dumnezeu: «Dacă va fi 
între voi vreun profet al Domnului, în vedenie Mă voi face cunoscut lui şi în 
somn voi grăi cu el; nu tot aşa am grăit şi cu slujitorul Meu Moise, care este 


credincios în toată casa Mea; cu el grăiesc gură către gură, la arătare şi aievea, 
iar nu în ghicituri». 


Aşadar Moise, care a fost învrednicit, la fel cu îngerii, să vadă pe Dumnezeu faţă 
către faţă, el ne istoriseşte cele pe care le-a auzit de la Dumnezeu. Să ascultăm, dar, 
cuvintele adevărului, grăite «nu în cuvinte de înduplecare ale înţelepciunii 
omeneşti» , ci «în cuvinte de învăţătură ale Duhului» , care nu au scopul să aducă 
laudă de la cei ce le ascultă, ci mântuire celor ce sunt instruiți de ele. 


II 
«Întru început a făcut Dumnezeu cerul şi pământul 


Minunea gândului acestuia îmi opreşte cuvântul. Ce să spun mai întâi? De unde să- 
mi încep tâlcuirea ? Să vădesc deşertăciunea învăţăturii filosofilor profani sau să 
laud adevărul învăţăturii noastre? 


Multe au grăit filosofii eleni despre natură, dar nici una din ideile lor n-a rămas 
neclintită şi nerăsturnată; totdeauna ideile celui de al doilea au surpat ideile celui 
dintâi, aşa că nu mai e nevoie să le vădesc cu deşertăciunea lor; e îndestulătoare 
combaterea unora de către alţii. 


Aceşti filosofi, necunoscând pe Dumnezeu, n-au pus la temelia creației universului 
o cauză rațională, ci ideile lor despre facerea lumii sunt concluziile neştiinţei lor 
iniţiale despre Dumnezeu. De aceea unii, pentru a explica facerea lumii, au alergat 
la ipoteze materiale, atribuind elementelor lumii cauza creării universului; alţii şi- 
au închipuit că natura celor văzute este formată din atomi, corpi indivizibili, 
molecule şi pori; corpi indivizibili, care, când se unesc unit cu alții, când se despart 
unii de alţii; şi astfel duc la naşterea şi distrugerea existenţelor din natură; 
corpurile, la rândul lor, care dăinuiesc mai mult, îşi au cauza dăinuirii lor în unirea 
mai trainică a atomilor. 


Cu adevărat pânză de păianjen ţes cei ce au scris acestea, punând la facerea cerului, 
a pămîntului şi a mării nişte cauze atât de slabe şi lipsite de trăinicie. Că nu ştiau să 
spună : «Intru început a făcut Dumnezeu cerul şi pământul». De aceea necredinţa 
în Dumnezeu, care locuia în ei, i-a înşelat şi au spus că universul este fără cârmuire 
şi fără rânduire şi că este purtat la întâmplare. 


Ca să nu păţim şi noi aşa, Moise, care a scris despre facerea lumii, chiar de la cele 
dintâi cuvinte, ne-a luminat mintea cu numele lui Dumnezeu, zicând: <întru 
început a făcut Dumnezeu cerul şi pământul». 


Ce frumoasă orânduire de cuvinte! A spus mai întâi: «Intru început, ca să nu 
socotească unii că lumea este fără de început. Apoi a adăugat: făcut», ca să arate 
că ceea ce a făcut este o foarte mică parte din puterea creatoare a lui Dumnezeu. 


După cum olarul, cu aceeaşi meserie, face nenumărate vase, fără să-şi irosească 
meseria şi puterea, tot aşa şi Creatorul acestui univers nu are putere creatoare 
numai pe măsura creării unei singure lumi, ci puterea lui este nesfârşită; şi-a 
exprimat numai voinţa, şi a şi adus la existenţă măreţiile celor ce se văd. 


Aşadar, dacă lumea are început şi a fost făcută, caută să afli cine i-a dat început şi 
cine este Creatorul! Dar, mai bine spus, ca nu cumva tu, căutând cu gânduri 
omeneşti, să te abaţi de la adevăr, Moise ţi-a luat-o înainte cu cele ce ne-a învăţat, 
punând ca o pecete şi ca un talisman în inimile noastre numele cel de mult preţ al 
lui Dumnezeu, zicând: «întru început a făcut Dumnezeu». Dumnezeu, fericită fire, 
îmbelşugată bunătate, Cel dorit de toți cei înzestrați cu cuvânt şi rațiune, 
frumuseţea cea mult dorită, începutul existenţelor, izvorul vieţii, lumina cea 
spirituală, înţelepciunea cea neapropiată. Acesta «a făcut întru început cerul şi 
pământul». 


III 


Să nu-ţi închipui, omule, că cele ce le vezi sunt fără început şi nici pentru că cele 
ce se mişcă pe cer aleargă împrejurul tău în cerc şi pentru că începutul cercului 
scapă simţurilor noastre, să socoteşti că natura celor ce se mişcă în cerc este fără 
început. Că nici despre cercul acesta - adică suprafaţa plană descrisă de o linie - nu 
trebuie să presupunem că este fără de început, pentru că scapă simţurilor noastre şi 
nu-i putem găsi nici începutul, nici sfârşitul. Dimpotrivă, chiar dacă începutul şi 
sfârşitul cercului scapă simţurilor noastre, totuşi cel care a descris cercul, la început 
într-adevăr dintr-un punct oarecare, cu un centru şi cu o anumită distanţă de centru. 
Aşa şi tu, pentru că cele ce se mişcă în cerc: revin la locul de pornire, având o 
mişcare continuă şi neîntreruptă, să nu te înşele aceasta şi să spui că lumea este 
fără de început şi fără de sfârşit. Că «chipul lumii acesteia trece» şi că «cerul şi 
pământul vor trece». Cele ce ni s-au dat nouă acum de învăţătura cea de Dumnezeu 
insuflată sunt, în puţine cuvinte, vestire mai dinainte a învățăturilor despre sfârşitul 
şi transformarea lumii. 


«Întru început a făcut Dumnezeu». Trebuie, deci, neapărat ca cele ce au început în 
timp să se sfârşească tot în timp. Dacă facerea lumii a început în timp, nu te îndoi 
nici de sfârşitul ei. Că geometria, cercetările aritmetice, studiile despre corpurile 
solide, vestita astronomie, această deşertăciune pentru care se munceşte atât, la ce 
scop duc, dacă cei care se ocupă cu aceste ştiinţe au gândit că lumea aceasta văzută 
este coeternă cu Dumnezeu, Creatorul universului, dacă ridică lumea materială şi 
mărginită la aceeaşi slavă cu firea cea neînţeleasă şi nevăzută a Dumnezeirii şi nici 
atâta n-au putut gândi că, dacă părțile unui întreg sunt supuse stricăciunii şi 
schimbării, trebuie neapărat ca şi întregul să sufere aceleaşi schimbări la care sunt 
supuse părţile lui. Dar atât «au rătăcit în cugetele lor şi s-a întunecat inima lor 
cea neînţelegătoare şi spunând că sunt înţelepţi au ajuns nebuni» „ încât unii au 
afirmat că cerul există din veşnicie împreună cu Dumnezeu, iar alții au spus că 
cerul este Dumnezeu, că e fără început şi fără de sfârşit şi că este cauza rânduielii 
fiecărei părți din lume. 


IV 


Într-adevăr, bogăţia înţelepciunii lumii le va mări cândva cumplita lor osândă, că 
aceştia, ocupându-se atât de mult cu lucrurile deşarte, au rămas de buna voia lor 
orbi pentru înţelegerea adevărului. Aceştia măsoară distanţele între stele, descriu şi 
stelele dinspre polul nord, pe care le vedem mereu, şi pe cele de la polul sud, 
cunoscute celor ce locuiesc în acele regiuni, dar necunoscute nouă, împarte bolta 
de miazănoapte a cerului şi a ciclului zodiac în mii şi mii de părţi, observă cu 
precizie răsăritul, oprirea şi apusul stelelor, mişcarea tuturor stelelor faţă de cele 
dinaintea lor şi timpul în care fiecare din stelele rătăcitoare îşi împlinesc mişcarea 
lor de revoluţie, dar o singură ştiinţă din toate n-au descoperit, ştiinţa de a înţelege 
pe Dumnezeu, Creatorul universului, pe dreptul Judecător, Care răsplăteşte după 
vrednicie pe cei ce viețuiesc în lume, şi n-au descoperit nici ştiinţa de a avea despre 
judecarea lumii o idee potrivită cu sfârşitul lumii. Că neapărat lumea se va 
schimba, de vreme ce şi starea sufletelor are să se schimbe într-un alt fel de viaţă; 
că după cum viaţa noastră de aici este înrudită cu natura acestei lumi, tot aşa şi 
viitoarea vieţuire a sufletelor noastre va primi soarta proprie acestei situaţii. 


Aceşti învăţaţi sunt atât de departe în a se uita cu luare aminte la aceste adevăruri, 
încât chiar izbucnesc în râs când le vorbim de sfârşitul acestei lumi şi de naşterea 
din nou a veacului. 


Şi pentru că începutul stă în chip firesc înaintea celor ce vin după început, trebuia 
neapărat ca Moise, care avea să vorbească de cele ce şi-au primit în timp existenţa, 
să pună cuvântul acesta înaintea tuturor, zicând: «Intru început a făcut». 


vV 


Dar, după cum se pare, a fost şi înainte de lumea aceasta ceva. Care se poate 
contempla cu mintea noastră, dar n-a fost consemnat de istorie, pentru că acest 
lucru era nepotrivit celor începători şi încă prunci cu cunoştinţa. Era o stare mai 
veche decât facerea lumii, potrivită puterilor celor mai presus de lume, o stare mai 
presus de timp, veşnică, pururea fiitoare în ea, Ziditorul şi Creatorul tuturor a făcut 
creaturi: lumină spirituală, potrivită fericirii celor ce-L iubesc pe Domnul, firile 
raţionale şi nevăzute şi toată podoaba celor spirituale, câte depăşesc mintea 
noastră, ale căror nume nici nu este cu putinţă să le descoperim. Acestea umplu 
lumea cea nevăzută, după cum învaţă Pavel, zicând: «în EI s-au făcut toate, fie 
cele văzute, fie cele nevăzute, fie tronuri, fie domnii, fie începătorii, fie stăpânii, 
fie puteri», fie oştile îngerilor, fie dregătoriile arhanghellor. 


Când, însă, trebuia adusă între existenţe şi lumea aceasta - mai întâi ca o şcoală şi 
ca un loc de învăţătură a sufletelor omeneşti, apoi, ca să spun pe scurt, ca o 
locuinţă potrivită tuturor celor supuşi naşterii şi stricăciunii - atunci, de aceeaşi 
natură cu lumea, cu vieţuitoarele şi plantele din lume, a adus la existenţă şi 
scurgerea timpului, care se grăbeşte totdeauna, trece mai departe şi nu-şi opreşte 
deloc drumul. 


Nu-i, oare, aşa timpul, al cărui trecut a dispărut, al cărui viitor nu-i încă de faţă, iar 
prezentul fuge înainte de a-l cunoaşte bine? Aşa este şi natura tuturor celor din 
lume: sau cresc, sau se sfârşesc? întemeiere şi stabilitate nu-şi pot arăta. Se cădea, 
dar, ca trupurile vieţuitoarelor şi ale plantelor, legate în chip necesar de scurgere şi 
stăpânite de mişcarea care le duce spre naştere şi stricăciune, se cădea, deci, să fie 
cuprinse de natura timpului, care este înrudit cu cele supuse schimbării. 


De la acest fapt a pornit Moise pentru a vorbi despre lume, învăţându-ne cu 
înţelepciune despre facerea lumii, zicând: «întru început a făcut», adică: la 
începutul acesta al timpului. Când Moise spune că s-au făcut «întru început», n-o 
spune ca şi cum ar da mărturie că timpul este mai vechi decât toate cele făcute, 
ci spune că cele văzute şi percepute de simţurile noastre au luat început în urma 
celor nevăzute şi spirituale. 


Poartă numele de «început» şi cea dintâi mişcare, ca în acest text al Scripturii: 
«început al căii celei bune este a face dreptate»; că mai întâi de a săvârşirea 
faptelor de dreptate pornim spre viaţa cea fericită. Poartă numele de «început» şi 
lucrul din care se face ceva şi care există în el, ca de pildă temelia casei sau carena 
corăbiei, după cum este scris: «început al înţelepciunii este frica de Domnul»; că 


evlavia este temelia şi fundamentul desăvârşirii. Poartă numele de «început» şi 
tehnica sau arta, potrivit căreia se săvârşesc lucrurile tehnice sau artistice, de pildă 
înţelepciunea lui Veseleil, folosită pentru împodobirea cortului. Adeseori poartă 
numele de «început» şi faptele care au un sfârşit bun, de pildă, început al 
milosteniei este lauda de la Dumnezeu, iar început al oricărei fapte de virtute este 
sfârşitul pregătit în făgăduinţe. 


VI 


Aşadar, pentru că acest cuvânt «început» are atâtea sensuri, vezi dacă nu cumva 
acest cuvânt se potriveşte tuturor acestor sensuri. Îţi este cu putinţă să afli din ce 
timp a început alcătuirea lumii acesteia, dacă, întorcându-te în urmă cu gândul din 
timpul de acum, te vei sili să găseşti cea dintâi zi a facerii lumii; vei găsi astfel din 
care moment este prima mişcare în timp; apoi vei vedea că au fost puse mai întâi, 
ca nişte temelii şi fundamente, cerul şi pământul, apoi vei vedea că o rațiune 
tehnică a condus împodobirea celor ce se văd, aşa cum îl arată sensul cuvântului 
«început»; apoi că lumea aceasta n-a fost gândită în zadar, nici în deşert, ci pentru 
un scop folositor şi pentru marea trebuință pe care o aduce celor ce există pe 
pământ, dacă lumea este într-adevăr o şcoală a sufletelor înzestrate cu rațiune şi un 
loc unde se poate învăţa cunoaşterea lui Dumnezeu, fiind prin cele văzute şi simţite 
în lume o călăuză a minţii pentru contemplarea celor nevăzute, precum zice 
apostolul, că «cele nevăzute ale lui Dumnezeu de la facerea lumii se văd, 
înțelegându-se din făpturi». 


Sau poate că s-a zis: «întru început a făcut» din pricină că facerea cerului şi a 
pământului s-a făcut într-o clipită şi în afară de timp, deoarece «începutul» este 
ceva indivizibil şi fără dimensiune. După cum «începutul» căii încă nu-i calea, iar 
«începutul» casei nu-i casa, tot aşa şi «începutul» timpului nu-i timpul, dar nici cea 
mai mică parte din timp. lar dacă cineva s-ar ambiționa să spună că «începutul» 
este timp, să ştie acela că împarte «începutul» în părțile timpului, adică în început, 
în perioada de la mijloc şi în perioada de la sfârşit. Este, însă, cu totul de râs să te 
gândeşti la un început al «începutului». Cel care împarte «începutul» în două face 
două începuturi în loc de unul; dar, mai bine spus, multe şi nenumărate, pentru că 
părțile tăiate se împart mereu în altele. Deci Moise a spus: «întru început a făcut», 
ca să cunoaştem că lumea a luat ființă fără scurgere de timp, odată cu voinţa lui 
Dumnezeu. Alţi traducători ai Scripturii au redat mai clar sensul acestui cuvânt, 
spunând: «în scurt a făcut Dumnezeu», adică: dintr-o dată, în puţină vreme. Atât 
despre «început». Puţine din cele multe câte se pot spune. 


VII 


Artele se împart în arte creatoare, arte practice şi în arte teoretice. Artele teoretice 
au ca rezultat lucrarea intelectuală; artele practice, însăşi mişcarea trupului, care, 
dacă încetează, s-a pierdut şi nu mai rămâne nimic privirilor, de pildă dansul şi 
cântatul din flaut nu au un rezultat, ci se sfârşesc odată cu terminarea lucrării; 
artelor creatoare, chiar dacă le încetează lucrarea, le rămâne totuşi lucrul săvârşit; 
astfel arhitectura, tâmplăria, arta de a lucra arama, arta țesutului şi toate cele ca 
acestea arată din destul prin ele însele principiile de creaţie, chiar dacă nu este de 
față meşterul, care le-a lucrat ? şi poţi admira pe arhitect după opera sa, precum şi 
pe făurar sau pe ţesător. 


Aşadar, ca să arate că lumea este o operă de artă, pusă înaintea tuturor spre a fi 
privită şi contemplată şi ca să facă cunoscută înţelepciunea Creatorului cei, 
înțeleptul Moise n-a folosit alt cuvânt, ci a zis: «Întru început a făcut», n-a zis : «a 
lucrat», nici «a adus-o la existenţă», ci : «a făcut». 


Și pentru că mulți şi-au închipuit că lumea este din veşnicie coeternă cu Dumnezeu 
şi nu vor să accepte că este făcută de Dumnezeu, ci că lumea există automat alături 
de EI, ca umbră a puterii Lui, şi pentru că mărturisesc că Dumnezeu este într- 
adevăr cauza lumii, dar o cauză independentă de voinţa Lui, aşa cum trupul este 
cauza umbrei sau făclia cauza luminii, profetul, vrând să îndrepte o înşelăciune ca 
aceasta, s-a folosit de această preciziune a cuvintelor, spunând: «întru început a 
făcut Dumnezeu». Nu i-a dat lumii cauza existenţei ei, aşa cum spun aceia, ci că 
Dumnezeu însuşi a făcut-o: ca bun, această operă folositoare; ca înţelept, această 
operă prea frumoasă ; ca puternic, această operă foarte mare. Moise ţi-a arătat pe 
Meşter, Care nu numai că a intrat în fiinţa tuturor celor din lume, dar a şi pus toate 
părţile ei în armonie unele cu altele şi a făcut un tot armonic, corespunzător şi de 
acord cu El. 


«Întru început a făcut Dumnezeu cerul şi pământul». Cu aceste două margini - cer 
şi pământ - Moise ţi-a lăsat să înţelegi existenţa întregului univers; a dat cerului 
întâietatea în ordinea creaţiei şi a spus că pământul este al doilea în ordinea 
existenţei. Negreşit, au fost făcute odată cu cerul şi pământul şi cele ce sunt între 
cele două extreme. Deci, chiar dacă Moise n-a spus nimic despre elementele lumii, 
de foc, de apă, de aer, tu, însă, cu propria ta minte, înţelege mai întâi că toate aceste 
elemente sunt amestecate în tot ce exist, în pământ vei găsi şi apă şi aer şi foc, 
odată ce din pietre sare foc, iar fierul, oare este şi el născut din pământ, dacă este 
frecat, scoate cu îmbelşugare foc. Şi e lucru vrednic de mirare cum focul, când este 
în corpuri, stă cuibărit acolo fără să vatăme, dar când este chemat afară, mistuie pe 
cele pe care mai înainte le păzea nevătămate. Săpătorii de fântâni arată, apoi, că în 
pământ se găseşte apă; iar existenţa aerului în pământ o arată vaporii, care se ridică 


din pământul umed încălzit la soare. Înţelege, apoi, că dacă cerul ocupă prin natura 
lui locul cel de sus, iar pământul este în partea cea de jos - că spre cer se ridică cele 
uşoare, iar spre pământ cad cele grele, că susul şi josul sunt potrivnice unul altuia - 
Moise, care a consemnat pe cele care sunt prin natura lor foarte depărtate unele de 
altele, a consemnat implicit şi pe cele care ocupă locul dintre aceste două extreme. 
Deci nu căuta o expunere a tuturor existenţelor, ci prin cele ce ţi s-au arătat, 
înţelegele şi pe cele trecute sub tăcere ! 


VIII 
«Întru început a făcut Dumnezeu cerul şi pământul». 


Cercetarea fiinţei fiecărei existenţe, fie a celor pe care le contemplăm, fie a celor 
care ne cad sub simţuri, ar lungi mult de tot interpretarea noastră, iar pentru 
expunerea celor cu privire la această problemă s-ar cheltui mai multe cuvinte decât 
cele câte s-ar putea spune despre fiecare din problemele de care ne ocupăm. De 
altfel nici n-ar fi de folos pentru zidirea Bisericii să ne ocupăm de ele. 


Despre fiinţa cerului ne sunt îndestulătoare cele spuse de Isaia, care, prin cuvinte 
simple, ne-a dat o idee clară despre natura cerului, zicând: «Cel Ce a întărit cerul 
ca fumul» „adică : Cel Ce a dat cerului, pentru alcătuirea lui, o natură subțire, nu 
tare, nici groasă. lar despre forma cerului ne sunt îndestulătoare tot cele spuse de 
Isaia, spre slava lui Dumnezeu: «Cel Ce a pus cerul ca o boltă». 


Acelaşi lucru să ni-l spunem .şi despre pământ. Să nu cercetăm cu curiozitate care 
este fiinţa lui, nici să nu ne sfărâmăm mintea, căutând ce este sub el, nici să căutăm 
o natură lipsită de însuşiri, care prin ea însăşi ar fi fără însuşiri, ci să ştim bine că 
toate câte le vedem la el sunt rânduite pentru a-i da existenţă şi pentru a-i completa 
fiinţa. Că n-ai să ajungi la nimic, dacă ai încerca să elimini cu raţiunea pe fiecare 
din însuşirile care sunt în el. Dacă îndepărtezi negrul, recele, greul, densul, 
însuşirile pe care ţi le dă gustul sau alte însuşiri, pe care le găsim pământului, 
atunci nu mai rămâne nimic din pământ. 


Părăsind, dar, aceste cercetări, te sfătuiesc să nu cauţi să afli nici pe ce stă 
pământul. Îţi va ameţi mintea, pentru că gândirea ta nu va ajunge la un rezultat 
sigur. Dacă vei spune că aerul este aşternut sub lățimea pământului, vei rămâne 
nedumerit, întrebându-te : Cum substanța moale şi cu totul goală a aerului 
rezistă, deşi este apăsată de o greutate atât de mare ? Cum nu alunecă aerul în 
toate părţile, evitând prăbuşirea împreună cu pământul şi cum nu se urcă 
deasupra pământului care îl apasă ? Iarăşi dacă vei presupune că apa este 


temelia pământului şi aşa te vei întreba : Cum pământul, care este greu şi dens, 
nu se scufundă în apă, ci el, care-i atât de greu, este ţinut de apă, care este mai 
slabă decât el ? Pe lângă asta trebuie să te mai întrebi: Pe ce stă apa? Și iarăşi 
vei fi nedumerit, pe ce substanţă tare şi rezistenta Stă fundul celei din urmă 
temelii ? 


IX 


lar dacă vei presupune un alt corp, mai greu decât pământul, care ar putea opri 
pământul să se ducă jos, să-ţi aminteşti că şi corpul acela are nevoie de un altul, 
care să-l susțină şi să nu-l lase să cadă. lar dacă am putea presupune un reazăm şi 
aceluia, mintea noastră va căuta iarăşi şi aceluia un alt reazăm şi aşa vom merge la 
nesfârşit, născocind alte temelii pentru cele pe care le-am găsit. Şi cu cât vom 
merge mai departe cu mintea, cu atât vom fi siliți să aducem mai mare putere de 
sprijin, care să poată rezista întregii greutăți pe care o are de susţinut. De aceea 
pune hotar minţii tale, ca nu cumva cuvântul lui lov să-ţi mustre curiozitatea, că 
iscodeşti cele ce nu pot fi înţelese şi să fii întrebat şi tu de el: «Pe ce s-au întărit 
stâlpii pământului ?». 


lar dacă uneori auzi în psalmi spunându-se : «Eu am întărit stâlpii lu», gândeşte-te 
că psalmistul a numit «stâlpi» puterea care susţine pământul. lar cuvintele 
psalmistului: «Pe mări l-ai întemeiat pe el» ce altceva arată decât că apa este 
revărsată de jur împrejurul pământului ? 


- Dar cum se face că apa, care este curgătoare şi se îndreaptă spre locurile înclinate, 
stă suspendată şi nu se revarsă nicăieri? 


- Nu te gândeşti că aceeaşi nedumerire, ba chiar mai mare nedumerire, îți pune 
gândirii tale pământul, care stă suspendat, el, care e mai greu decât apa ? 


Trebuie, dar, neapărat, fie că acceptăm că pământul se ţine singur, fie că pluteşte pe 
ape, să nu ne depărtăm de gândul cel binecredincios, ci să mărturisim că toate se 
țin prin puterea Creatorului. Aceasta trebuie să ne-o spunem atât nouă înşine cât şi 
celor care ne întreabă pe ce se sprijină această mare şi grozavă greutate a pământu- 
lui, că «în mâna lui Dumnezeu sunt marginile pământului» . Acesta este cel mai 
sigur răspuns, pe care-l putem da minţii noastre, şi este de folos şi ascultătorilor 
noştri. 


X 


Unii fizicieni spun, cu cuvinte elegante, că pământul stă nemişcat din anumite 
pricini: din pricina locului pe care îl ocupă în centrul universului şi din pricina 
distanţei, totdeauna egală cu marginile universului; de aceea nu poate să se încline 
în vreo parte ; aşa că rămâne neapărat nemişcat, pentru că distanţa egală, pe care o 
are din toate părţile de jur împrejurul lui, îi face cu neputinţă înclinarea în vreo 
parte. 


Locul acesta din centrul universului, pe care pământul îl ocupă, nu l-a dobândit nici 
ca o moştenire, nici prin sine însuşi, ci este locul lui firesc şi necesar. Deoarece 
corpul ceresc ocupă în înălțime cel mai îndepărtat loc, urmează, spun aceşti 
fizicienii, că toate obiectele grele, care cad de sus, se îndreaptă din toate părțile 
spre centru; şi în care direcţie se îndreaptă părțile într-acolo se îndreaptă şi întregul. 
Dacă pietrele, lemnele şi toate obiectele de pământ se îndreaptă în Jos, atunci 
negreşit şi pentru întregul pământ acesta îi este locul propriu şi potrivit; iar dacă 
vreun obiect uşor se ridică din centru, negreşit că se va îndrepta spre locurile cele 
mai de sus. Deci corpurilor grele le este proprie mişcarea în spre jos; iar josul, aşa 
cum s-a arătat, este centrul. Să nu te minunezi, dar, dacă pământul nu cade nici 
într-o parte; nu cade, pentru că ocupă potrivit naturii lui, locul din mijloc. Trebuie, 
deci, neapărat ca pământul să rămână la locul său? poate, însă, să-şi schimbe locul, 
dacă face vreo mişcare potrivnică naturii sale. 


Dacă ţi se pare că poate fi adevărat ceva din cele spuse, atunci mută-ţi admiraţia 
spre Dumnezeu, Care le-a rânduit aşa pe acestea! Că nu se micşorează admiraţia 
pentru lucrurile măreţe din natură, dacă se descoperă chipul în care Dumnezeu le-a 
făcut. lar dacă nu le socoţesti adevărate, simpla ta credinţă să-ţi fie mai puternică 
decât argumentele logice. 


XI 


Acelaşi lucru îl putem spune şi despre cer, că s-au scris de înţelepţii lumii tratate 
pline de multe cuvinte despre natura cerului. Unii au spus că cerul este compus din 
cele patru elemente, pentru că se poate pipăi şi vedea; participă pământului din 
pricină că e tare, focului din pricină că se vede şi celorlalte elemente din pricina 
compoziţiei lui. 


Alţi înţelepţi, însă, au respins această teorie ca de necrezut şi au întrodus în 
alcătuirea cerului a cincea substanţă corporală, imaginată de ei. Pentru ei cerul este 
un corp eteric, care, după cum spun ei, nu-i nici foc, nici aer, nici pământ, nici apă, 
pe scurt, nici unul din corpurile simple; că pentru corpurile simple mişcarea proprie 
lor este mişcarea în linie dreaptă; pentru cele uşoare, ridicarea în sus; iar pentru 


cele grele, coborârea în Jos; şi nici mişcarea circulară nu este aceeaşi cu mişcarea 
în sus sau mişcarea în jos; şi, în scurt, mişcarea în linie dreaptă se deosebeşte foarte 
mult de mişcarea circulară. Şi aceşti învăţaţi spun: corpurile care au, potrivit naturii 
lor, deosebite mişcările lor, au deosebite şi naturile lor. 


Dar nu-i cu putinţă să presupunem că cerul este format din primele corpuri, pe care 
le numim elemente, pentru că corpurile alcătuite din elemente diferite nu pot avea 
mişcarea uniformă şi liberă, deoarece fiecare element, care există în corpurile 
compuse, are prin natura lui altă şi altă mişcare. De aceea, mai întâi, cele compuse 
cu greu se pot menţine într-o singură mişcare continuă, pentru că elementul care 
are o singură mişcare nu se poate acorda şi nici nu se poate împăca cu toate 
celelalte elemente, care au mişcări contrarii; dimpotrivă, elementul care are 
însuşirea de a fi uşor este vrăjmaş elementului care are însuşirea de a fi greu. Când 
ne mişcăm spre înălțime, suntem îngreuiaţi de elementul pământ; iar când suntem 
purtați în jos, ne mişcăm împotriva elementului foc, că suntem atraşi în Jos 
împotriva naturii elementului foc; iar tendinţa elementelor de a se îndrepta în 
direcţii contrare duce la distrugerea corpului compus din acele elemente. Tot ceea 
ce este unit, silnic şi împotriva firii se menţine unit puţină vreme; iar aceasta, forțat 
şi cu greutate; dar se descompune repede în elementele din care a fost compus, 
întorcându-se fiecare din cele ce au fost unite la locul său propriu. 


Din pricina acestor necesităţi logice, după cum spun învățații aceia, ei au respins 
ipotezele celor de dinaintea lor şi au avut nevoie de oipoteză proprie; au emis 
ipoteza unei a cincea naturi corporale pentru facerea cerului şi a stelelor de pe cer. 


Un alt învăţat, unul din cei plini de idei şi cu cuvinte amăgitoare, s-a ridicat 
împotriva acelora, le-a risipit ideile lor şi le-a înlăturat, punând în locul lor propria 
lui părere. 


Dacă am încerca acum să vorbim de toate câte şi spun aceşti învăţaţi, am cădea şi 
noi în aceeaşi pălăvrăgeală ca şi ei. Noi, însă, să-i lăsăm pe aceşti învăţaţi să se 
lupte între ei. Să nu mai vorbim de natura existenţelor ci să dăm crezare lui Moise, 
care a spus : «A făcut Dumnezeu cerul şi pământul» şi să slăvim pe Marele Meşter 
al celor făcute cu înţelepciune şi măiestrie. Din frumuseţea celor văzute să 
înţelegem pe Cel Care-i mai presus de frumuseţe, iar din măreția celor care cad sub 
simţurile noastre şi din corpurile acestea mărginite din lume să ne ducem cu mintea 
la Cel nemărginit, la Cel mai presus de măreție, Care depăşeşte toată mintea cu 
mulțimea puterii Sale. 


E drept, nu cunoaştem natura existențelor dar este atât de minunat cât ne cade sub 
simţuri, încât mintea cea mai ascuţită se vădeşte a fi neputincioasă în faţa celei mai 
mici făpturi din lume, fie pentru a o descrie cum se cuvine, fie pentru a da laudă 
cuvenită Creatorului, Căruia se cuvine toată slava, cinstea şi puterea, în vecii 
vecilor, Amin. 


Omilia a II-a - Despre: «Pământul era nevăzut şi netocmity» 


Azi dimineaţă am explicat câteva cuvinte din Scriptură şi am găsit atât adânc de 
gânduri ascunse în ele, încât am pierdut cu totul curajul să merg mai departe. Dacă 
pridvoarele sfintelor sunt aşa, iar tindele bisericii sunt atât de cinstite şi de înalte, 
încât întunecă ochii minţii noastre cu străfulgerarea frumuseţii lor, cum vor fi 
sfintele sfintelor ? Cine-i în stare a îndrăzni să intre în sfintele sfintelor sau cine va 
privi pe cele mai presus de grai ? Chiar a le privi este cu neputinţă, iar cuvântul cu 
greu tâlcuieşte ceea ce gândeşte mintea! 


Dar pentru că în faţa dreptului Judecător este hotărâtă răsplata, nu vrednică de 
disprețuit, chiar numai pentru că doreşti să faci cele ce trebuie, n-am să şovăi să-mi 
continui tâlcuirea, deşi sunt departe de vrednicia acestei tâlcuiri. lar dacă, cu 
ajutorul Duhului, nu mă voi depărta de scopurile urmărite de Scriptură, atunci n- 
am să fiu socotit vrednic de respins. Şi cu ajutorul harului lui Dumnezeu, voi zidi şi 
eu cât de cât Biserica lui Dumnezeu. 


= A > . . 1 . 
« Pământul era nevăzut şi netocmit» “, spune Scriptura. 


- Cum se face că, deşi amândouă - şi cerul şi pământul - au fost create având 
aceeaşi cinste, cerul a fost făcut desăvârşit, iar pământul este încă nedesăvârşit 
şi neterminat ? Sau, pe Scurt, care era partea «netocmită» a pământului şi 
pentru care pricină pământul era «nevăzut»? Tocmirea desăvârşită a pământului 
o formează belşugul din el: odrăslirea a tot felul de plante, creşterea pomilor înalţi - 
roditori şi neroditori - culorile frumoase şi mirosurile plăcute ale florilor şi toate 
câte, puțin mai în urmă, răsărind din pământ, la porunca lui Dumnezeu, vor 
împodobi pământul care le-a dat naştere. Aşadar, pentru că nimic din acestea nu 
era pe pământ, pe bună dreptate, Scriptura a numit pământul «netocmit». 


Acelaşi lucru îl putem spune şi despre cer. Nici nu era încă terminat şi nici nu 
primise propria lui podoabă, nu era luminat nici de lună, nici de soare şi nici 
încununat cu cetele de stele. Încă nu se făcuseră acestea. Deci n-ai păcătui față de 
adevăr dacă ai spune că şi cerul era «netocmit». 


Scriptura a mai spus încă şi că pământul era «nevăzut». Aceasta, pentru două 
pricini: sau pentru că nu era încă omul, cel care avea să-l privească, sau pentru că 


! Fac., 1,2. 


era cufundat sub apă, care plutea pe suprafaţa lui şi nu putea să fie văzut; că nu 
erau încă adunate apele în adunările lor, pe care, adunându-le mai pe urmă 
Dumnezeu, le-a numit mări. 


- Dar ce vrea să spună cuvântul «nevăzut» ? Cuvântul «nevăzut» 


= arată pe de o parte ceea ce nu se vede cu ochii trupului; de pildă mintea 
noastră; 

— pe de altă parte arată ceea ce este văzut, datorită naturii lui, dar este 
ascuns de un corp care îl acoperă de pildă fierul în adâncul pământului. 


Socotim că potrivit acestei din urmă însemnări s-a spus despre pământ că era 
«nevăzut»; că era acoperit cu apă. Mai mult, pentru că nu fusese făcută încă 
lumina, nu este de mirare ca pământul să se găsească în întuneric; că văzduhul, 
care era deasupra lui, era neluminat; deci, şi pentru această pricină, Scriptura a 
spus că pământul era «nevăzut». 


II 


Dar cei care falsifică adevărul, cei care nu-şi învaţă mintea să urmeze Scripturii, ci 
strică sensul Scripturii după voia lor, aceia spun că prin aceste cuvinte este arătată 
materia. 


Această materie, spun ei, prin natura ei, era «nevăzută şi netocmităy; era prin ea 
însăşi fără însuşiri şi lipsită de chip şi formă; această materie a fost luată de Ziditor 
şi EI, cu înţelepciunea Lui, i-a dat formă, a pus în ea ordine şi aşa, cu această 
materie a adus la fiinţă pe cele văzute. 


Dacă materia este nefăcută, urmează mai întâi că este de aceeaşi cinste cu 
Dumnezeu şi trebuie să fie învrednicită de aceeaşi preţuire. Dar poate fi, oare, o 
mai mare lipsă de credinţă ca aceea de a da materiei celei fără de însuşiri, fără de 
chip, urâtă în cel mai înalt grad, urâţenie nespusă - ca să folosesc chiar cuvintele 
acelora - de a da, deci, materiei aceeaşi cinstire ca şi înţeleptului, puternicului şi 
prea bunului Creator şi Ziditor al universului? 


In al doilea rând, dacă materia a fost atât de capabilă încât să primească toată 


ştiinţa lui Dumnezeu - că aceia compară materia cu puterea lui Dumnezeu, a cărei 
a, Saba 9 ; “ e 3 Ale e Deta îp 
urmă nu poate fi găsită - - atunci materia este îndestulătoare prin ea însăşi să 


2 Rom 11,33 


acopere toată puterea de gândire a lui Dumnezeu. lar dacă aceia spun că materia 
este inferioară lucrării lui Dumnezeu, şi aşa învăţătura lor se va preface într-o 
blasfemie şi mai nesocotită, pentru că din pricina defectuozităţii materiei 
Dumnezeu n-ar mai fi putut face şi lucra propriile Sale opere. 


l-a înşelat, însă, slăbiciunea firii omeneşti. Noi oamenii avem pentru fiecare 
meserie o materie cu care lucrăm; de pildă fierarul lucrează fierul; dulgherul, 
lemnul. Apoi, la aceste meserii, altceva este materia care se lucrează, altceva este 
forma după care se lucrează materia şi altceva este lucrul săvârşit, potrivit formei 
pe care meşterul o are înaintea sa ”. Materia se ia din afară; forma este potrivit 
meseriei; iar lucrul săvârşit este o sinteză a celor două: a formei şi a materiei. 


Şi aceia gândesc că Dumnezeu a făcut lumea aşa cum face un om o lucrare. 
Ziditorul, spun ei, a luat lumea din afara Lui; iar înţelepciunea Creatorului 
universului i-a dat lumii forma. Deci, după ei, lumea este alcătuită din materia pe 
care Dumnezeu o avea înaintea Sa - ca-re-şi avea existenţa în altă parte - şi din 
forma şi modelul primite de la Dumnezeu. Din spusele acestea se vede că ei 
tăgăduiesc participarea integrală a marelui Dumnezeu la crearea lumii după ei, 
Dumnezeu a contribuit într-o mică măsură la facerea lumii, ca unul care ar 
contribui cu ceva pentru facerea unui ospăț. Din pricina josniciei gândurilor lor n- 
au putut să vadă înălțimea adevărului. Au judecat pe cele dumnezeieşti după cele 
omeneşti. 


Da, aici pe pământ, meseriile au apărut în urma materiei pe care omul o 
prelucrează, pentru că meseriile au fost cerute de nevoile vieţii. Lâna a fost înainte, 
arta de a ţese lâna a venit pe urmă, pentru a împlini o nevoie cerută de firea 
omenească. La fel, lemnul a fost înainte, tâmplănia a venit pe urmă, transformând 
de fiecare dată lemnul pentru o trebuință anumită: corăbierului îi face vâsla; 
plugarului, lopata; ostaşului, sulița. 


Dumnezeu, însă, înainte de a fi cele ce se văd acum, a gândit şi a pornit să aducă 
la existenţă cele ce nu erau; în acelaşi timp a gândit şi cum trebuie să fie lumea 
şi ce formă să-i dea materiei, ca să fie în armonie cu ea. Cerului i-a rânduit o 
natură potrivită cerului, iar formei pământului i-a dat o substanţă proprie şi 
trebuincioasă lui. Focului, apei şi aerului le-a dat forma pe care a voit-o şi le-a 
adus la existenţă aşa cum o cerea raţiunea fiecăreia din cele create. A unit într-o 


3 În mintea sau în modelul din fata lui 


prietenie nesfărâmată, într-o singură unitate şi armonie, întreaga lume, alcătuită 
din diferite părţi. 


Să înceteze, dar, plăsmuitorii de basme, care din pricina slăbiciunii propriilor lor 
gânduri măsoară cu minţile lor puterea cea de neînțeles a lui Dumnezeu, cu 
neputinţă de explicat de limba omenească! 


III 
«A făcut Dumnezeu cerul şi pământul» *. 


Nu pe jumătate fiecare, ci a făcut tot cerul şi tot pământul; în acelaşi timp şi 
substanţa şi forma lor. Că Dumnezeu nu este descoperitor de forme este Creator, a 
creat însăşi natura existenţelor. 


Să ne spună, însă, nouă aceia cum s-a întâlnit una cu alta: puterea activă a lui 
Dumnezeu şi natura pasivă a materiei ? Materia, care oferea un obiect fără formă şi 
Dumnezeu, Care avea ştiinţa formelor fără materie, pentru ca să ia de la celălalt 
ceea ce lipsea fiecăruia. Creatorul să aibă ceva în care să-şi arate ştiinţa, iar materia 
să lepede urâţenia şi lipsa de formă? Dar despre acestea de ajuns atâta. 


Să ne întoarcem la cele ce spuneam la început: «Pământul era nevăzut şi 
netocmit». Când Moise a spus: «întru început a făcut Dumnezeu cerul şi 
pământul», a trecut sub tăcere : apa, aerul, focul şi toate acelea care se nasc din 
aceste elemente; că acestea erau în univers ca nişte completări ale lumii; dar 
istoria facerii lumii le-a lăsat la o parte, pentru a deprinde mintea noastră cu 
cercetarea; i-a dat puţine date, ca să mediteze asupra celor care nu S-au spus. 


Nu s-a spus despre apă că a făcut-o Dumnezeu; dar a spus că pământul era nevăzut. 
Dacă era nevăzut, atunci gândeşte-te singur cu ce voal era acoperit. Nu putea să-l 
acopere focul, pentru că focul este luminos şi dă mai degrabă lumină decât 
întunecime celor de care se apropie. Nici aerul nu era atunci voalul care acoperea 
pământul; că aerul este transparent şi diafan; primeşte chipurile obiectelor văzute şi 
le transmite privirilor celor care se uită la ele. Rămâne să ne gândim că apa 
acoperea faţa pământului, pentru că materia lichidă nu fusese încă trimisă la locul 
său. Din această pricină pământul nu era numai «nevăzuy, ci şi «netocmit». Că 
încă şi acum mulțimea umezelii este o piedică penitru rodirea pământului. Aceasta 


*Fac.l,l 


era, dar cauza că pământul nu se vedea şi era netocmit. Că netocmirea pământului 
este ceea ce-i este propriu; podoaba lui firească, însă, sunt holdele de pe câmpii, 
care se clatină ca valurile mării, livezile înverzite, pline cu fel de fel de flori, 
dealurile acoperite cu verdeață, munţii, cu vârfurile lor, umbriți de păduri. Nimic 
din acestea nu avea încă atunci pământul; avea, însă, dureri de naştere pentru 
naşterea tuturor acestora, datorită puterii puse în ea de Creator şi aştepta doar 
timpul rânduit ca, la porunca Lui dumnezeiască, să scoată la lumină cele zămislite. 


IV 
: a ş a 5 
Moise spune : «și întuneric era deasupra adâncului» *. 


Iarăşi alte prilejuri de basme şi începuturi ale unor plăsmuiri lipsite de credinţă, 
care răstălmăcesc cuvintele Scripturii pentru presupuneri personale! 


După cei care născocesc aceste basme, întunericul nu este, cum e firesc, aerul lipsit 
de lumină sau locul umbrit de un corp care se interpune sau, pe scurt, un loc lipsit 
de lumina din orice altă pricină, ci este o putere rea; dar mai bine spus, aceia zic că 
întunericul este însuşi răul, care-şi are început în el însuşi, duşman şi potrivnic al 
bunătăţii lui Dumnezeu. Aşa socotesc ei întunericul. Că spun ei: Dacă Dumnezeu 
este lumină €, atunci, potrivit ilogicii gândirii, întunericul va fi o putere care se 
împotriveşte lui Dumnezeu; nu-şi are existenţa de la altcineva, ci este un rău născut 
din el însuşi; întunericul este duşman al sufletelor, creator al morţii, potrivnic al 
virtuţii; îşi datoreşte luişi existenţa, n-a fost făcut de Dumnezeu. 


Dar aceştia se înşală, interpretând greşit cuvintele inspirate ale profetului. Câte 
învățături rele şi lipsite de dreapta credinţă nu s-au plăsmuit din răstălmăcirea 
acestor cuvinte scripturistice? Câţi lupi cumpliţi, care au sfâşiat turma lui 
Dumnezeu, n-au atacat sufletele, luând început de la aceste cuvinte ale Scripturii? 
Oare nu şi marcioniţii?” Nu tot de aici şi valentinienii?” Nu şi urâta erezie a 


* Fac.1,2 

*I loan 1,5 

” Marcioniţii, adepții ereticului Marcion. Marcion s-a născut în Sinope din Pont, pe la anul 85. 
Tatăl său era episcop. Excomunicat de propriul său tată - după unele izvoare din pricina 
învăţăturii lui greşite, după altele din pricină că a sedus o fecioară consacrată lui Dumnezeu - 
s-a dus la Roma, unde a început să-şi răspândească învăţătura sa. Descoperit ca eretic, a fost 
excomunicat în anul 144. Moare pe la 160. Marcion a fost cel mai periculos eretic din veacul al 
doilea. Sfântul Policarp l-a numit «întiiul născut al lui satana». N-a întemeiat o şcoală, ci o 
biserică. De aici şi primejdia. Nu poate fi socotit gnostic, cum a fost socotit o vreme din pricina 
legăturilor sale cu gnosticul sirian Cerdon, pentru că Marcion nu are nici Învățătura despre 

maniheilor “, pe care, dacă ai numi-o puroiul Bisericii, n-ai păcătui faţă de ceea cei 
se cuvine. 


Pentru ce, omule, fugi departe de adevăr, născocindu-ţi singur prilejuri de 
pierzanie? Cuvintele Scripturii sunt simple şi uşor de înţeles de toţi. 


Scriptura spune : «Pământul era nevăzut». 

- Din ce pricină ? Pentru că îi acoprea «adâncul». 

- Dar care este înţelesul cuvântului «adânc» ? Înseamnă apă multă, la a cărei fund 
cu greu se poate ajunge. 


emanația eonilor, nici pleroma, nici sizighiile, nici Sofia. Dualismul învățăturii sale despre doi 
Dumnezei, disprețul lui faţă de materie, respingerea Vechiului Testament, rigurozitatea moralei 
sale nu trebuie explicate printr-o influenţă gnostică, ci prin concepția lui despre Vechiul şi Noul 
Testament, pornită dintr-o interpretare greşită şi unilaterală a doctrinei sfântului apostol Pavel 
despre Lege şi Evanghelie. învăţătura lui este strict antiiudaică. EI voia să facă din creştinism o 
religie de sine stătătoare, liberată de orice legătură cu iudaismul, cu Vechiul Testament. Din 
pricina aceasta arunca Vechiul Testament, iar din Noul Testament primea numai Evanghelia 
după Luca, fără genealogie, şi zece epistole din epistolele apostolului Pavel, purificate de 
pretinsele falsificări iudaice. Harnack, într-o monografie despre Marcion - Marcion, Das 
Evangelium vom iiemden Gott, Leipzig, 1921, ediţia II 1924 - a încercat să reabiliteze omul şi 
opera. Face din Marcion un al doilea Pavel, un interpret autentic al Evangheliei; vede în el un 
Luther al Bisericii primare. Lucrarea lui Harnack s-a bucurat de mare succes. In trei ani au 
apărut două ediţii. E contestabil dacă Harnack, cu tot talentul lui şi cu toată ştiinţa lui, a reuşit 
să facă din ereticul Marcion un autentic creştin, dar e incontestabil că lucrarea lui a avut o 
influenţă nefastă asupra spiritului poporului german. 

* Valentinienii, adepții gnosticului Valentin. - Valentin, eretic gnostic din secolul al doilea, s-a 
născut probabil în Alexandria. A răspândit învățătura sa în Egipt şi în Asia, iar între anii 136 şi 
165 în Roma. Descoperit aici ca eretic, a fost izgonit din Biserică şi a fugit în Cipru. 

*Maniheii, adepţii lui Mani. Mani n-a fost un eretic creştin, cum este socotit uneori, ci un 
întemeietor de religii. Mani considera pe toate celelalte religii premergătoare religiei sale şi 
strict naţionale. Pentru aceasta tendinţa religiei sale este universalistă; s-a întins în apus până 
în Africa de nord, iar în răsărit până în China şi s-a continuat în ereziile neomaniheice de mai 
târziu ale pavlicienilor în răsărit şi ale catarilor în apus.Mani s-a născut pe la 215-216 în 
Mesopotamia. La vârsta de 24 de ani îşi începe predica. Călătoreşte mai întâi în India, unde 
întemeiază o comunitate; în 241 se întoarce în patria sa şi, favorizat de regele Sapur 1, îşi 
continuă predica mai bine de 30 de ani, până când urgia magilor şi mânia noului rege, Bahram 
I, îl duseră la moartea pe cruce (276). Ideea care stă la baza maniheismului este dualismul. Sunt 
două principii opuse, concepute sub forma celor două împărăţii: împărăţia luminii, a binelui, în 
fruntea căreia stă Dumnezeu, şi împărăţia întunericului, a răului, în fruntea căreia stă satana; 
fiecare împărăție are câte o serie de eoni. Pe baza acestui dualism este construită întreaga 
cosmologie, antropologie, soteriologie şi eshatologie maniheică. 


Ştim, însă, că multe corpuri se văd când apa este limpede! Cum, dar ? Nu s-a văzut 
prin apă nici o parte din pământ? Nu, pentru că aerul, care se întindea deasupra lui, 
era neluminat şi întunecat. Când raza soarelui străbate apele, atunci de multe ori 
arată pietricelele din fundul ei dar când e noapte adâncă, cu nici un chip nu se 
poate vedea ce este sub apă. Deci, aşa cum spune profetul, pământul era nevăzut, 
pentru că deasupra lui era «adâncul», iar acesta era întunecat. 


Nici «adâncul» nu era o mulţime de puteri potrivnice, aşa cum şi-au închipuit unii; 
dar nici întunericul nu este o putere conducătoare şi rea, care luptă împotriva 
binelui. Că două puteri egale, care se luptă între ele, se nimicesc una pe alta, ar 
avea necontenit frământări, iar războiul dintre ele ar fi fără de sfârşit. Dacă una ar 
depăşi în putere pe cealaltă, atunci cea biruită ar fi complet nimicită, iar dacă aceia 
susțin că lupta între rău şi bine este egală şi nu-s nici învingători şi nici învinşi, 
atunci se ajunge la un război fără de sfârşit şi la o stare nenorocită continuă; iar 
dacă binele, datorită puterii sale, biruie, atunci pentru ce răul nu-i biruit desăvârşit? 


lar dacă... dar nu mi-i îngăduit să spun câte aş putea gândi. Mă minunez, însă, cum 
nu se spăimântă de ei înşişi aceşti oameni, când sunt purtați de mintea lor să 
rostească nişte blasfemii atât de neîngăduite! 


Nu este, deci, un gând binecredimcios să spui că răul este făcut de Dumnezeu, 
pentru că nimic din cele contrarii nu vine de la contrarul său; nici viaţa nu naşte 
moarte, nici întunericul nu este început al luminii, nici boala nu aduce sănătate; 
în Schimbările stărilor sufleteşti schimbările se fac de la contrarii la contrarii; 
dar la naşteri, cel născut nu se naşte din cineva care are o natură potrivnică lui, 
ci din cei de aceeaşi natură. 


Dar pot fi întrebat: 

- Dacă răul nu este nici nenăscut, nici făcut de Dumnezeu, de unde îşi are 
existenţa? Că nimeni din cei ce viețuiesc nu va spune că răul nu există. Ce să 
spunem? Răul nu are o existenţă vie şi însuflețită, ci este o stare sufletească 
potrivnică virtuţii, din pricină că cei care nu Sunt cu luare aminte asupra vieții 
lor se depărtează de bine. 


vV 


Nu căuta, dar răul în afară de tine şi nici nu-ți închipui o natură care să fie cauza 
răului, ci fiecare să se recunoască pe el însuşi cauza răului care este în el. 


Din relele care ni se întâmplă în viaţă, pe unele ni le aduce firea noastră 
omenească, de pildă: bătrâneţea şi bolile; altele sunt datorită întâmplarii, de 
pildă: faptele, care, în afara gândului nostru, au cauze Străine, adeseori 
dureroase sau vesele, de pildă: când găseşti o comoară săpând o fântână sau 
când, ducându-te în piaţă, îţi iese în cale un câine turbat; alte rele depind de noi, 
de pildă: a-ţi înfrîna poftele sau a da frâu liber plăcerilor, a-ţi stăpâni mânia Sau 
a bate pe cel care te-a supărat, a spune adevărul sau a minţi, a fi blând şi 
măsurat Sau îngâmfat şi mândru. Peste toate acestea tu eşti stăpân ! Nu căuta 
începuturile lor în afară de tine, ci cunoaşte că răul ia început din căderile cele 
din voia ta. Dacă răul ar fi fără voia noastră şi nu cu voia noastră, atunci n-ar 
atârna asupra celor ce fac rău atâta frică de legi şi nici n-ar fi atât de nemiloase 
pedepsele date de tribunale pe măsura faptelor săvârşite de răufăcători. 


Acestea să fie cele spuse de mine despre adevăratul rău. Că boala, sărăcia, lipsa de 
slavă şi moartea şi toate cele ce aduc tristeţe peste oameni nu merită să fie 
catalogate în ceata celor rele, pentru că cele potrivnice lor nu le numărăm între cele 
mai mari bunuri. Unele din aceste rele ţin de firea omenească, altele sunt chiar de 
folos multora, când vin peste ei. 


Trecând sub tăcere pentru moment orice interpretare alegorică sau întemeiată pe 
presupuneri, să acceptăm, urmând voia Scripturii, ideea unui «întuneric», un 
întuneric ca atare şi neprelucrat. 


Mintea, însă, caută Să ştie dacă întunericul a fost făcut odată cu lumea, dacă 
este mai vechi decât lumina şi de ce-i mai vechi ceea ce este mai rău, adică 
întunericul? La aceste întrebări răspundem că întunericul nu are existenţă în sine 
însuşi, ci este aer lipsit de lumină. 


- Dar ce loc din lume a fost lipsit pe neaşteptate de lumină, încât întunericul să fie 
peste ape? Noi socotim că dacă exista ceva înainte de facerea lumii acesteia 
materiale şi stricăcioase, negreşit trebuia să fie în lumină. Nici vredniciile îngereşti, 
nici toate oştile cereşti, pe scurt, nici orice fire spirituală din cele cunoscute sau 
necunoscute după nume şi din duhurile slujitoare nu se găseau în întuneric, ci 
aveau o stare cuvenită lor, erau în lumină şi în toată veselia cea duhovnicească. 
Nimeni nu se va împotrivi celor spuse de mine, dar mai ales acela care aşteaptă, 
între făgăduinţele bunătăților, lumina cea mai presus de ceruri, despre care 
Solomon a spus: «Lumină veşnică pentru cei drepţi», iar apostolul spune : 
«Mulţumind cu bucurie Tatălui, Care ne-a învrednicit să luăm parte la 


10 Prov., 13,9. 

moştenirea sfinţilor întru lumină» . Dacă cei osândiţi sunt trimişi în întunericul 

cel mai din afară “, negreşit că cei care au săvârşit cele vrednice de laudă se 
odihnesc în lumina cea mai presus de lume. 


Aşadar, după ce la porunca lui Dumnezeu a fost făcut cerul - cerul s-a întins dintr-o 
dată şi a cuprins pe cele care se găseau în interiorul lui; fiind un corp continuu, în 
stare să despartă pe cele dinăuntru de cele din afară - cerul a întunecat neapărat 
locul de care s-a despărţit, întrerupând lumina din afară. 'Trei factori contribuie la 
facerea umbrei: lumina, corpul şi locul neluminat. Deci întunericul de la începutul 
lumii a venit de la umbra corpului ceresc. 


Ca să înţelegi spusele mele, îți dau un exemplu! Fă-ţi la amiaza zilei în jurul tău 
un cort dintr-un material des şi gros şi singur te-ai închis în întuneric. Tot aşa 
închipuie-ţi şi întunericul cel de la începutul lumii, întuneric nu exista mai înainte, 
ci a urmat datorită altor factori. 


Acesta era, deci, «întunericul», despre care Scriptura spune că «era deasupra 
adâncului», pentru că părțile cele mai de jos ale aerului ating în chip natural 
suprafeţele corpurilor. Atunci apa le acoperea pe toate. De aceea spune Scriptura că 
trebuia neapărat ca întunericul să fie deasupra adâncului. 


VI 
«Şi Duhul lui Dumnezeu, spune Moise, se purta deasupra apei» E 


Moise vorbeşte aici de duhul !* acesta de pe pământ, adică de mişcarea aerului; şi 
atunci acceptă că scriitorul Cărţii Facerii ţi-a enumerat părțile lumii, că adică 
Dumnezeu a făcut cerul, pământul, apa şi aerul, iar acesta din urmă, în mişcare şi 
în curgere sau - ceea ce este şi mai adevărat, sens acceptat şi de cei care au 
comentat textul acesta înaintea noastră - de Duhul lui Dumnezeu numit cel Sfânt, 
pentru că Scriptura foloseşte pentru Duhul lui Dumnezeu o numire ca aceasta şi 
nimeni altul nu se numeşte Duhul lui Dumnezeu decât Duhul cel Sfânt, Care 
completează dumnezeiască şi fericită Treime. lar dacă accepţi interpretarea aceasta 
vei avea şi un folos mai mare. 


1 Col. 1,12 
“Matei, 8, 12. 
“Fac, 1,2. 


“Adică de vânt; în limba greacă cuvântul 2vedua înseamnă şi duh şi vânt. 


- Dar cum «se purta» Duhul pe deasupra apei ? Nu-ţi voi spune cuvântul meu, ci 
al unui bărbat sirian '?, care era tot atât de departe de înţelepciunea lumii pe cât era 
de aproape de ştiinţa cea adevărată. Acesta spunea că în limba siriană, cuvântul «se 
purta» arată mai mult decât cuvântul grec, pentru că limba siriană este înrudită cu 
limba ebraică şi deci mai apropiată de ceea ce Scripturile au vrut să spună. 


Înţelesul acestui cuvânt ar fi următorul: Cuvântul «se purta», spune el, se 
interpretează prin: «încălzea şi dădea viaţă apelor», după chipul găinii, care 
cloceşte şi dă putere de viaţă ouălor. Acesta este înţelesul, spune sirianul, pe care 
îl au cuvintele : «Duhul se purta», adică pregătea apele pentru naşterea vieţii. 
Încât din acest text se poate vedea ceea ce se căuta de unii, anume că nici Duhul cel 
Sfânt nu este lipsit de putere creatoare. 


VII 
șa 2 d i . up 16 
«Şi a zis Dumnezeu : «Să se facă lumină!» -. 


Ceil dintâi cuvânt al lui Dumnezeu a creat lumina, a risipit întunericul, a pus capăt 
tristeţii, a veselit lumea, a adus dintr-odată, peste toți şi peste toate, privelişte 
veselă şi plăcută. S-a arătat cerul, care mai înainte, era acoperit de întuneric, tot cu 
atâta frumuseţe pe cât o mărturisesc şi astăzi ochii noştri. Văzduhul s-a umplut de 
lumină; dar mai bine spus, avea atârnată în el chiar lumina în întregime, care 
trimitea pretutindeni, până la marginile văzduhului, iuțile împărțiri ale strălucirii ei. 
În sus, lumina ajungea până la eter şi cer; în lăţime, lumina, într-o clipită de vreme, 
lumina toate părțile pământului: partea de miazănoapte, de miazăzi, de răsărit şi de 
apus. Aşa este natura luminii; fină şi diafană; n-are nevoie de o durată de timp ca 
să străbată aerul. După cum privirile noastre n-au nevoie de timp, ca să ajungă 
până la obiectele pe care vrem să le vedem, tot aşa şi razele luminii cuprind iute pe 
toate până la marginile văzduhului, atât de iute încât nu-ţi poţi imagina o durată de 
timp mai scurtă. 


După ce a fost făcută lumina, a fost şi eterul mai plăcut, iar apele au ajuns mai 
luminoase; nu primeau numai strălucirea luminii, ci trimiteau şi ele în schimb 
reflexul luminii, sărind din apă, din toate părțile, strălucirile ei. Cuvântul 
dumnezeiesc le-a făcut pe toate nespus de plăcute şi nespus de preţioase. După 


*5 Acest sirian a fost identificat cu Diodor al Tarsului, contemporan cu sf. Vasile cel Mare, cu 
Teofil al Antiohiei, cu Efrem Sirul şi cu Afraat (cf. BSG, p. 169, nota 3 şi p. 545). 
*Făc, 1, 3. 

cum cei care aruncă untdelemn în adâncul mării luminează locul în care au 
aruncat untdelemnul, tot aşa Făcătorul universului, aruncând glas în lume, a pus 
dintr-odată în lume frumuseţea luminii. 


«Să se facă lumină! » Şi porunca s-a făcut faptă. Şi s-a făcut o substanţă, decât 
care mai plăcută spre desfătare nici nu era cu putință s-o născocească mintea 
omenească. Când spunem glas, cuvânt sau poruncă a lui Dumnezeu, nu înţelegem 
prin cuvântul dumnezeiesc sunetul scos de organele vocale, nici aerul lovit de 
limbă, ci socotim că ia formă de poruncă sensul dat de voinţa lui Dumnezeu, 
pentru a fi înţeles uşor de cei cărora se adresează. 


sui = e R 
«Şi a văzut Dumnezeu că lumina este frumoasă» 


Ce laudă vrednică am mai putea aduce noi luminii, când ne-a luat-o înainte 
mărturia Creatorului, că lumină este frumoasă! La noi, oamenii, rațiunea noastră 
lasă ochii să judece frumosul şi nu spune altceva decât atât cât mărturiseşte simţul 
văzului. lar dacă frumuseţea trupească se datoreşte simetriei mădularelor, a unora 
față de altele şi a culorii pielii, cum se poate vorbi, oare, de frumuseţea luminii, 
când natura luminii este simplă şi la fel în toate părțile ei ? Sau poate că frumuseţea 
luminii nu stă în părțile care o alcătuiesc, ci în mărturia pe care ea o dă ochilor 
noştri că e plăcută şi nesupărătoare? E la fel ca şi cu aurul; nu e frumos datorită 
simetriei părților lui, ci culorii lui; că atrage privirile şi are aspect plăcut. 


Luceafărul de seară, apoi, este foarte frumos, nu pentru că are părțile lui 
proporţionale, ci pentru că este nesupărătoare şi plăcută strălucirea pe care o trimite 
privirilor noastre. 


In afară de asta, judecata lui Dumnezeu despre frumuseţea luminii n-a privit numai 
aspectul ei plăcut pe care îl dă ochilor, ci a avut în vedere şi folosul ei de mai 
târziu. Că nu erau încă ochi care să judece lumina. 


“ E vorba de scufundători (cf .BSG, p. 172, nota 1). 

'3 Fac, 1, 4. - În traducerea acestui verset, ca şi în traducerea versetelor 3, 10,12, 18, 21 şi 25 
din acest capitol al Facerii, sfântul Vasile mă sileşte să părăsesc tradiția traducerilor 
înaintaşilor noştri, începând cu traducătorii Bibliei de la Bucureşti din 1688 şi până la ultima 
ediție a Bibliei, Bucureşti, 1982 şi să înlocuiesc: «bună», «bine» şi «bune» cu : «frumoasă», 
«frumos» şi «frumoase». Aş fi dorit să păstrez lectura tradițională, dar nu mă lasă comentariul 
la aceste versete al Marelui Vasile. Poate că viitorii revizuitori ai Bibliei, dacă vor citi 
comentariile sfinților părinţi la textul scripturistic, atunci când vor face revizuirea vechii 
traduceri a Bibliei, îmi vor da dreptate; vor accepta «inovația» şi mă vor urma. 


j scale j d i 19 
«Şi a despărțit Dumnezeu lumina de întuneric» -. 


Cu alte cuvinte, Dumnezeu a făcut să nu se amestece lumina cu întunericul, ci să 
stea separate una de alta. Le-a despărțit şi le-a separat foarte mult una de alta. 


VIII 
« Şi a numit Dumnezeu lumina zi, şi întunericul l-a numit noapte» %. 


Acum, după ce a fost făcut soarele, este zi când văzduhul este luminat de soare şi 
când soarele străluceşte în emisfera de deasupra pământului; este noapte când 
soarele ascunzându-se face umbră pământului. Atunci, la început, ziua şi noaptea 
nu se datorau mişcării soarelui, ci se făcea zi şi urma noapte, când se revărsa 
lumina aceea care a fost făcută la început şi când iarăşi se retrăgea potrivit măsurii 
rânduite de Dumnezeu. 


. N . e . +. N . XI 
«Și s-a făcut seară şi s-a făcut dimineaţă, zi una» 


Seara este hotarul comun dintre zi şi noapte, iar dimineaţa este vecinătatea nopţii 
cu ziua. Aşadar, ca să dea zilei onoarea de a fi fost făcută înainte, Scriptura a vorbit 
mai întâi de sfârşitul zilei, apoi de sfârşitul nopţii, pentru că zilei îi urmează 
noaptea. Starea în lume, înainte de facerea luminii, nu era noaptea, ci întunericul; 
noapte s-a numit atunci când Dumnezeu a despărțit întunericul de zi şi întunericul a 
primit numire nouă, ca să se deosebească de zi. 


«Și s-a făcut seară şi s-a făcut dimineaţă», adică durata unei zile şi a unei nopți. 
Scriptura nu le-a numit încă zi şi noapte, ci le-a numit pe amândouă cu numele 
părții mai principale. Acest obicei îl vei găsi în toată Scriptura; în măsurarea 
timpului, Scriptura numără zilele, nu şi nopțile împreună cu zilele. «Zilele anilor 
mei» %, spune psalmistul; iar Iacov: «Zilele vieţii mele, puţine şi rele»; şi iarăşi 
psalmistnl: «Toate zilele vieţii mele» *. încât cele spuse acum de Scriptură, făcând 
istorie, a ajuns lege pentru timpurile de mai târziu. 


«Şi s-a făcut seară şi s-a făcut dimineaţă, zi una». 


Fac. 1,4. 

% je 1. 3 
“Fac. 1,5. 
Ps. 89, 10 
“Fac. 47,9. 
2 Ps, 22, 8. 


- Pentru ce n-a spus : «ziua întâia», ci: «zi una» ? Doar era firesc să o numească: 
«ziua întâia», că avea să-i adauge ziua a doua, a treia, a patra, pentru că era în 
fruntea celor care vin după ea. 


A spus «una»: 


> sau pentru Că voia să determine măsura zilei şi a nopții, unind timpul zilei şi 
al nopții, ca să se plinească durata celor douăzeci şi patru de ore ale unei 
zile care cuprinde negreşit şi ziua şi noaptea, încât chiar dacă din pricina 
schimbărilor mersului soarelui se întâmpla ca o zi să aibă mai multe ore ca 
cealaltă, totuşi durata celor două, a zilei şi a nopţii, să se înscrie în timpul 
destinat lor, ca şi cum Moise ar fi spus: «zi una» este durata unei zile, 
măsura celor douăzeci şi patru de ore, 

> sau pentru că învârtirea cerului de la un semn până la acelaşi semn se face 
într-o singură zi, încât ori de câte ori este seară şi dimineaţă în lume, 
potrivit învârtirii soarelui, această învârtire nu se face în mai mult timp, ci 
atât cât se împlineşte durata unei zile; 

= sau mai adevărată este explicaţia transmisă în cuvintele cele de taină, că 
Dumnezeu, Cel Ce a făcut timpul, a pus timpului măsuri şi semne: durata 
zilelor; şi măsurând timpul cu săptămâna, porunceşte ca săptămâna să se 
învârtă mereu în ea însăşi, pentru a număra mişcarea timpului, iar pe 
săptămână să o împlinească «ziua cea una», întorcându-se spre ea însăşi de 
şapte ori; şi această întoarcere este în formă de cerc, că începe dintr-un 
punct şi se sfârşeşte în acelaşi punct. Aceeaşi însuşire o are şi veacul, se 
întoarce spre el însuşi şi niciodată nu se sfârşeşte. 


Aceasta este pricina că începutul timpului n-a fost numit de Scriptură «ziua întâia», 
ci: «zi una», ca şi din numirea ei să i se vadă înrudirea cu veacul. În chip propriu şi 
natural, ziua întâia a fost numită «una» pentru a arăta unicitatea veacului, că veacul 
nu are părtăşie cu altceva. Dacă Scriptura ne vorbeşte de «multe veacuri» şi în 
multe locuri vorbeşte de «veacul veacului» şi de «veacurile veacurilor», dar nici în 
acele locuri «veacul» nu este numărat cel dintâi, cel de al doilea, nici cel de al 
treilea; în acele locuri ni se arată mai degrabă deosebiri de situaţii şi de felurite 
lucruri, dar nu circumscrieri, sfârşituri şi succesiuni de veacuri. Că spune Scriptura: 
«Ziua Domnului cea mare şi luminată»*; şi iarăşi: «Pentru ce căutaţi ziua 
Domnului ? Aceea este întuneric şi nu lumină» %. Negreşit «întuneric» celor 
vrednici de întuneric. Scriptura cunoaşte şi ziua cea neînserată, cea continuă, cea 


% Joel, 2, 11. 
2 Amos, 5, 8. 


fără de sfârşit, pe care psalmistul a numit-o «a opta» ”, pentru că se află în afara 
acestui timp săptămânal. Încât fie de zici «zi», fie de zici «veac», vei exprima 
aceeaşi idee. Dacă ai numi «zi» starea aceea, una este şi nu multe; iar dacă ai numi- 
o «veac», unul este şi nu multe. Aşadar Scriptura, ca să ducă mintea noastră spre 
viaţa ce va să fie, a numit «una» icoana veacului, pârga zilelor, pe cea de o vârstă 
cu lumina, sfânta duminică, cea cinstită cu învierea Domnului. 


«Şi s-a făcut seară şi s-a făcut dimineaţă, zi una». 


Dar cuvintele pe care le-am spus despre seara aceea au făcut să vină peste noi seara 
aceasta şi ele îmi pun aici hotar cuvântului meu. 


Iar Tatăl luminii celei adevărate, Cel Ce a împodobit ziua cu lumină cerească, 
Cel Ce a luminat noaptea cu strălucirile focului, Cel Ce a pregătit odihna 
veacului ce va să fie cu lumină spirituală şi fără de sfârşit, să vă lumineze 
inimile voastre cu cunoştinţa adevărului, să păstreze viaţa voastră fără poticneli, 
dându-vă să umblaţi ziua cu bun chip, să străluciți ca soarele în strălucirea 
sfinților spre laudă mie în ziua lui Hristos, Căruia slava şi puterea, în vecii 
vecilor. Amin. 


* În titlurile psalmilor 6 şi 11. 


Omilia a III-a - Despre tărie 


Ca ee tie Aaa sale pu 28 u 
Acestea sunt lucrările celei dintâi zile; dar, mai bine spus, cele ale «zilei una” ». Să 
nu lipsim ziua aceasta de vrednicia ei firească, pe care numai ei i-a dat-o Ziditorul, 
nenumărându-o la un loc cu celelalte zile. 


Ieri am vorbit de lucrările făcute de Dumnezeu în «zi una» şi am împărțit pentru 
ascultătorii mei interpretarea cuvintelor Scripturii; am dat dimineaţa hrană 
sufletelor, iar seara bucurie. Acum să mă îndrept spre minunile celei de a două zile. 
Spun aceasta, nu pentru că mă gândesc la destoinicia mea, a celui ce interpretează 
Scriptura, ci la harul celor scrise în Scriptură, care, în chip firesc, sunt uşor de 
înţeles, dar şi dulci şi plăcute celor care preferă adevărul în locul ipotezelor. Aşa 
precum şi psalmistul arată foarte mult dulceaţa pe care o dă adevărul: «Cât sunt de 
dulci, Spune el, gurii mele cuvintele Tale! Mai mult decât mierea în gura 
mea!»“, 


Ieri, pe cât a fost cu putinţă, am veselit inimile voastre cu cercetarea cuvintelor lui 
Dumnezeu; astăzi, am venit iarăşi, în a doua zi, să vedem minunile lucrărilor celei 
de a două zile. 


N-am să uit că mulți meseriaşi, cu meserii obositoare, care cu drag îşi scot hrana 
zilnică din munca lor, au venit la mine şi m-au rugat să fie mai scurtă cuvântarea, 
ca să nu lipsească multă vreme de la meseria lor. Ce pot să le spun acestora? Arâ/ 
doar, că partea de timp, împrumutată lui Dumnezeu, nu se pierde, ci se dă înapoi 
cu mare adaos. Dumnezeu va înlătura toate întâmplăriile aducătoare de greutăţi; 
va da trupului putere, sufletului sârguinţă, afacerilor înlesnire şi reuşită în toată 
viața celor care aleg pe cele duhovniceşti. Chiar dacă în viaţa aceasta nu ne 
reuşesc cele pentru care ne Sârguim, totuşi învăţătura Duhului este bună 
comoară pentru veacul ce va să fie. Scoate, dar, din inima ta toată grija pentru 
viața ta şi adu-mi-te aici pe tine în întregime! Că n-ai nici un folos de prezenţa 
trupului tău aici, dacă inima ta se osteneşte pentru comoara cea pământească. 


II 


% fac. 1,5 
* Ps. 118, 103. 


«Și a zis Dumnezeu Să se facă tărie în mijlocul apei şi să se despartă apă de apă» 
*. Teri am auzit cuvintele lui Dumnezeu: «Să se facă lumină”, iar astăzi: «Să se 
facă tărie». Dar se pare că au ceva mai mult cuvintele de acum, n-au rămas la o 
simplă poruncă, ci au arătat şi pricina pentru care se cerea facerea tăriei: «Ca să se 
despartă apă de apă». 


Dar, mai întâi, să ne întoarcem puţin în urmă şi să cercetăm în ce chip vorbeşte 
Dumnezeu. Oare aşa cum vorbim noi ? Se face mai întâi în mintea lui Dumnezeu o 
întipăritură care vine de la lucrurile din afară, apoi, după ce şi le-a închipuit, alege 
din cele ce are în minte pe acelea ce-i sunt proprii şi apropiate şi le formulează ? 
Apoi dă organelor vocale cele gândite şi aşa, cu ajutorul aerului, prin mişcarea 
articulată a vocii, face cunoscută gândirea ascunsă în EI? Oare nu e basm să spui 
că Dumnezeu are nevoie de atâta trecere de timp pentru a-Și arăta gândurile 
Sale ? Nu-i mai cucernic, oare, să spui că voinţa dumnezeiască şi cel dintâi 
impuls al mişcării spirituale este Cuvântul lui Dumnezeu ? 


Scriptura îl înfăţişează pe larg, ca să arate că Dumnezeu nu numai că a voit să facă 
lumea, ci şi că a adus-o la existenţă cu un colaborator. Că Scriptura putea continua 
să spună despre toate, aşa cum a spus la început: «La început a făcut Dumnezeu 
cerul şi pământul»; apoi: «A făcut lumină» *; apoi: «A făcut tăria» *. Dar iată 
că Scriptura îl arată pe Dumnezeu poruncind şi vorbind; şi fără să o spună, arată pe 
Cel Căruia îi porunceşte şi-l vorbeşte. Scriptura procedează aşa, nu pentru că ne-ar 
pizmui de L-am cunoaşte, ci vrea să ne înflăcăreze dorul de cunoaştere prin 
semnele şi indicaţiile pe care ni le dă despre un lucru de taină. 


Da, un lucru pe care-l dobândeşti cu trudă îl primeşti cu bucurie şi-l păstrezi cu 
plăcere; dar cel pe care-l dobândeşti iute, îl dispretuieşti cu uşurinţă. De aceea 
Scriptura ne apropie încetul cu încetul, pe o oarecare cale şi cu rânduiala, de ideea 
Unuia-Născut. 


Totuşi firea cea fără de trup nu avea nevoie de cuvânt rostit cu vocea, pentru că 
chiar cele pe care le gândea puteau fi transmise Colaboratorului. Atunci pentru ce 
aveau nevoie de cuvânt cei care puteau să-şi împărtăşească unul altuia gândurile? 
Vocea este pentru auz, iar auzul pentru voce. lar acolo unde nu-i aer, nici limbă, 
nici ureche, nici canal întortochiat care să ducă sunetele la creier, acolo nu-i nevoie 


% Fac. 1,6. 
* Fae,l,3, 
* Fac. 1]. 
% Fac. 1, 3. 
“Fac. 1,6. 


nici de cuvinte, ci, precum s-ar putea spune, însăşi gândurile cele din inimă se 
prefac în voinţă. 


Deci, aşa cum spuneam mai înainte, Scriptura, pentru a deştepta mintea noastră 
spre căutarea persoanei căreia 1-au fost spuse cuvintele, a luat, cu înţelepciune şi cu 
dibăcie, forma aceasta de exprimare. 


III 


In al doilea rând, trebuie să cercetăm dacă «tăria» aceasta, care a fost numită şi ea 
cer, este alt cer decât cerul care s-a făcut la început; în scurt, dacă sunt două ceruri. 


Cei care au fillosofat despre cer ar voi mai degrabă să li se taie limbile decât să 
accepte acest lucru ca adevărat. Aceşti filosofi presupun că există un singur cer şi 
acesta nu este de aşa natură ca să i se mai adauge un al doilea sau un al treilea sau 
mai multe ceruri, deoarece, după cum gândesc ei, toată substanţa cerului a fost 
folosită la alcătuirea unui singur cer. Cerul, spun ei, este un singur corp, care se 
mişcă circular, şi acesta este mărginit dacă substanţa pentru facerea cerului s-a 
întrebuințat la primul cer, atunci n-a mai rămas nimic pentru facerea celui de al 
doilea sau celui de al treilea. Acestea îşi închipuie cei care dau Creatorului pentru 
facerea lumii o materie necreată. Sunt purtaţi de la cel dintâi basm născocit de ei la 
minciuna care urmează. 


Noi le cerem înţelepţilor eleni să nu ne ia în râs pe noi înainte de a se pune ei de 
acord unii cu alţii. Că sunt între filosofi unii care susţin că sunt nenumărate ceruri 
Şi lumi; sunt alţii, însă, care caută să vădească netemeinicia ideilor acelora, 
folosind argumente mai puternice şi demonstraţii geometrice constrângătoare, 
spunând că nu este substanţă pentru alt cer decât pentru unul. 


Noi vom râde, însă, şi mai mult de pălăvrăgeala lor geometrică şi meşteşugită; ei 
văd doar că aceeaşi cauză dă naştere băşicilor de apă, la una sau mai multe, dar se 
îndoiesc de existența mai multor ceruri; se îndoiesc că puterea creatoare a lui 
Dumnezeu ar fi îndestulătoare să aducă mai multe ceruri la existență. Când ne 
gândim la covârşitoarea putere a lui Dumnezeu, socotim că tăria şi măreţia acestor 
ceruri nu se deosebesc întru nimic de băşicile de apă pe care le fac izvoarele. Deci, 
cuvântul filosofilor care spun: «e cu neputinţă» ni se pare de râs şi de batjocură. 
Atât de departe suntem de a ne îndoi de existenţa unui al doilea cer, încât căutăm şi 


pe al treilea, de a cărui privire a fost învrednicit fericitul Pavel * ; iar psalmistul, 
când vorbeşte de «cerurile cerurilor» *, ne face să ne gândim la mai multe ceruri. 


Aceste ceruri n-ar fi cu nimic mai ciudate decât cele şapte cercuri, în care, după 
cum mărturisesc toţi filosofii, se poartă cele şapte planete, care sunt şi vârâte unul 
în altul, în chipul vaselor puse unele în altele. Iar aceste planete, spun ei, pentru că 
se mişcă contrar mişcării întregului cer, prin despicarea eterului, Scot un sunet atât 
de plăcut şi armonios, încât întrece dulceaţa cântecelor. 


Când li se cere celor ce susţin acestea să fie confirmate de simţuri spusele lor, ce 
spun ? Spun că noi, fiind obişnuiţi de la început, de când ne-am născut, cu sunetul 
acela, de îndelungata lui auzire nu-l mai simțim acum, aşa cum fierarii nu mai simt 
zgomotul din fierării, pentru că li se bate mereu cu ciocanul în urechi. A combate 
sofisticăria şi slăbiciunea ideilor lor, pe care toți le descoperă cum le aud, nu este 
treaba unui bărbat, nici a unui om care ştie să-şi cruţe timpul, nici a unuia care se 
gândeşte la puterea de judecată a ascultătorilor săi. 


Dar să lăsăm ideile filosofilor profani pe seama celor din afară de Biserică, iar noi 
să ne întoarcem la învăţătura Bisericii. 


S-a spus de unii din cei dinaintea noastră că în textul acesta al Scripturii nu e vorba 
de facerea unui al doilea cer, ci este o tâlcuire a celui dintâi cer; că Scriptura, la 
început, a vorbit pe scurt de cer şi de pământ, iar aici ni se arată mai pe larg chipul 
în care a fost făcut fiecare. Eu, însă, spun că deoarece s-a dat celui de al doilea cer 
şi alt nume şi o întrebuințare deosebită, acesta este alt cer decât cel făcut la început, 
de o natură mai tare, căruia i s-a dat şi o întrebuințare deosebită în univers. 


IV 


«Şi a zis Dumnezeu: «Să se facă tărie în mijlocul apei şi să se despartă ape de 
ape». Și a fost aşa. Și a făcut Dumnezeu tăria şi a despărțit Dumnezeu apele cele 
de sub tărie de apele cele de deasupra tăriei» ”. 


Dar înainte de a ne ocupa de înţelesul celor scrise în Scriptură, să destrămăm cele 
spuse de alții împotriva acestora. 


* JI Cor. 12, 2. 
5 Ps. 148,4. 
“ Fac 1,6-7 


Aceia ne întreabă : 

- Dacă este sferic corpul tăriei; aşa cum îl vede privirea noastră, iar apa este 
curgătoare şi alunecă în jos împrejurul locurilor înalte, cum poate apa să stea pe 
suprafaţa boltită a tăriei? Ce le vom răspunde la această obiecţie ? Dacă un lucru 
se vede înspre noi rotund în partea sa concavă, nu trebuie neapărat ca suprafaţa lui 
exterioară să fie sferică şi nici ca întregul corp să fie rotund şi alunecos, mai ales că 
vedem că bolțile de piatră ale băilor şi construcțiile locuinţelor în formă de peşteră 
au în interior o formă semicirculară, dar acoperişurile de sus sunt adesea plane. 
Deci, pentru cele spuse, nici cei ce sunt împotriva noastră să nu-şi facă griji şi nici 
nouă să nu ne mai facă supărări, spunând că în cele de sus nu se poate ţine apa. 


În continuare ar trebui să spun care este natura «tăriei» şi pentru care pricină a fost 
pusă să despartă apele. Cuvântul «tărie» este folosit de obicei în Scriptură pentru 
cele ce au o tărie covârşitoare. De pildă când spune: «Domnul este tăria mea şi 
scăparea mea»; şi: “Eu am întărit stâlpii lui» * ; şi: «Lăudaţi-L pe EL întru 
tăria puterii Lui» “. Învăţaţii profani numesc corp tare, corpul care este solid şi 
plin, în opoziţie cu corpul matematic; corpul matematic îşi are existența numai în 
dimensiuni, adică în lăţime, adîncime şi înălțime; corpul tare pe lângă dimensiuni 
are şi rezistență. Scriptura obişnuieşte să numească «tărie» ceea ce este tare şi 
rezistent; de multe ori foloseşte acest cuvânt despre aerul condensat, ca atunci când 
spune : «Eu Cel Ce întăresc tunetul»”. Scriptura a numit tărie a tunetului tăria şi 
rezistenţa vântu lui care se opreşte în cavitățile norilor şi pentru că se rupe silnic de 
acolo, dă naştere zgomotului tunetului. Şi aici, dar, socotim că acest cuvânt a fost 
pus pentru a arăta o natură tare, în stare să ţină apa, care alunecă şi se împrăştie 
uşor. 


Dar pentru că, după concepţia comună, se pare că «tăria» îşi are naşterea din apă, 
nu trebuie să se creadă că tăria este asemenea cu apa îngheţată sau cu materia aceea 
care-şi are originea din strecurarea unei materii lichide, care este piatra de cristal, 
despre care se spune că ia naştere printr-o presiune foarte mare a apei, sau că tăria 
este asemenea pietrei străvezii, care se formează în mine; că piatra aceasta este 
luminoasă şi de o claritate deosebită; dacă este găsită în starea ei naturală, fără să 
fie mîncată de vreo rosătură, iar adâncul ei fără să fie străbătut de vinişoare, se pare 
că are aproape transparenţa aerului. 


Po I7 II, 
% Ps, 74,3. 
% Ps, 150,1. 
“ Amos, 4, 13. 


Noi nu asemănăm «tăria» cu nici una din aceste materii. Într-adevăr, a avea despre 
cele cereşti nişte idei ca acestea înseamnă a fi copil şi a avea mintea uşoară. Deci, 
nici dacă toate elementele sunt în toate cele din lume: focul în pământ, aerul în apă 
şi aşa mai departe, nici dacă nici unul din elementele acestea, care ne cad sub 
simţuri, nu este curat şi neamestecat fie cu un element intermediar fie cu unul 
contrar, fotuşi noi nu acceptăm Să se spună că «tăria» este făcută din una din 
aceste substanţe simple sau din amestecul lor, pentru că suntem învăţaţi de 
Scriptură să nu lăsăm mintea noastră Să-şi închipuie ceva dincolo de cele ce ne 
sunt îngăduite. 


Să nu ne scape nici aceea că Scriptura, după ce a spus că Dumnezeu a poruncit: 
y inoate ăi. 40) : i e . A Ș 
«Să se facă tărie» “, n-a spus simplu:«Şi s-a făcut tărie», ci: «Și a făcut Dumnezeu 
se. 4 a. gs 44 
tăria»” ŞI iarăşi: «A despărțit Dumnezeu» . 


Surzilor, auziţi! Orbilor, vedeţi! Şi cine este surd, dacă nu acela care nu aude, când 
Duhul Sfânt strigă cu glas atât de mare? Şi cine este orb, dacă nu acela care nu 
vede dovezile atât de lămurite despre Unul-Născut ? 


Ş > a 45 a ud „46 
«Să se facă tărie» “ este glasul cauzei primare. «A făcut Dumnezeu tăria» - este 
mărturia Puterii făcătoare şi creatoare. 


V 
Dar să ne întoarcem spre a continua tâlcuirea. 


«Să se despartă apă de apă» ”. După cât se pare, revărsarea apelor este fără de 
hotar; acoperea din toate părțile, cu valurile ei, pământul şi era suspendată pe 
deasupra lui; astfel apa depăşea în volum pe toate celelalte elemente. De aceea, 
Scriptura a numit-o mai înainte «adânc» “, pentru că apa înconjura din toate 
părțile pământul. Pricina unei mulţimi atât de mari de ape o vom arăta mai târziu. 


Negreşit, nimeni dintre voi, dintre cei foarte ascuţiţi la minte, dintre cei care 
privesc cu pătrundere această substanţă, care trece şi curge, nu va osândi spusele 


“Fac. 1,6 
*% Fac, 1,7 
* Fac. 1,7. 
“Fac. 1,6. 
* fac, 1, 7 
“Fac. 1,6 
* Pac, 1,2 


mele, că aş fi formulat ipoteze imposibile şi false, şi nici nu-mi va cere să arăt ce 
punct de sprijin a avut firea apelor. Vor fi de acord şi cei ce sunt împotriva spuselor 
mele, că pricina care face ca pământul, care este mai greu decât apa, să stea 
suspendat în mijlocul universului, tot aceea, negreşit, face ca şi acea cantitate 
enormă de apă, care prin firea ei are tendinţa de a curge în jos şi a se răspândi în 
chip egal în toate părţile, deci, aceeaşi pricină va face ca apa să rămână imobilă în 
jurul pământului. 


Aşadar, apa, care este fără de hotar, era revărsată de jur împrejurul pământului; şi 
apa nu era pe măsura pământului, ci îl întrecea de multe ori, pentru că Marele 
Meşter, prevăzând dintru început cele ce aveau să fie, a rânduit cele dintâi pentru 
trebuinţa celor care vor veni pe urmă. 


- Dar pentru ce era nevoie Să fie atât de multă apă ? Focul este de neapărată 
trebuinţă universului, nu numai pentru buna rânduială a celor de pe pământ, ci şi 
pentru desăvârşirea universului. Că universul ar fi fost mutilat dacă 1-ar fi lipsit 
unul din cele mai mari şi mai însemnate elemente. Dar aceste două elemente - apa 
şi focul - sunt potrivnice între ele, unul distruge pe celălalt; focul distruge apa, 
când o întrece în putere; apa distruge focul, când îl acoperă cu mulţimea ei. 
Trebuia, dar, să nu fie luptă între ele, dar nici lipsa lor completă să fie pricină 
pentru pieirea universului. Dumnezeu, purtând grijă de univers, a rânduit ca 
apa să fie într-o cantitate atât de mare, încât, deşi mistuită de puterea focului, să 
se poată întinde până la marginile rânduite ei la facerea lumii. Aşadar, Cel Ce a 
aşezat pe toate cu cumpănă şi cu măsură - că după cum spune lov: «la EI sunt 
numărate şi picăturile de ploaie» * - ştia cât timp i-a rânduit lumii spre dăinuire şi 
cât de multă hrană să-i fie dată focului. Aceasta-i pricina belşugului de ape la 
facerea lumii. 


Cât priveşte necesitatea focului, nimeni nu-i atât de străin de toate cele ce se petrec 
în lume, încât să mai aibă nevoie să-l învăţ rațiunea sa. Că nu numai toate 
meseriile, care întrețin viața, au nevoie de lucrarea focului, adică ţesătoria, 
cizmăria, zidăria şi plugăria, dar nici odrăslirea pomilor, nici coacerea roadelor, 
nici naşterea vietăților celor de pe pământ şi celor din apă, nici hrana acestora n-ar 
fi fost cu putinţă să se facă la început şi nici n-ar fi durat cu vremea, dacă n-ar fi 
fost căldura. Aşadar, crearea focului este de neapărată trebuință atât pentru 
alcătuirea cât şi pentru dăinuirea celor ce au fost făcute. Este necesar şi de belşug 
de apă, pentru că focul o consumă neîncetat şi neapărat. 


“ Iov 36, 27. 


VI 


Uită-te de jur împrejur peste toată făptura şi vei vedea că puterea căldurii domneşte 
în toate cele ce se nasc şi pier. De aceea este multă apă revărsată pe pământ, întinsă 
dincolo de țărmurile care se văd, ba încă însămânţată şi în adâncurile pământului. 
Că din pământ este belşugul de izvoare, scurgerile de ape din mai multe locuri în 
puțuri, curgerea râurilor, a puhoaielor şi a celor ce sunt pururea curgătoare; toate, 
ca să fie păstrată apa în multe şi felurite vistierii. 


Din părțile de răsărit şi miazănoapte curge râul Ind, cel mai mare dintre toate 
fluviile, după cum scriu geografi; din părţile de mijloc ale Anatoliei, fluviile 
Bactru“, Hoaspe” 4 ŞI Araxe“?, din care se desprinde Tanais 29 „care se varsă în lacul 
Meotis""; pe lângă aceste râuri, râul Fasis”5, care izvorăşte din munţii Caucazului, 
şi nenumărate alte râuri dinspre părţile de nord, care se varsă în Pontul Euxin”. În 
părţile dinspre miazăzi şi apus, de sub muntele Pirineu, râurile Tartes ” şi Istru *, 
dintre care primul se varsă în marea cea de dincolo de coloane”, iar Istru curge 
prin Europa şi se varsă în Pont. Dar pentru ce mai e nevoie să enumăr râurile care 
izvorăsc din munţii Ripe “, care sunt dincolo de cele mai adânci părţi ale Sciţiei ? 
Dintre acestea ar fi Rodan”! şi nenumărate alte râuri, pe care merg corăbii; acestea 
udă părțile apusene ale galilor, celților şi ale barbarilor din vecinătatea lor; toate se 
varsă în oceanul de apus”. Alte râuri dinspre miazăzi, prin Etiopia; unele vin spre 
Marea noastră %, altele îşi varsă apele în marea care este în afara mării navigabile: 
Egon şi Nişe, cel numit Hremete “. în afară de acestea Nilul, care nici nu seamănă 
cu celelalte râuri atunci când acoperă Egiptul ca o mare. Astfel, pământul locuit de 
noi este înconjurat de apă, îmbrăcat cu oceane mari şi udat de nenumărate râuri 


“ Râu în Asia. 

” Râu în Elam, vechi stat, la apus de Tigru. 

“ Numele mai multor fluvii din Asia. 

” Râul Don 

“ Marea de Azov. 

* Râu în Transcaucazia. 

“* Marea Neagră. 

“Guadalquivir. 

“Dunărea. 

“Oceanul Atlantic. 

“S-a spus că aceşti munţi ar fi Carpaţii (cf. BSG, .p. 219, nota 8). 
“Rohul. 

“Oceanul Atlantic. 

“Marea Mediterană. 

“ Aceste râuri n-au fost identificate (cf. BSG, p. 220, nota 3). 


pururea curgătoare, datorită înţelepciunii Celui Ce a rânduit ca apa, vrăjmaşa 
focului, să fie greu de nimicit. 


Va fi, însă, un timp când toate vor fi arse prin foc, după cum zice Isaia în cele pe 
care le spune către Dumnezeul universului: «Cel Ce spune adincului: Pustiite-vei 
şi toate râurile tale le voi usca» să 


Deci, aruncând înţelepciunea cea nebună, primeşte împreună cu noi învăţătura cea 
adevărată, simplă la cuvânt, dar fără de greşeală în ce priveşte cunoştinţa. 


VII 


Pentru aceasta «să se facă tărie în mijlocul apei şi să se despartă apă de apă» 
% Am spus ce înseamnă în Scriptură cuvântul «tărie». Scriptura nu numeşte 
«tărie» substanţa rezistentă şi tare, care are greutate şi este solidă; că pământul ar fi 
meritat mai potrivit o astfel de numire; dar din pricină că substanţa celor care stau 
deasupra pământului este fină şi rarefiată şi nu-i percepută de nici unul din 
simţurile noastre, substanţa aceasta s-a numit «tărie», în comparaţie cu substanţele 
foarte fine, care nu pot fi sesizate de simţirea noastră. 


Gândeşte-te la un loc care desparte umezeala! Acest loc duce în sus ce este fin şi 
purificat şi lasă jos tot ce este des şi pământesc; aceasta, ca să se păstreze de la 
început până la sfârşit aceeaşi bună întocmire a văzduhului, micşorându-se în parte 
umezeala. 


Tu nu crezi în mulţimea apei de la începutul lumii, dar nu te uiţi la mulţimea 
căldurii care, chiar când este mică, are mare putere de a nimici umezeala. Căldura 
trage la sine umezeala, aşa cum face ventuza, apoi face să dispară umezeala, pe 
care a atras-o, după chipul flăcării lumânări; flacăra, prin feştila lumânării, trage 
spre ea hrana ce-i este pusă înainte şi o preface iute în fum. 


Cine se îndoieşte că eterul nu este fierbinte şi arzător ? Dacă focul n-ar fi fost ţinuit 
de hotarul constrângător al Creatorului lui, ce l-ar fi oprit să nu aprindă pe toate şi 
să le ardă în continuare, nimicind totodată şi umezeala din toate cele ce există? 

De aceea este apă în văzduh; că se preface în nori locul cel de sus din ridicarea 
vaporilor, pe care îi trimit în sus râurile, izvoarele, văile, lacurile şi toate mările 
dacă nu s-ar face asta, eterul le-ar cuprinde pe toate şi le-ar arde. Dar nu vedem, 


% Isaia 44, 27. 
% pac. 1,6. 


oare, că şi soarele acesta, în timp de vară, într-o scurtă clipită de vreme, lasă 
zvântate şi uscate locurile pline de apă şi umede ? 


- Dar unde este apa aceea de la începutul lumii ? Să ne-o arate cei care se 
grozăvesc că ştiu toate! Nu sare în ochi orişicui că prin căldura soarelui s-a pierdut, 
prefăcându-se în vapori? 


- Dar nu-i atât de cald soarele, spun aceia. 

- Da, atât doar le-a mai rămas să spună! Uitaţi-vă pe ce fel de argumente se sprijină 
pentru a combate evidenţa! Pentru că soarele, spun ei, este alb la culoare şi nu-i 
roşu, nici galben, de aceea nici nu este foc prin natura lui; dar mai spun şi aceea că 
fierbinţeala pe care o trimite soarele se datoreşte învârtirii lui iuți. 


Ce câştigă ei din asta? Ca să arate că soarele nu distruge umezeala ? Eu, însă, chiar 
dacă nu sunt adevărate spusele lor, nu le resping, pentru că îmi întăresc cuvântul 
meu. Spuneam mai sus că este necesară mulțimea de ape din pricină că apa este 
evaporată de căldură. Dar n-are nici o importanţă dacă fierbinţeala este naturală sau 
se naşte îm alt chip, odată ce are aceleaşi urmări asupra aceloraşi materii. Lemnele, 
fie că se aprind şi ard frecându-se unele de altele, fie că ard de la o flacără 
exterioară, rezultatul în amândouă cazurile este la fel şi asemănător. 


Cu toate acestea, noi vedem înţelepciunea Celui Ce cârmuieşte universul, că 
mută soarele din unele părţi ale lumii în alte părţi, pentru ca nu cumva, 
rămânând deasupra aceloraşi părți, să distrugă frumuseţea lumii de prea multă 
căldură; când îl duce în părțile de miazăzi la solstițiul de iarnă, când îl mută la 
semnele care arată ziua egală cu noaptea ; şi de aici îl mută iarăşi spre părțile de 
nord la solstițiul de vară, încât prin mutarea lui încetul cu încetul în jurul 
pământului se păstrează bună întocmire a văzduhului. 


Să se uite aceşti învăţaţi dacă nu se contrazic ei înşişi! Spun că marea nu creşte, cu 
toate că se varsă în ea râurile, din pricină că o evaporă soarele. Soarele lasă în mare 
sărătura şi amărăciunea apei mării şi ridică apa curată şi bună de băut; aceasta se 
face datorită descompunerii pe care o face soarele apei mării; partea uşoară din apă 
o ridică, iar partea groasă şi pământească, asemănătoare noroiului şi drojdiei, o lasă 
acolo; aceasta face că apa mării este amară, sărată şi cu puterea de uscare. Dar 
aceştia care grăiesc aşa despre mare, iarăşi se schimbă şi spun că soarele nu 
micşorează cu nimic umiditatea. 


VIII 


«Și a numit Dumnezeu tăria cer» SE Propriu vorbind, numirea de «cer» se 
potriveşte altcuiva, dar, prin asemănare, are parte şi «tăria» de această numire. Am 
văzut că în multe locuri Scriptura numeşte «cer» locul care se vede deasupra 
noastră - că văzduhul fiind dens şi continuu cade lămurit sub privirile noastre, aşa 
că, din pricină că este văzut, merită să fie numit «cer», ca în aceste locuri unde se 
spune: «Păsările cerului» Să, şi iarăşi: «Cele zburătoare sub tăria cerului» %. la 
fel şi cuvintele: «Se suie până la ceruri»; iar când Moise a binecuvântat seminția 
lui Iosif, îi dă binecuvântarea din roadele cerului, din rouă, din mutările soarelui, 
din conjuncţiile lunii, din vârful munţilor şi al dealurilor celor veşnice ”!, pentru că, 
locul acesta din jurul pământului, prin bună lui întocmire cu aceste bunuri, 
îndestulează seminţia lui Iosif. Dar şi când îl blestemă pe Israil, zice : «Să fie cerul 
de deasupra capului vostru de aramă» ?. 


- Ce vor să spună aceste cuvinte ? Completa uscăciune şi lipsa apei celei din 
văzduh, prin care face neroditor pământul. 


Aşadar, când Scriptura zice că se pogoară rouă şi ploaie din cer, înţelegem că e 
vorba de apele care au fost rânduite să ocupe locul cel de sus. Când se adună 
vaporii de apă în înălțime şi aerul ajunge des din pricina apăsării vânturilor, 
umiditatea, care până atunci era în nori sub formă de aburi, se condensează şi se 
preface în picături care cad în Jos, din cauza greutăţii lor; şi aşa ia naştere ploaia; 
iar când umiditatea, izbită de violenţa vânturilor, se preface în spumă şi apoi, dacă 
se răceşte tare şi îngheaţă cu totul, atunci sparge norul şi se coboară în jos ca 
zăpadă. În scurt, potrivit aceleiaşi raţiuni, poţi vedea că toată umezeala din văzduh 
se alcătuieşte deasupra capului nostru. 


Nimeni să nu compare duhovniceasca noastră învăţătură, care este simplă şi 
nemeşteşugită, cu curiozităţile celor ce au filosofat despre cer. Pe cât de frumoasă 
este frumuseţea femeilor cinstite față de a curtezanelor, pe atât este de mare şi 
deosebirea dintre învăţăturile noastre şi învăţăturile filosofilor profani. Aceştia 
prezintă în învăţăturile lor probabilități siluite aici, în Scriptură, adevărul stă de 
față, lhpsit de cuvinte meşteşugite. Şi pentru ce să ne ostenim noi să combatem 
minciuna lor, când e destul să le punem cărțile lor faţă în faţă şi să asistăm în 
linişte la războiul dintre ei? 


“Fac. 1,8. 

% Ps. 8,8. 

* Fac.1,20. 

“Ps. 106, 26. 
"Deut., 33, 13-15. 
"Deut., 28, 23. 


Aceşti filosofi, de care am vorbit, nu-s nici cu numărul mai puţini, nici cu vrednicia 
inferiori, dar cu vorbăria cu mult mai deosebiți decât cei care au o învăţătură 
potrivnică lor şi care spun că lumea va pieri într-adevăr prin foc, dar va renaşte 
prin rațiunile seminale, care au rămas în cele arse. Pornind de la acest principiu, 
filosofii vorbesc de nenumărate pieiri ale lumii şi de nenumărate renaşteri. Filosofii 
aceştia se depărtează, însă, de adevăr şi nu fac altceva decât să taie drumuri greşite, 
care-i duc la învățături false. 


IX 


Trebuie să spunem un cuvânt şi despre învățații noştri din Biserică; aceştia vorbesc 
despre despărțirea apelor şi, sub pretextul unei învățături duhovniceşti şi a unor 
gânduri mai înalte, au recurs la alegorie, zicând că prin ape se înţeleg, în chip 
figurat, puterile spirituale şi netrupeşti; sus deasupra tăriei, au rămas puterile cele 
mai bune, iar Jos, în locurile din jurul pământului şi în cele materiale, au rămas 
puterile cele rele. Din pricina asta, spun ei, apele care sunt deasupra cerurilor laudă 
pe Dumnezeu'5, cu alte cuvinte puterile cele de sus sunt vrednice, din pricina 
curăţeniei minţii lor, să dea Ziditorului lauda cuvenită; apele de sub ceruri, însă, 
sunt duhurile răutăţii, care au căzut din înălțimea lor firească în adâncul răutăţii. 
Aceste duhuri sunt numite «mări», pentru că ele fac turburare şi revoltă, pentru că 
sunt învălurate de furia patimilor, pentru că firea lor este lesne schimbătoare, iar 
voinţa nestatornică. 


Să respingem cuvintele acestea ca pe nişte interpretări făcute în vis şi ca pe nişte 
basme băbeşti! Să înţelegem prin apă, apa; iar despărţirea făcută de tărie s-o 
interpretăm potrivit cauzei date de Scriptură. lar dacă apele cele mai presus de 
ceruri sunt luate vreodată spre slăvirea Stăpânului obştesc al universului, noi pe 
acelea nu le socotim firi cugetătoare. Nici «cerurile» nu sunt însuflețite, pentru că 
«spun slava lui Dumnezeu» '*, nici «tăria» nu este o ființă înzestrată cu simţuri, 
pentru că «vesteşte facerea mâinilor Luiy»”>. 


lar dacă cineva va spune că cerurile sunt puteri contemplative, iar tăria, puteri 
lucrătoare şi săvârşitoare ale lucrărilor pe care le au de îndeplinit, să privim 
cuvintele lui ca pe nişte cuvinte plăcute, dar nu vom spune că sunt adevărate. Tot 
aşa nici roua, bruma, frigul şi arşiţa nu sunt firi spirituale şi nevăzute, pentru că în 


* Ps.148,4 
"PS. 16,1 
".2y18,]; 


profeția lui Daniil sunt puse să laude pe Creatorul universului'*; iar cei cu mintea 
sănătoasă socotesc cuvintele lui Daniil, interpretate în chip spiritual, ca nişte 
cuvinte care completează slava adusă Ziditorului. Că nu numai apele de deasupra 
cerurilor împlinesc lauda lui Dumnezeu “”, pentru că sunt întâile în cinste din 
pricina calităţii lor superioare, dar şi altele, că spune Scriptura: «Lăudaţi-L pe 
Domnul toţi cei de pe pământ, balaurii şi toate adâncurile». Deci, chiar adâncul, 
pe care cei care interpretează alegoric Scriptura l-au aruncat în partea cea mai rea a 
lumii, n-a fost socotit de psalmist vrednic de aruncat, ci l-a cuprins şi pe el în corul 
obştesc al creaţiei şi potrivit glasurilor puse în el, împlineşte în chip armonios 
cântarea de laudă în cinstea Creatorului. 


X 


«Și a văzut Dumnezeu că este frumos» >. Prin aceste cuvinte Scriptura nu vrea 
să spună că cele făcute de Dumnezeu I-au încântat ochii lui Dumnezeu, nici că 
Dumnezeu priveşte frumuseţile făpturilor cum le privim noi; ci frumosul, în 
înţelesul dat aici de Scriptură, este ceea ce-i făcut în chip desăvârşit şi serveşte 
bine scopului pentru care a fost făcut. 


Deci Dumnezeu punând mai dinainte un scop precis creației Sale, a examinat cu 
raţiunile Sale de Creator pe cele create, parte cu parte, şi le-a lăudat pentru că 
împlinesc scopul pentru care au fost create. 


La o statuie, dacă se pune o mână într-o parte, un ochi în altă parte, şi în sfârşit 
toate părțile ei aşezate în diferite locuri, statuia nu va părea frumoasă celui care ar 
privio, dar dacă toate mădularele sunt aşezate la locul lor, chiar un nepriceput în 
artă va vedea frumuseţea mădularelor statuii. Artistul, însă, vede frumuseţea 
fiecărei părţi din opera sa înainte de terminarea ei şi laudă fiecare parte, pentru că 
se duce cu gândul la sfârşitul operei lui. 


Un astfel de artist ni-l arată Scriptura acum pe Dumnezeu, Care cu pricepere îşi 
laudă parte cu parte operele Sale. Dar laudă cuvenită o va aduce şi când va sfârşi 
de creat întreaga lume. 


% Cânt. Tin., 41, 48-49. 
” Ps.148,4. 

'5 Ps 148,7 

"Fac. 1,8. 


Să punem, însă, şi noi aici sfârşit cuvintelor noastre despre cea de a doua zi a 
facerii lumii, ca să dăm timp ascultătorilor celor sârguitori să se gândească la cele 
auzite, pentru ca, dacă au găsit în ele ceva de folos, să le țină minte şi să le 
cerceteze cu stăruință, ca şi cum le-ar mistui, şi să aştepte apoi să răsară în sufletele 
lor folosul; iar pe cei care muncesc pentru a-şi agonisi cele de trai să-i slobozesc, 
ca să se ocupe de meseriile lor, spre a veni cu sufletul lipsit de griji la ospăţul 
cuvintelor pe care le voi rosti deseară. 


lar Dumnezeu, Cel Ce a creat operele Sale mari, dar rânduieşte să fie rostite şi 
aceste mici cuvinte ale mele, să vă dea vouă în tot lucrul înţelegerea adevărului 
Lui, ca să înţelegeţi din cele văzute pe Cel nevăzut, iar din frumuseţea şi măreţia 
zidirilor să vă faceţi o idee potrivită de Cel Ce ne-a zidit - «că cele nevăzute de la 
zidirea lumii se văd, înţelegându-se din făpturi, adică veşnica Lui putere şi 
dumnezeire» % - încât şi de pe pământ şi din văzduh şi din cer şi din apă şi din 
noapte şi diin zi şi din toate cele văzute să luăm evidente dovezi despre 
Binefăcătorul nostru. Nici păcatelor să nu le dăm timp, nici dușmanului să nu-i 
lăsăm loc în inimile noastre, ca Dumnezeu să locuiască în noi, prin o necontenită 
aducere-aminte de EI, Căruia toată slava şi închinăciunea, acum şi pururea şi în 
vecii vecilor, Amin. 


5% Rom. 1, 20. 


Omilia a IV-a - Despre adunarea apelor 


Sunt oraşe care de dis de dimineaţă până seara ospătează privirile oamenilor cu fel 
de fel de spectacole date de cei ce fac minunăţii *!, cu spectacole unde se cântă 
cântece de desfrâu şi de ruşine, care nasc în sufletele oamenilor mare desfrânare şi 
oamenii le ascultă vreme îndelungată de nu se mai satură de ele. Mulţi fericesc pe 
cei care-şi părăsesc prăvăliile din piaţă şi lucrul din ateliere, de pe urma căruia 
trăiesc, şi de dragul trândăviei şi plăcerii îşi irosesc acolo viaţa ce le este rânduită , 
nu-şi dau seama că aceste spectacole desfrânate sunt o şcoală obştească de desfrâu 
pentru cei care stau şi le privesc, iar melodiile armonioase ale flautelor şi 
cântecelor de ruşine se înscăunează în sufletele ascultătorilor şi nu fac altceva decât 
să-i convingă să se desfrâneze şi să joace după ritmul chitarelor şi flautelor. Alţi 
oameni, înnebuniţi după cursele de cai, se luptă pentru cai şi în vis, schimbă în 
visele lor, carele de luptă, schimbă vizitiii; pe scurt, nu scapă nici în închipuirile 
din somn de nebunia după cursele de cai din timpul zilei. 


Iar noi, pe care Domnul, Marele Făcător de minuni şi Meşter, ne-a chemat să ne 
arate operele Sale, să pregetăm oare să le privim Sau Să şovăim să ascultăm 
cuvintele Duhului ? Să nu vedem oare frumuseţea universului ? Să nu Stăm în 
faţa acestui mare şi variat atelier al creaţiei dumnezeieşti ? Să nu ne întoarcem 
fiecare cu mintea la vremurile cele de mai înainte când ele s-au creat ? De vei 
face aşa, vei vedea cerul aşezat, după cuvântul profetului, ca o boltă %; pământul 
nemărginit, nemărginit în mărime şi greutate, întemeiat pe el însuşi; aerul, revărsat 
pretutindeni, moale şi flexibil prin natura lui, dând continuu celor ce-l respiră 
hrana proprie, iar din pricina simplităţii lui se dă la o parte înaintea celor ce se 
MIŞCĂ; şi-i înconjoară din toate părțile, ca să nu fie nici o piedică celor ce merg; 
vine în urma celor ce îl taie şi se aşază cu uşurinţă în jurul lor. Vei vedea apoi apa, 
cea bună de băut şi hrănitoare, pusă în slujba noastră şi pentru alte trebuințe, 
adunată cu bună rânduială în locurile rânduite ei, potrivit cuvintelor din Scriptură, 
de curând citite. 


II 


«Și a zis Dumnezeu: «Să se adune apa cea de sub cer într-o adunare şi să se 
arate uscatul». Şi s-a tăcut aşa şi s-a adunat apa cea de sub cer întru adunările 


“Adică de scamatori şi saltimbanci. 
“Isaia, 40, 22. 


sale şi s-a arătat uscatul. Și a numit Dumnezeu uscatul pământ şi adunările 


. ue. 83 
apelor le-a numit mări» *. 


Câte supărări nu mi-ai făcut, învăţatule, când în cuvântările de mai înainte mă 
întrebai cum se face că pământul era nevăzut, când orice corp, în chip natural, este 
colorat şi orice culoare este văzută de ochi? Poate nu ţi se păreau îndestulătoare 
cele ce-ţi spuneam! Scriptura doar spusese că pământul era nevăzut de noi, nu 
nevăzut prin natura lui; era nevăzut de noi din pricina apei care era peste el şi 
acoperea atunci tot pământul. lată că acum, însăşi Scriptura îşi lămureşte spusele 
sale! Că zice: «Să se adune apele şi să se arate uscatul!». Sunt date la o parte 
perdelele, ca să se vadă ceea ce nu se vedea mai înainte. 


Poate, însă, că cineva va căuta să afle pe lângă cele spuse şi aceasta: Mai întâi, apa, 
în chip firesc, se revarsă spre locurile cele de jos. Pentru ce atunci Scriptura 
spume că face asta la porunca Creatorului ? Atâta vreme cât apa stă pe loc drept, 
rămâne nemişcată, neavând unde să curgă; dar pe un loc înclinat, o ia la vale ; apa 
din frunte se porneşte îndată, cea din urma ei se mişcă şi ea şi îi ia locul, iar pe al 
aceleia, următoarea; şi aşa fuge mereu apa care a luat-o înainte, iar apa care o 
urmează o împinge şi mersul apei este cu atât mai iute, cu cât apa care curge în jos 
este mai grea şi locul spre care se îndreaptă este mai adânc. Deci dacă aşa este firea 
apei, atunci este de prisos porunca lui Dumnezeu ca să se adune apele într-o 
adunare, că apele, potrivit tendinței lor fireşti de a curge în jos, s-ar fi adunat de la 
sine la locul cel mai adânc din toate locurile şi nu s-ar fi oprit înainte de a se netezi 
suprafaţa apelor. Că nici un loc nu este atât de neted ca suprafaţa apei. 


Apoi mi se mai pune o altă întrebare : Cum de s-a poruncit apelor să se adune 
într-o singură adunare, când se vede că sunt multe mări, despărțite, prin 
aşezarea lor, foarte mult unele de altele ? 


La prima întrebare răspund aşa : Tu cunoşti mişcările apei, că apa curge în Jos, că 
nu stă într-un loc şi că în chip firesc o porneşte spre locurile aplecate şi adânci, 
după ce Stăpânul a dat apei această poruncă. Dar ce putere avea apă înainte de a i 
se fi poruncit să urmeze această cale, nici tu n-o ştii şi nici n-ai auzit pe altul 
care să fi văzut. Gândeşte-te că glasul lui Dumnezeu, prin natura lui, are putere 
creatoare şi că porunca dată atunci zidirii, a arătat celor zidite de Creator calea pe 
care trebuia să o urmeze în viitor. Ziua şi noaptea au fost create în acelaşi timp; şi 
de atunci până acum ele urmează una după alta şi nu încetează să împartă timpul în 
mod egal. 


sac. 1,9-10 


III 


«Să se adune apele !». Natura apelor a primit poruncă să curgă şi apele niciodată 
nu obosesc, pentru că sunt silite necontenit de porunca aceea. Aceasta o spun cu 
privire la măsura curgătoare a apei, că sunt ape care curg de la sine, de pildă 
izvoarele şi râurile ; mai sunt şi alte ape adunate la un loc, care nu curg; dar acum 
vorbesc de apele care se mişcă. 


«Să se adune apele într-o singură adunare». Dacă tu vreodată, stând lângă un 
izvor care dă multă apă, ai să te întrebi: Cine este cel care împinge apa aceasta din 
sânul pământului? Cine o sileşte să meargă înainte ? Ce fel sunt vistieriile din care 
porneşte ? Care este locul spre care se grăbesc ? Cum se face că izvoarele acestea 
nu încetează să curgă, iar locurile spre care se duc nu se umplu? La toate aceste 
întrebări este un singur răspuns : Datorită acelui dintâi glas! Porunca aceea face ca 
apa să alerge. Aşa că atunci când vorbeşti de ape adu-ţi aminte de acel prim glas: 
«Să se adune apele!». Trebuia să alerge apele, ca să-şi ocupe propriul lor loc; apoi, 
ajunse în locurile hotărâte lor, să rămână pe loc şi să nu se ducă mai departe. 


De aceea după cuvântul Ecleziastului: «Toate pâraiele se duc în mare şi marea nu 
se umple» %. Că şi apele curg datorită poruncii dumnezeieşti, iar marea rămâne 
împrejmuită de hotarele ei, datorită legii celei dintâi, care a spus: «Să se adune 
apele într-o adunare». Dar pentru ca apa, care este nestabilă, să nu se reverse în 
afara locurilor care au primit-o, mutându-se totdeauna dintr-un loc în altul şi în 
continuare să înece tot pământul, Dumnezeu a poruncit apei: «Să se adune într-o 
adunare». De aceea de multe ori se înfurie marea din pricina vânturilor şi-şi ridică 
valurile la mare înălţime; dar când ajunge la țărm se întoarce înapoi, prefăcând în 
spumă furia ei. 


«Oare de Mine nu vă veţi teme, zice Domnul, Care am pus nisipul hotar mării 2» 
sI Nisipul, dar, cel mai slab dintre toate lucrurile, pune frâu furiilor cumplite ale 
mării. Ce oprea Marea Roşie să inunde tot Egiptul, care este mai jos decât Marea 
Roşie, şi să se unească cu marea de lângă Egipt, dacă nu porunca Ziditorului, care 
a legat-o ? Că nivelul Egiptului e mai jos decât nivelul Mării Roşii ne-au convins 
cu fapta cei care au voit să unească una cu alta cele două mări, cea egipteană“ şi 
cea indiană, între care este Marea Roşie. Dar lucrarea nu s-a mai făcut. Primul care 


3 EcLI,7 
5% Jer, 5, 22. 
5 Adică Marea Mediterană. 


a început a fost Sesostris, regele Egiptului S, iar mai târziu Darius, regele mezilor 
55 a voit să reia lucrarea. Am spus acestea ca să înțelegem puterea poruncii: «Să se 
adune apele într-o adunare», adică : să nu se facă altă adunare de ape din aceasta, ci 
ceea ce s-a adunat să rămână la cea dintâi adunare. 


IV 


Apoi, Cel care a spus: «Să se adune apele într-o adunare» ţi-a arătat că apele erau 
multe, împărțite în multe locuri. Că şi văile munţilor, deschise cu prăpăstii adânci, 
aveau adunare de ape; apoi câmpii multe şi şesuri, întru nimic mai mici decât cele 
mai mari oceane, nenumărate văgăuni cu fel de fel de forme; toate erau atunci pline 
cu apă , dar la porunca dumnezeiască s-au golit, pentru că apa a fost împinsă din 
toate părţile într-o singură adunare. 


Nimeni să nu spună: Dacă era apă pe faţa pământului, atunci negreşit toate 
văgăunele, care acum au apele mării, erau pline de apă. Unde, dar, aveau să fie 
adunări de ape, când toate adânciturile pământului erau mai dinainte ocupate? 


La această întrebare vom răspunde aşa: Când trebuia ca apa să se separe într-o 
adunare, atunci au fost făcute şi vasele. Nu era atunci marea cea de dincolo de 
Gadira %?, nici oceanul acela mare, în care nu îndrăznesc corăbierii să intre, care se 
află de jur împrejurul insulei britanice şi al Iberiei occidentale %; atunci, la porunca 
lui Dumnezeu, s-a creat această mare întindere de ape, prin adunarea unor mulțimi 
de ape. 


La spusa unora că învăţătura noastră despre facerea lumii este contrazisă de 
experienţă - că nu se vede toată apa strânsă într-o adunare de ape - se pot spune 
multe de altfel, lucruri cunoscute de toată lumea. Dar n-ar fi, oare, de râs să mă 
lupt cu nişte oameni ca aceştia? N-ar trebui, oare, să ne pună, înainte şi băltoacele 
şi apele care se adună în urma ploilor mari şi să creadă că prin acestea combat 
învăţătura noastră ? Scriptura, însă, a numit «o adunare», cea mai mare şi cea mai 
desăvârşită adunare de ape. Că şi fântânile sunt adunări de apă în puţurile făcute în 
pământ de mâna omului, în care curge apa aflată în umezeala pământului. Deci nu 


“ Trei faraoni din dinastia a XIl-a egipteană, sec. XX—XIX, î.d.Hr., au purtat numele Sesostris. 
“ Darie 1, fiul lui Histaspe (521—486 î.d.Hr.), a refăcut unitatea împărăției persane, recucerind 
Babilonul, Susania şi Media; a supus Tracia şi Macedonia; a luptat împotriva sciţilor la 
Dunărea de Jos (514 î.d.Hr.); a fost înfrânt de greci la Maraton (490 î.d.Hr.). 

* Astăzi: Cadix (Cadiz). 

* Poate Irlanda (cf. BSG, p. 256, nota 3). 


orice adunătură de ape poartă numele de «adunare de ape», ci adunarea aceea 
covârşitoare şi foarte mare, în care se arată dintr-odată întregul element al apei. 


După cum focul este împărțit în mici părticele pentru trebuinţele de aici de pe 
pământ, dar în eter este în întregime, iar aerul se împarte şi el în mici bucăţi, dar în 
întregime cuprinde tot locul din jurul pământului, tot aşa şi cu apa; chiar dacă sunt 
mici adunări izolate, dar una este adunarea, care deosebeşte. Întreg elementul de 
toate celelalte. Că lacurile, care sunt în părțile de miazănoapte şi cele care sunt pe 
pământul grecesc, în Macedonia, în Bitinia şi în Palestina, sunt negreşit adunări de 
ape; dar acum este vorba de cea mai mare dintre toate, asemănătoare în greutate cu 
pământul. 


Nimeni nu mă va contrazice că şi lacurile au mulţime de apă, dar nu pot fi numite, 
după dreapta socoteală, mări, chiar dacă unele au apă sărată ca marea cea mare; au, 
însă, pământ în ele, cum sunt: lacul Asfaltitis ”! din Iudeea şi lacul Servonitis a 
care se întinde în pustiul arabic dintre Egipt şi Palestina. Acestea sunt lacuri, dar 
este o singură mare, după cum istorisesc cei care au făcut înconjurul lumii. Chiar 
dacă Marea Hircaniană * şi Marea Caspică sunt mări închise, după cum socotesc 
unii, totuşi trebuie să luăm aminte şi la cele ce spun geografii, că ele comunică 
între ele şi se leagă cu marea cea mare, după cum şi Marea Roşie se uneşte, după 
spusele unora, cu marea de dincolo de Gadira. 


Dar sunt întrebat: 

- Pentru ce a numit Dumnezeu «mări» adunările apelor ? Pentru că apele s-au 
strâns într-o adunare, dar întinderile de apă, adică golfurile, cuprinse de pământul 
ce stă în jurul lor, cu formele lor, le-a numit Dumnezeu mări: marea de la 
miazănoapte, marea de la miazăzi, marea de la răsărit şi iarăşi marea de la apus; 
întinderile de apă au nume speciale: Pontul Euxin, Propontida ”, Helespontul”, 
Marea Egee, Marea Ionică, Marea Sardiniei, Marea Siciliei, Marea Tireniană şi 
nenumărate alte numiri de mări, pe care a le înşira aici ar cere şi mult timp şi n-ar fi 
nici plăcut. Asta e pricină că Dumnezeu a numit întinderile de ape «mări». 


Şirul cuvintelor ne-a dus să vorbim despre acestea. Să ne întoarcem, însă, la ceea 
ce ne-am propus de la început. 


" Marea Moartă (cf. BSG, p. 260, nota 2). 

* Un lac mlăştinos în Egipt, pe coasta Mediteranei, aproape de Pelusa (cf. BSG, p. 260, nota 2). 
* Probabil lacul Arai (cf. BSG, p. 261, nota 4). 

” Marea de Marmara. 

* Strâmtoarea Dardanele. 


vV 


«Și a zis Dumnezeu : «Să se adune apele într-o adunare şi să se arate uscatul». 
Dumnezeu n-a spus : «Să se arate pământul», ca să nu-l arate iarăşi netocmit - că 
era cu mult mâl şi plin de apă - nu luase propria lui formă şi putere. În acelaşi timp, 
ca să nu spunem că soarele este pricina uscării pământului, Creatorul a pregătit 
uscarea pământului înainte de facerea soarelui. Aţinteşte-ţi mintea la cele scrise în 
Scriptură ! N-a curs de pe faţa pământului numai apa, care îl acoperea, ci şi apă 
câtă era amestecată cu pământul în adânc; a ieşit şi aceasta, ascultând de porunca 
de neînlăturat a Stăpânului. «Și s-a făcut aşa». Au fost de ajuns cuvintele acestea, 
ca să se arate înfăptuit glasul Creatorului. 


În multe copii ale Scripturii este adăugat acest text: «Și s-a adunat apa cea de sub 
cer în adunările lor şi s-a arătat uscatul». Aceste cuvinte nu le au nici ceilalți 
tălmăcitori * ai Scripturii şi se pare că nici textul ebraic nu le are. Într-adevăr, pare 
de prisos ca după ce Scriptura a spus: «Şi s-a făcut aşa», să se mai istorisească 
aceleaşi fapte. Cele mai bune copii ale Scripturii au lângă acest text un obel ”. iar 
obelul arată că textul acela este neautentic. 


«Şi a numit Dumnezeu uscatul pământ; iar adunările apelor le-a numit mări». 

- Dar pentru ce S-a spus mai înainte: «Să se adune apele într-o adunare şi să se 
arate uscatul» şi nu s-a scris: «S-a arătat uscatul»? Şi iarăşi: Pentru ce s-a spus: 
«S-a arătat uscatul şi a numit Dumnezeu uscatul pămânv» ? Pentru că uscatul 
este o însuşire care caracterizează natura obiectului, iar pământul este numirea 
simplă a obiectului. După cum vorbirea este o însuşire a omului, iar cuvântul «om» 
arată fiinţa în care se găseşte această însuşire, tot aşa şi uscatul este o însuşire 
proprie şi specială a pământului. Obiectului care are ca însuşire uscatul i s-a spus 
pământ, după cum celui care are însuşirea de a necheza i se spune cal. 


Acest lucru se vede nu numai la pământ, ci şi la celelalte elemente; fiecare element 
are o însuşire proprie care o deosebeşte de celelalte şi fiecare element se cunoaşte 
după însuşirea aceea. Apa are ca însuşire proprie răceala; aerul, umiditatea; focul, 
căldura. Aceste elemente, gândite în minte în chipul în care s-a spus mai înainte, 
sunt elementele primare ale corpurilor compuse; unite într-un corp, corpul are unite 
în el aceste însuşiri care cad sub simţurile noastre. Nici unul dintre obiectele care 
se văd şi cad sub simţuri nu este simplu şi neamestecat; pământul este uscat şi rece; 
apa este umedă şi rece; aerul este cald şi umed, iar focul este cald şi uscat. Astfel, 


* Achila, Simah şi Teodotion. 
” Obelul este o linie între două puncte , pentru a marca greşelile unui manuscris. 


datorită însuşirii elementului de legătură, are puterea de a se uni unui cu altul; prin 
însuşirea comună se amestecă cu elementul învecinat, iar prin comuniunea cu cel 
înrudit se uneşte cu elementul contrar. De pildă, pământul, care este uscat şi rece, 
se uneşte cu apa datorită înrudirii cu răceala, dar prin apă se uneşte şi cu aerul; apa, 
aşezată între cele două, cuprinde cu cele două elemente ale sale, ca prin două 
mâini, elementele înrudite: răceala pământului şi umiditatea aerului; aerul la rândul 
său, prin poziţia sa de la mijloc, face pace prin elementele în luptă - între apă şi foc 
- fiind unit cu apa prin umezeală, iar cu focul prin căldură. Focul, care prin natura 
sa este cald şi uscat, se uneşte prin căldură cu aerul, iar prin uscăciune se întoarce 
iarăşi la comuniunea cu pământul. Şi aşa se face un cerc şi o horă armonioasă, 
toate de acord şi în înţelegere unele cu altele. Mai ales acestei armonii i se 
potriveşte de minune şi numirea de element. 


Am Spus acestea pentru a arăta pricina pentru care Dumnezeu a numit uscatul 
pământ şi nu pământul uscat. Pentru că uscatul n-a fost adăugat mai pe urmă 
pământului, ci era dintru început o însuşire constitutivă a sa. Cele care sunt 
pricina unui obiect sunt anterioare şi mai de preţ decât cele care sunt adăugate 
pe urmă naturii obiectului, încât este firesc să se recunoască pământul după 
caracteristicile sale anterioare şi mai vechi. 


VI 
rai că a 98 
«Și a văzut Dumnezeu că este frumos» “. 


Aceste cuvinte ale Scripturii nu vor să arate că marea avea o înfăţişare plăcută în 
ochii lui Dumnezeu. Că nu cu ochii vede Creatorul frumuseţile zidirii, ci priveşte 
pe cele făcute cu nespusă Sa înţelepciune. 


Plăcută privelişte este marea înspumată, atunci când este stăpânită de linişte 
adâncă! Dar plăcută este şi atunci când i se ondulează spatele la suflările uşoare de 
vânt şi arată celor ce o privesc culori albastre şi purpurii, atunci când nu loveşte cu 
furie uscatul învecinat, ci îl cuprinde cu paşnice îmbrăţişări! 


Nu trebuie să gândim aşa când Scriptura spune că marea 1 S-a arătat lui 
Dumnezeu frumoasă şi plăcută, ci în acele cuvinte Scriptura a vorbit de 
frumuseţea creaţiei. Mai întâi că apa mării este izvorul întregii umidităţi de pe 
pământ; trece prin porii nevăzuţi ai pământului, aşa cum o arată pământurile 
spongioase sub care se infiltrează marea furioasă (şi, împinsă de vântul care o 


% Fac.1,10 


mişcă, apa iese afară spărgând suprafaţa pământului, iar din pricina filtrării pierde 
amărăciunea şi ajunge apă bună de băut. Dacă apa, la ieşirea din pământ, ia de la 
mine mai multă căldură, atunci, datorită aceloraşi cauze care o mişcă, de cele mai 
multe ori, apa fierbe sau ajunge ca focul; lucrul acesta poţi să-l vezi şi pe insule şi 
pe coastele mării. Uneori, chiar departe de mare, pe pământ - ca să asemănăm pe 
cele mici cu cele mari - locurile, care sunt vecine cu apele fluviilor, manifestă 
aceleaşi fenomene. 


Pentru ce am spus toate acestea ? Ca să arăt că tot pământul este găurit pe dedesubt 
şi că apa se reîntoarce din mare în pământ pe canale nevăzute. 


VII 


Aşadar, Dumnezeu a văzut că marea este frumoasă şi pentru căile ascunse ale apei 
din adâncul pământului; că este frumoasă şi pentru că este un mare vas în care curg 
râurile, că este frumoasă şi pentru că primeşte de pretutindeni toată apa lor, dar 
rămâne în hotarele ei; dar este frumoasă şi pentru că este începutul şi izvorul apelor 
din aer. Apa cea fină a mării, încălzită de razele soarelui, se preface în vapori, care 
sunt atraşi spre înălțime , apoi când se răcesc, din pricină că ajung mai sus decât 
răsfrângerea de pe pământ a razelor soarelui, unde şi umbra norului face mai mare 
răceala, se preface în ploaie şi îngraşă pământul. 


Nimeni nu va pune la îndoială cuvintele mele, dacă se duce cu gândul la căldările 
sub care arde focul; sunt pline cu apă, dar adeseori rămân goale, pentru că toată 
apa fiartă s-a prefăcut în aburi. Acelaşi lucru poţi să-l vezi şi din cele ce fac 
corăbierii;, aceia, ca să-şi potolească în împrejurări grele oarecum setea, fierb apa 
mării şi strâng în bureţi vaporii de apă. 


Frumoasă este marea pentru Dumnezeu şi pentru alte pricini, e frumoasă, pentru că 
îmbrățişează de jur împrejur insulele, dându-le în acelaşi timp şi frumuseţe şi 
siguranţă. Mai mult, marea apropie pământurile care sunt la mari depărtări unele de 
altele şi face pentru cei ce călătoresc pe mare neîmpiedicate legăturile dintre aceste 
pământuri; prin aceste legături marea ne dăruieşte cunoaşterea faptelor 
necunoscute; negustorilor le dă prilej de îmbogăţire şi ajută cu uşurinţă nevoilor 
vieţii celor bogaţi le ajută să exporte surplusul lor de produse, iar celor lipsiţi le 
ajută să-şi împlinească lipsurile. 


Dar pot, oare, ochii mei vedea cu atâta amănunţime frumuseţea mării, câtă s-a 
arătat ochilor Celui Ce a făcut-o ? Dacă marea este frumoasă şi de laudă în ochii 
lui Dumnezeu, cum să nu-l fie mai frumoasă adunarea unei astfel de biserici, în 


care sunetul amestecat, asemănător valului care atinge ţărmul mării, pornit din 
glasul bărbaţilor, femeilor şi copiilor se înalță către Dumnezeu în timp ce ne 
rugăm? O linişte adâncă păstrează neclătinată biserica aceasta, pentru că duhurile 
răutăţii nu pot să o turbure cu învățături eretice. Fiţi, dar, vrednici de laudă 
Domnului, păstrând în cel mai potrivit chip această bună rânduială, în Hristos lisus 
Domnul nostru, Căruia slava şi puterea în vecii vecilor, Amin. 


Omilia a V-a - Despre odrăslirea pământului 


«Şi a zis Dumnezeu: «Să răsară pământul iarbă verde, care să semene sămânţa 
după fel şi pom roditor, care să facă rod după fel, a cărui sămânță a lui să fie în 
el» 


Era firesc ca după ce pământul s-a odihnit, despovărat de greutatea apei, să 
primească porunca de a odrăsli mai întâi iarbă, apoi pomi, aşa cum vedem că se 
întâmplă şi acuma. Că glasul acela de atunci, acea primă poruncă, a ajuns o lege a 
naturii şi a rămas lege a pământului, dându-i pe viitor puterea de a naşte şi rodi. 
«Să răsară pământul». 


La naşterea celor ce ies din pământ, are loc mai întâi odrăslirea; apoi când cele 
odrăslite ies puţin din pământ, ajung iarbă; iarba după ce a crescut puţin, este 
verdeață ; şi pe măsură ce creşte capătă articulaţii noi până ce ajunge la desăvârşire 
şi dă seminţe. Că iarba şi verdeaţa sunt la fel în toate plantele. 


«Să răsară pământul iarbă verde». Să odrăslească de la sine pământul, fără să 
aibă nevoie de ajutorul cuiva ! 


Pentru că unii socotesc că soarele este cauza celor ce răsar din pământ, că adică 
prin atracţia căldurii lui scoate la suprafaţa pământului puterea de germinaţie, 
care este în adâncul lui, de aceea Dumnezeu a dat pământului această podoabă 
înainte de facerea soarelui, ca să înceteze cei rătăciţi să se mai închine soarelui, 
ca unuia care ar fi cauza vieţii. Dacă vor ajunge să creadă că toate cele care fac 
podoaba pământului sunt înainte de facerea soarelui, atunci vor părăsi nemăsurata 
lor admiraţie ce o au pentru soare, gândindu-se că soarele este mai nou în ce 
priveşte facerea lui decât iarba şi plantele. 


- Oare dobitoacelor le-a fost pregătită mai dinainte hrana, iar neamul nostru 
omenesc nu S-a arătat vrednic de nici o purtare de grijă? Dar tocmai pentru că 
Dumnezeu a dat mai înainte boilor şi cailor nutreţ, ţi-a pregătit ție bogăţie şi 
desfătare. Cel Ce hrăneşte dobitoacele sporeşte astfel şi bună starea vieţii tale. Că 
ce este, oare, facerea seminţelor, dacă nu o pregătire pentru vieţuirea ta? Dar, în 
afară de asta, multe din verdeţuri şi legume sunt şi pentru hrană noastră. 


"rac; ], Îl, 


II 
«Să răsară pământul iarbă verde, care să semene sămânţa după fel. 


Deci, chiar dacă iarba este de folos animalelor, totuşi folosul acelor verdeţuri se 
întoarce tot spre noi şi nouă ne sunt de folos semniţele. Dar textul acesta al 
Scripturii trebuie citit aşa: «Să răsară pământul iarbă verde şi sămânţa, care să 
semene după feb» '%. Cuvintele Scripturii puse în această ordine vor putea restabili 
şirul firesc al cuvintelor ; că textul vechi, dat de Scriptură, nu este de acord cu cele 
ce se petrec în natură: o plantă mai întâi răsare; apoi apare verdeaţa; apoi creşte 
iarba şi în sfârşit ajung la desăvârşire cele ce au crescut, dând naştere seminţei. 


Dar poate că sunt întrebat: 

- Cum se face că Scriptura ne arată că toate câte au răsărit din pământ au 
seminţe? noi, însă, vedem că nici trestia, nici pirul, nici menta, nici şofranul, nici 
usturoiul, nici papura şi nici alte mii de plante n-au seminţe ? 


La această întrebare răspundem aşa: Multe din plantele de pe pământ au puterea 
seminţelor în tulpină sau în rădăcină. De pildă trestia, după naşterea sa anuală, 
scoate din rădăcină un colţişor, care ţine loc de sămânță pentru viitor. Aşa şi cu 
alte multe plante câte sunt răspândite pe pământ; au în rădăcini puterea de a 
lăsa urmaşi. Deci decât orice altă spusă este mai adevărată spusa aceasta: sau 
este sămânţa în plante, sau au în ele o putere seminală. Acest lucru vrea să-l 
spună Scriptura prin cuvintele : «după fel». Colţişorul trestiei nu odrăsleşte 
măslinul, ci din trestie iese altă trestie, iar din seminţe răsar plante înrudite cu 
seminţele aruncate în pământ. Şi astfel, ceea ce a ieşit din pământ la cea dintâi 
naştere a plantei, aceea se păstrează şi până acum; iar prin răsărirea în continuare 
se păstrează «felul». 


«Să răsară pământul». Gândeşte-mi-te că aceste puţine cuvinte şi această poruncă 
scurtă au făcut ca pământul cel neroditor să odrăslească dintr-o dată şi să se 
pornească spre naşterea de roade. Pământul şi-a aruncat haina lui tristă şi de doliu; 
a îmbrăcat o altă haină strălucitoare ; se veseleşte de podoabele pe care le-a primit; 
arată mii şi mii de felurite plante. 


'% Sfântul Vasile cel Mare face următoarea corectură textului Scripturii, fără să schimbe vreun 
ontpua sxEpov 

cuvânt, în loc de : SEEtPOv SREPUE _ care să semene sămânță, pune: - sămânță 


care să semene. 


Vreau să rămână în tine şi mai puternică minunea creaţiei, pentru ca, oriunde 
te-ai găsi şi lângă orice fel de plantă te-ai afla, să-ţi aduci aminte cu tărie de 
Creator. Când vezi un fir de iarbă verde şi o floare, să te duci cu mintea la firea 
omenească, aducându-ţi aminte de imaginea înţeleptului Isaia, care a spus că 
«tot trupul este ca iarba şi toată slava omului, că floarea ierbii». 


Puţinii ani ai vieţii, bucuria cea scurtă şi veselia fericirii omeneşti au găsit în 
cuvintele profetului o prea frumoasă icoană. Astăzi trupul îţi este înfloritor şi plin 
de carne din pricina desfătării, faţa ţi-i rumenă că eşti în floarea vârstei; eşti 
zdravăn şi puternic, iar când te porneşti, nu ţi se poate nimeni împotrivi; mâine, tot 
tu, eşti vrednic de milă, fie veştejit de vreme, fie istovit de boală. Cutare este vestit 
cu mulțimea banilor săi; are în jurul lui mulţime de linguşitori, suită de prieteni 
făţarnici, care caută să-i fie pe plac; nenumărate rude, dar şi acestea fățarnice; roi 
de servitori, care stau lângă el fie pentru a-l servi la masă, fie pentru alte trebuinţe; 
pe aceştia îi târăşte după el şi când iese din casă şi când se întoarce, ca să 
stârnească invidia celor care-l întâlnesc. Adaugă-i acestui bogătaş şi oarecare 
putere politică sau dregătorii primite de la împărați sau conducere de popoare sau 
conducere de oşti, adaugă-i crainicul, care strigă cu glas puternic, mergând înaintea 
lui, lictori de o parte şi de alta, care bagă spaima în supuşi - că de la ei vin 
loviturile, confiscările de averi, arestările, închisorile. Da, nesuferită este frica pe 
care o are de aceştia poporul de sub mâna lor! Iar după acestea ce-i ? Într-o singură 
noapte sau temperatură mare, sau pleurezia, sau pneumonia răpeşte pe om, îl duce 
dintre oameni şi-l dezgoleşte dintr-o dată de toată înşelăciunea care-l înconjura, iar 
slava lui s-a dovedit a nu fi decât un vis. Dreptate a avut, deci, profetul, când a 
asemănat slava omului cu slăbiciunea florii. 


III 


ps . . A . . . . A 102 . . . 
«Să răsară pământul iarbă verde, care să semene sămânţa - “ după fel şi după 
asemănare». 


Încă şi acum ordinea creşterii plantelor dă mărturie de cea dintâi împodobire a 
pământului. Într-adevăr, odrăslirea face începutul oricărui fel de iarbă şi verdeață. 
Fie că odrăslirea dă din rădăcină, dintr-un colțişor de jos, ca la pir şi la şofran, 
planta trebuie să odrăslească şi să iasă afară, fie că dă din sămânță şi aşa trebuie 
neapărat să fie întâi odrăslirea; după aceea vine colţul plantei, apoi iarba verde, 
apoi rodul, care se coace pe paiul uscat acum şi gras. 


'% Isaia, 40, 6. 
'% Probabil că revenirea la lectura textului Scripturii se datoreşte copistului. 


«Să răsară pământul iarbă verde». Când sămânţa a căzut în pământ şi are umezeală 
şi căldură potrivită, se face moale şi poroasă ; apoi pune stăpânire pe pământul din 
jurul ei şi absoarbe din el tot ce-i este propriu şi înrudit; în urmă acele părticele 
foarte fine din pământ intră în porii seminţei şi-i măresc volumul, încât se 
înrădăcinează în partea de jos, iar din partea de sus ies la suprafaţă firele de iarbă la 
fel de numeroase ca şi firele rădăcinii. Firul de iarbă, încălzit mereu, îşi trage prin 
rădăcină umezeala; odată cu căldura trage din pământ şi hrana care-i trebuie, pe 
care o distribuie în pai, în coajă, în tecile grâului, în bobul de grâu şi în mustățile 
spicului. Şi aşa, crescând încetul cu încetul, fiecare plantă ajunge la măsura sa 
proprie, fie grâu, fie legume, fie ierburi, fie mărăcini. 


Un singur fir de iarbă, o singură plantă sunt de ajuns să-ţi facă mintea să 
contemple măiestria cu care s-au făcut toate! Cum este de pildă paiul de grâu 
încins cu noduri, ca şi cum l-ar lega spre a putea suporta greutatea spicului, ca 
să nu cadă la pământ când este plin de rod! Ovăzul sălbatic are paiul gol, pentru 
că vârful nu-i cu nimic îngreuiat, pe când paiul de grâu este întărit cu acele 
legături. Bobul de grâu este pus, apoi, într-o învelitoare, ca să nu fie cu uşurinţă 
răpit de pasările care mănâncă seminţe; bobul mai este apărat încă şi de 
vârfurile ascuţite ale mustăţilor spicului, care, ca nişte bolduri, nu lasă să fie 
vătămat de micile vietăţi. 


IV 


Ce să spun? Ce să trec sub tăcere ? În vistieriile cele bogate ale naturii este greu de 
găsit ceea ce-i de mare preţ, dar este cumplită pagubă să laşi ceva la o parte. 


«Să răsară pământul iarbă verde». Şi îndată pământul a răsărit împreună cu 
ierburile hrănitoare şi pe cele otrăvitoare; cu grâul şi cucuta; cu celelalte ierburi 
bune de hrană şi spânzul, mărul lupului, mătrăguna şi sucul macului. 


Ce dar? Să nu mai mulțumim Creatorului pentru plantele cele folositoare, ci să-L 
învinuim pentru cele vătămătoare vieţii noastre? Să nu ne gândim, oare, la aceea că 
nu toate plantele au fost create pentru stomacul nostru? Plantele rânduite pentru 
hrană noastră sunt la îndemâna noastră şi cunoscute de toţi. Că fiecare din creaturi 
îşi împlineşte rolul său în creaţie. 


Oare Dumnezeu nu trebuia să creeze taurul, a cărui putere este atât de 
trebuincioasă vieţii noastre, pentru că sângele de taur este otrăvitor, sau dacă l-a 
creat să-l fi făcut fără sânge? Rațiunea care locuieşte în tine este îndestulătoare să 
te apere de cele vătămătoare. Nu ştiu, oare, oile şi caprele să fugă de ierburile care 


le primejduiesc viața numai datorită simțului lor, care deosebeşte pe cele 
vătămătoare? lar tu, care eşti înzestrat cu rațiune, tu, pe care te ajută ştiinţa 
medicală, pe care experienţa celor care au fost vătămaţi mai înainte te învaţă să le 
eviţi, spune-mi, îţi este greu să te depărtezi de plantele otrăvitoare? Nici una din 
ierburile făcute de Dumnezeu nu-i de prisos, nu-i nefolositoare: sau dau hrană 
uneia dintre necuvântătoare, sau sunt descoperite de ştiinţa medicală pentru 
vindecarea bolilor noastre. 


Graurii mănâncă cucută, pentru că datorită alcătuirii trupului lor nu-i vatămă otrava 
cucutei; au fini porii de deasupra inimii şi mistuie ceea ce au înghiţit înainte ca 
răceala lăsată de cucută să le vatăme părțile principale ale trupului lor. Spânzul este 
hrana prepeliţelor, care evită vătămarea, prin însuşirea mestecării. Chiar aceste 
plante otrăvitoare ne sunt şi nouă folositoare în unele ocazii. Cu mătrăguna doctorii 
vindecă insomniile, iar cu sucul de mac potolesc durerile cumplite ale trupurilor. 
Unii, cu cucută, au îndepărtat furia poftelor trupeşti, iar cu spânzul au vindecat boli 
învechite. Deci ceea ce socoteai că ai ceva de spus împotriva Creatorului, aceea te 
face să-l aduci un adaos de mulţumire. 


V 


«Să răsară pământul iarbă verde». Scriptura ne vorbeşte de hrana cea multă pe care 
ne-o dau de la sine aceste plante din rădăcinile lor, din tulpini şi din roade. Şi apoi 
câtă hrană nu ni se mai adaugă de pe urma cultivării lor şi a agriculturii? 


Dumnezeu n-a poruncit ca pământul să facă îndată şi sămânţa şi rod, ci ca 
pământul să răsară, să înverzească şi să ajungă la desăvârşire în seminţe, pentru că 
acea primă poruncă să-i fie naturii o şcoală pentru continuarea mai departe a 
poruncii. 


Pot fi, însă, întrebat : 

- Cum produce pământul seminţe «după fel», când adeseori semănăm grâu curat 
şi culegem grâu negru ? 1% Dar grâul acesta nu-i o schimbare într-un alt fel de 
grâu, ci este ca o boală şi slăbiciune a seminţei. N-a încetat de a fi grâu, ci s-a 
înnegrit din pricina arderii, după cum o poţi vedea şi din numele lui. Că grâul, ars 
tare din pricina unui ger prea puternic, a căpătat altă culoare şi alt gust. Se spune 


'% Marele nostru îndrăgostit de scrierile sfinţilor părinţi, ierarhul şi teologul care a dat în limba 
neamului său cele mai multe lucrări din scrierile patristice, Grigore Dascălul, în notele de la 
traducerea Hexaemeronului, spune : «poate acela iaste, pre carele noi îl numim tăciune» (CGD, 
f. 21, nota 1). 


chiar că dacă un grâu ca acesta găseşte iarăşi un pământ potrivit şi bună întocmire a 
văzduhului îşi recapătă vechiul lui chip. Deci nu vei găsi că între plante se petrece 
ceva împotriva poruncii Creatorului. lar aşa numita zizanie şi toate celelalte 
seminţe străine, care sunt amestecate cu seminţele cele bune de mâncare, pe care 
de obicei Scriptura le numeşte neghină '%, nu se produc prin o transformare a 
bobului de grâu, ci au fost dintru început cu felul lor propriu. 


Neghinele sunt o imagine a celor care strică învăţăturile Domnului, care nu învaţă 
cu cuvântul o învăţătură curată, ci sunt stricaţi de învăţătura celui rău aceştia se 
amestecă în trupul sănătos al Bisericii, ca pe furiş să bage în sufletele celor simpli 
învăţăturile lor vătămătoare. Domnul chiar aseamănă desăvârşirea celor ce cred în 
El cu creşterea seminţelor, zicând: «Ca atunci când omul aruncă sămânță în 
pământ; şi el doarme şi se scoală, noaptea şi ziua, iar sămânţa răsare şi creşte, 
cum el nu ştie. Că pământul rodeşte de la sine: mai întâi pai, apoi spic, după 


A st SA . 105 
aceea grâu deplin în spic» *. 


«Să răsară pământul iarbă». Şi într-o clipită de vreme, pământul, ca să păzească 
legile Creatorului, începând cu odrăslirea, a trecut plantele prin toate fazele lor de 
creştere şi le-a adus îndată la desăvârşire. Livezile erau încărcate cu belşugul ierbii; 
câmpiile bine roditoare, acoperite cu semănături, care prin mişcarea spicelor lor 
dădeau imaginea valurilor mării. Orice fel de iarbă şi orice fel de verdeață, fie 
dintre păioase, fie dintre legume, umpleau atunci din belşug întreg pământul. Că nu 
aveau nici o lipsă cele ce au răsărit atuncea din pământ: nici nepriceperea 
plugarilor, nici vremuirile văzduhului, nici vreo oarecare altă pricină care să le 
vatăme. Şi nici osânda '% nu împiedica belşugul pământului; că acestea au fost mai 
înainte decât păcatul pentru care am fost osândiți să mâncăm pâinea noastră întru 

sudoarea feţei 1%. 


VI 


Şi Dumnezeu a zis : «Şi pom roditor, care să facă rod, căruia sămânţa lui în el 
după fel şi asemănare pe pămânv». 


La acest cuvânt, toate pădurile s-au îndesit, toţi arborii s-au ridicat iute în sus, cei 
care în chip firesc se ridică la mare înălțime: brazii, cedrii, chiparoşii, pinii; toate 


1% Matei, 13, 25. 

'% Marcu 4, 26-28. 
1% fac.3, 17-18. 

1% Fac.3, 19. 


crângurile s-au acoperit îndată de tufani deşi şi aşa numiții arbuşti, care slujesc la 
facerea coroanelor: trandafirul, mirtul şi dafinul, care nu erau mai înainte pe 
pământ; toţi într-o clpită de vreme, au apărut, fiecare cu mirosul său propriu, 
deosebiți prin însuşiri foarte precise de alți arbuşti, fiecare cunoscut prin caracterul 
său propriu. Numai că atunci trandafirul era fără spini; mai târziu a fost adăugat 
spinul frumuseţii florii, ca să avem durerea aproape de veselia desfătării, spre a 
ne aduce aminte de păcat, din pricina căruia pământul a fost osândit să răsară 
spini . 


Dar mi se poate spune: 

- Pământul a primit poruncă să dea din el «pom roditor, ca să facă rod pe 
pământ a cărui sămânţa Să fie în el» dar vedem că mulți arbori nu au nici roade, 
nici seminţe. Ce vom spune? Vom spune că arborii mai de preţ prin natura lor au 
avut parte de o menţiune specială. Vom spune apoi că un observator atent va vedea 
că toţi arborii au sau seminţe sau o putere de acelaşi fel cu seminţele. Plopii negri, 
sălcuile, ulmii, plopii albi şi toţi copacii la fel cu aceştia, la prima vedere par că nu 
au nici un rod, dar dacă sunt cercetaţi cu de-amănuntul vei descoperi că fiecare din 
ei are sămânță. Că grăuntele, care se află sub frunză - pe care cei care se ocupă cu 
facerea de cuvinte îl numesc mishos '* - are putere de sămânță. Toţi arborii care 
răsar din mlădiţe, din ele, de cele mai multe ori, ies la iveală rădăcinile. Poate că 
țin loc de sămânță şi lăstarii rădăcinilor, pe care grădinarii îi smulg, îi plantează în 
alt loc şi fac de creşte un pom de acelaşi fel. 


Dar, după cum am spus, au fost învredniciţi de menţiune mai întâi arborii aceia 
care contribuie mai mult la menţinerea vieţii noastre, toţi arborii câţi aveau să 
primească pe om cu roadele lor proprii, ca să-i pregătească hrană din belşug. Viţa 
de vie, care dă vinul, avea să veselească inima omului 10, iar măslinul, dând rod, 
poate bucura faţa omului cu untuldelemn. Câte din cele date la iveală de natură nu 
aleargă cu grăbire spre acelaşi scop? Rădăcina viței de vie, mlădiţele de jur 
împrejur, pline de verdeață, se întind mult pe pământ; lăstarul, cârceii, agurida, 
strugurii. Ți-i de ajuns să te uiţi la viţa de vie - numai să te uiţi cu pricepere la ea - 
ca să-ți aducă aminte de firea ta. 


Îţi aminteşti negreşit de comparaţia făcută de Domnul! Domnul S-a numit pe Sine 
viță, pe Tatăl lucrătorul !!!, iar pe cei sădiţi prin credinţă în Biserică, pe fiecare din 


1% fac.3, 18. 

'% Cuvântul acesta înseamnă : coadă, cu toate sensurile sale. 
11 Ps. 103, 16. 

noi, i-a numit mlădiţe  “; pe toţi ne cheamă să aducem rod bogat, că nu cumva, 

osândiţi fiind ca nefolositori, să fim daţi focului!!?. 


Și Scriptura nu conteneşte a asemăna pretutindeni sufletele oamenilor cu viţa de 
vie: «Vie s-a făcut iubitului, în pisc, în loc gras» !!* ; şi: «Vie a sădit şi a 
împrejmuit-o cu gard» 1. E lămurit că numeşte «vie» sufletele oamenilor, în 
jurul cărora a pus gard, adică siguranţa dată de porunci şi paza îngerilor. Că 
spune Scriptura: «Străjui-vă îngerul Domnului împrejurul celor ce se tem de el» 
116. Apoi, Dumnezeu a înfipt în jurul nostru, ca nişte araci, şi a pus în Biserică 
<întâi apostoli, al doilea prooroci, al treilea învăţători» |, iar prin pildele 
vechilor şi fericiților bărbaţi, Dumnezeu ridică la înălțime gândurile noastre şi nu le 
lasă aruncate la pământ şi vrednice de a fi călcate în picioare. Apoi, ca prin nişte 
cârcei, prin legăturile dragostei ne ţine strâns uniţi de semenii noştri; şi, rezemaţi 
pe ei, să tindem mereu spre înălțime; şi asemeni viței de vie agăţătoare să ne urcăm 
spre culmile celor mai înalte virtuţi. Dumnezeu cere apoi de la noi să primim a fi 
săpaţi, iar sufletul este săpat atunci când leapădă grijile lumești, care sunt poveri pe 
inimile noastre. Deci, cel care leapădă dragostea trupească şi dragostea de bani 
Sau socoteşte vrednică de scuipat şi de disprețuit admiraţia pentru această 
ticăloasă slavă deşartă, acela, ca şi cum şi-ar fi scăpat sufletul, ca şi cum ar fi 
răsuflat, descarcă de pe el povara deşartă a gândului pământesc. Şi, după cum 
spune proverbul, nu trebuie nici să te grozăveşti, să faci adică totul de ochii lumii, 
nici să cauţi lauda celor din afară, ci să fii cu rod, strângând pentru bunul Lucrător 
15 arătarea faptelor tale '!7. Să fii «ca un măslin roditor în casa lui Dumnezeu» 
1% Să nu-ţi pierzi niciodată nădejdea, ci să ai totdeauna, prin credință înfloritoare, 
mântuirea. Aşa vei imita acest pom care e totdeauna verde şi te vei lua la întrecere 
cu el în facerea de roade, dând din belşug milostenie în orice vreme. 


VII 


Dar să ne întoarcem cu cercetarea la cele rânduite de Dumnezeu cu atâta măiestrie! 


'““Joan, 15, 5. 

' Ioan, 15, 2.6. 
"4 Isaia 5, 1. 

"5 Matei 21, 33. 

0 Pie e 7 

"7 1 Cor. 12, 28. 

'% Joan 15, 1. 

"9 Matei 6, 4. 6. 18 
12 ps. 51, 7. 


Câte feluri de arbori n-au răsărit atunci ? Unii pentru fructe, alţii pentru acoperitul 
caselor, alții pentru facerea corăbiilor, alții pentru foc. Şi iarăşi între aceşti copaci, 
în fiecare din ei, podoaba deosebită a părților lor. Este foarte greu să descoperi 
însuşirea fiecăruia şi greu de văzut deosebirea unuia de neamurile celorlalţi copaci! 
Unii din ei au rădăcinile înfipte adânc în pământ, iar alții le au la suprafaţă; unii 
cresc drept în sus şi au un singur trunchi; altora le place să se lungească pe pământ 
şi se împart chiar din rădăcină în multe ramuri. Cum se face că arborii care au 
ramurile lungi şi întinse mult în aer au şi rădăcinile adânci, răspândite în cerc cât 
mai mult, ca şi cum natura le-ar fi pus nişte temelii pe măsura greutăţii ramurilor 
de sus? 


Cât de deosebită este coaja lor ? Unii au coaja netedă, alţii au coaja crăpată; unii n- 
au decât o coajă, alţii au coaja formată din mai multe membrane. Şi lucru minunat 
este că vei găsi în copaci semne asemănătoare tinereţii şi bătrâneții omului. La 
copacii tineri şi cu bogat frunziş, coaja le e întinsă, dar la cei bătrâni se zbârceşte 
oarecum şi se înăspreşte. Copacii tineri, dacă sunt tăiaţi, odrăslesc din nou cei 
bătrâni, însă, rămân fără moştenitori; tăierea le este ca un fel de moarte. Unii au 
observat că pinii tăiaţi sau chiar arşi se prefac în pădure de stejari. Ştim apoi că 
unor arbori, prin îngrijirea grădinarilor, li se corijează defecţiunile naturale; de 
pildă rodiile acre şi migdalii mai amari, când li se găureşte tulpina de lângă 
rădăcină şi primesc un butac gras de pin, care ajunge până în inima lor, îşi schimbă 
gustul lor neplăcut într-un gust plăcut. 


Nimeni, dar, care trăieşte în păcat să nu-şi piardă nădejdea! De vreme ce ştie că 
grădinăritul schimbă însuşirile arborilor, cu atât mai mult trebuie să ştie că 
sufletul care se îngrijeşte de virtute poate birui tot felul de boli. Atât este de mare 
deosebirea pomilor fructiferi în ce priveşte rodul lor, încât nici nu poate fi rostit 
prin cuvânt. Că deosebirea dintre fructe nu diferă numai de la soi de pom la soi de 
pom, ci este mare deosebire chiar între fructele aceluiaşi soi; alta este înfăţişarea 
rodului de parte bărbătească şi alta a celor de parte femeiască; grădinarii ştiu a-i 
deosebi ; ei împart palmierii în palmieri-bărbaţi şi palmieri-femei. Şi poţi vedea 
palmierul, numit de ei femeie, că-şi lasă ramurile în Jos, ca şi cum ar dori şi ar pofiti 
să se împreune cu bărbatul; iar cei care îngrijesc de palmieri bagă în ramurile 
palmierilor-femei un fel de seminţe ale palmierilor- bărbaţi, aşa numitele psen '; 
ŞI aşa, ca şi cum ar avea o senzaţie de plăcere, îşi ridică iarăşi ramurile şi-şi 
recapătă forma lor proprie. Acelaşi lucru se spune şi despre smochin. De aceea unii 


' Grigore Dascălul pune această notă la cuvintul psen: «Aşa să numesc roadele finicilor celor 
ce sunt parte bărbătească; iar a celor ce sunt parte fămeiască să numesc valan» (CGD, f. 23, 
nota 1). 


sădesc smochinii sălbatici lingă cei domestici; iar alții leagă smochinii cei sălbatici 
de smochinii cu rod bun şi domestici, ca să le vindece slăbiciunea acestora şi să le 
întărească rodul care cădea jos şi se risipea. 


Ce vrea să-ţi spună această enigmă a naturii? Că de multe ori trebuie să primim 
întărire de la cei străini de credinţa noastră spre arătarea faptelor noastre bune. 
Dacă vei vedea pe vreun păgân sau pe altcineva care s-a despărțit de Biserică din 
pricina vreunei erezii stricate că duce o viaţă castă şi se străduieşte şi în alte 
privinţe să aibă purtări bune, îndreaptă-ţi şi mai mult luarea aminte asupra ta, ca să 
te asemeni smochinului celui roditor, care prin prezența smochinilor sălbatici îşi 
adună putere, ca să nu-i mai cadă roadele şi să-şi hrănească cu şi mai multă grijă de 
rodul său. 


VIII 


Acestea sunt, ca să spun puţine din cele multe, deosebirile dintre arbori în ce 
priveşte naşterea lor. 


Dar despre fructele lor, cine ar putea vorbi de varietatea lor, de formele lor, de 
culoarea lor, de însuşirea gustului lor, de folosul fiecărui fruct? Cum se coc unele 
goale la soare, iar altele ajung la maturitate fiind acoperite cu coji? Pomii, al căror 
fruct este moale, au frunzele groase, ca să acopere rodul, ca la smochini; iar pomii, 
al căror fruct este tare, au uşoară acoperirea cu frunze, ca la nuc. Că fructele cele 
dintâi au nevoie de mai mult ajutor din pricina slăbiciunii lor, pe când pe celelalte 
le-ar vătăma acoperişul mai gros al umbrei. Nu vezi cum e spintecată frunza viței 
de vie, tocmai pentru ca strugurele să reziste şi la vătămările aerului, dar să 
primească din belşug şi raza soarelui prin despicăturile frunzelor? Nimic fără 
pricină nimic la întâmplare ; toate făcute cu înţelepciune negrăită. Care cuvânt ar 
putea să o explice? Ar putea, oare, mintea omenească să le cerceteze cu de- 
amănuntul pe toate, încât să le vadă însuşirile, să deosebească bine diferenţele 
dintre ele şi să înfăţişeze fără vreo lipsă cauzele ascunse ale lor ? 


Prin rădăcină trag o singură apă; dar altfel hrăneşte rădăcina însăşi, altfel coaja 
tulpinei, altfel lemnul şi altfel inima copacului. Aceeaşi apă ajunge frunză şi se 
împarte în ramurile mari şi în crenguţe; face să crească fructele lacrima plantei şi 
sucul ei vin din aceeaşi cauză. Atât de mare este deosebirea dintre ele, încât nici un 
cuvânt nu o poate arăta. Alta este lacrima papurei şi altul este sucul copacului cu 
balsam; iar unele mlădiţe din Egipt şi Libia lăcrimează alt fel de sucuri. Se spune 
că şi chilimbarul este tot sucul unor plante; şi sucul acesta capătă natura pietrei; 


mărturie pentru cele spuse sunt firişoarele de pai şi fiinţele mici de tot care se văd 
prin ele, prinse şi rămase în el când sucul era moale. 


Pe scurt, cel care nu cunoaşte din experiență deosebirile dintre sucuri după 
însuşirile lor nu va găsi cuvinte ca să arate lucrarea lor. Şi iarăşi, cum aceeaşi 
umezeală în viţa de vie se preface în vin, iar în măslin în untdelemn? Şi lucru 
minunat nu este numai aceea că în viţa de vie umezeala se îndulceşte, iar în măslin 
ajunge grasă, ci şi aceea că în fructele dulci este foarte felurită schimbarea 
dulcelui; un dulce este în strugure, altul în smochină şi altul în curmală. Vreau încă 
să cercetezi cum aceeaşi apă este plăcută simțului atunci când, ajungând în unii 
pomi, se îndulceşte, dar înţeapă gustul atunci când, ajungând în alţi pomi, se 
înăcreşte şi iarăşi este aspră la gust, schimbându-se într-o foarte mare amărăciune, 
când apă ajunge în pelin sau în scamonie '”, în ghindă sau în fructul cornului, apa 
ajunge aspră; în terebint '* şi în nuc, ajunge moale şi uleioasă. 


IX 


Dar pentru ce să vorbim de arborii de departe, când, în acelaşi smochin, apa capătă 
însuşiri contrarii? În sucul tulpinii este foarte amară, pe când în fruct foarte dulce. 
La viţa de vie la fel, în mlădiţe este foarte acră, iar în struguri foarte plăcută. Dar 
câtă deosebire şi în culori! Dacă te uiţi în livezi, aceeaşi apă se înroşeşte în această 
floare, iar în alta se face purpurie; în una e albastră, în alta, albă. Şi tot în flori, apa 
dă mai multă diversitate în mirosuri decât în varietatea culorilor. 


Văd, însă, că din pricina nesaţului meu de a privi toată varietatea din arbori şi 
plante, cuvântul mi s-a întins peste măsură de mult; dacă nu-l voi trage cu silă de 
la contemplarea creaţiei şi nu-l voi lega, o zi întreagă nu mi-ar ajunge spre a vă 
înfățişa, din aceste foarte mici lucruri ale creaţiei, marea înţelepciune a Creatorului. 


«Să răsară pământul pom roditor, care să facă rod pe pămânv». Şi îndată culmile 
munţilor s-au umplut, grădinile s-au întocmit cu multă artă, malurile râurilor s-au 
înfrumusețat cu nenumărate feluri de plante. Unele erau gata să împodobească 
masa omului, altele să dea hrană dobitoacelor cu frunzele şi cu rodurile lor, iar 
altele ca să ne fie de folos în ştiinţa medicinii cu seva, sucul, acele şi fructul lor. Şi, 
ca să spun pe scurt, pe toate câte ni le-a descoperit o îndelungată experienţă, care a 


“2 Plantă purgativă 
'% Arbore răşinos, cu tulpina înaltă şi frunze mari, care creşte pe coastele Mediteranei, din a 
cărui scoarță se extrage terebentină (cf. MDE, la cuvânt). 


adunat ceea ce este folositor din cazurile particulare pe toate acestea le-a adus la 
ființă marea purtare de grijă a Creatorului, Care a prevăzut totul dintru început. 


Deci, când vezi plantele cele de pe lângă casă, cele sălbatice, cele care cresc în 
apă, cele care cresc pe pământ, cele care au flori sau cele care n-au flori, 
cunoaşte din acestea mici pe Cel Mare, adaugă-l mereu admiraţia ta şi măreşte- 
ți dragostea pentru Creator ! 


Cercetează cum a făcut pe unii arbori plini de verdeață, iar pe alţii goi din cei plini 
de verdeață, pe unii cu frunzele căzătoare, iar pe alții totdeauna cu frunze; că îşi 
pierd frunzele şi măslinii şi pinii, chiar dacă nu se vede cum îşi schimbă frunzele, 
încât pare că niciodată nu sunt lipsiți de frunzişul lor. Palmierul este totdeauna cu 
frunze; păstrează frunzele de la cea dintâi lăstărire până la sfârşit. Uită-te, apoi, şi 
la aceea că tamarinul este un arbore amfibiu; se numără şi între cei care trăiesc în 
apă şi se înmulțește şi în pustiuri. De aceea şi Ieremia, pe bună dreptate, compară 
cu un arbore ca acesta pe cei cu purtări rele, care înclină când într-o parte, când în 


alta 1%. 


X 


«Să răsară pământul». Această mică poruncă s-a prefăcut îndată într-o puternică 
lege a naturii şi într-o rațiune măiastră. Porunca aceasta a săvârşit miile şi miile de 
însuşiri ale plantelor şi ale arborilor mai iute decât un gând de-al nostru. 


Pământul are în el şi acum această poruncă şi-l sileşte, în fiecare anotimp al anului, 
să dea la iveală puterea pe care o are pentru răsărirea plantelor, seminţelor şi 
arborilor. După cum titirezul, după ce a fost fixat în vârf, se învârteşte în 
continuare de la cea dintâi lovitură ce 1 se dă, tot aşa şi natura, luând început de la 
cea dintâi poruncă, se continuă în tot timpul care urmează până ce se va ajunge la 
sfârşitul obştesc al universului. 


Spre acest sfârşit să ne grăbim şi noi toţi, plini de rod şi fapte bune, ca fiind sădiţi 


în casa Domnului, să înflorim în curțile Dumnezeului nostru, în Hristos lisus 
Domnul nostru, Căruia slava şi puterea în vecii vecilor, Amin. 


124 ler. 17,6 


Omilia a VI-a - Despre facerea luminătorilor 


Se cuvine ca cel care priveşte pe atleți luptând să aibă şi el oarecare putere. Lucrul 
acesta îl poţi vedea în legile serbărilor publice, care poruncesc celor care stau în 
amfiteatrul stadionului să stea cu capetele descoperite. Şi mi se pare că fiecare 
trebuie să fie la rândul său nu numai privitor al celor ce luptă, ci şi luptător. La fel 
se cuvine ca şi cel ce cercetează priveliştile cele mari şi minunate ale creaţiei, ca şi 
cel care aude vorbindu-se de înţelepciunea cea covârşitoare şi nespusă a lui 
Dumnezeu, să aibă în el însuşi pricinile pentru care doreşte să contemple cele ce-i 
stau înainte şi să participe împreună cu mine, după puterea lui, la această luptă, nu 
atât ca judecător cât ca împreună-luptător, pentru ca nu cumva să-mi scape mie 
găsirea adevărului şi greşeala mea să ajungă pagubă comună pentru cei care mă 
ascultă. 


Pentru ce vă spun acestea? Pentru că e vorba să cercetez alcătuirea lumii şi să 
contemplu universul, nu pe temeiul principiilor filosofiei lumii, ci pe temeiul 
învățăturilor pe care Dumnezeu le-a dat lui Moise, slujitorul lui, care i-a vorbit lui 
Moise aievea, nu prin enigme. De aceea trebuie neapărat ca cei care doresc să vadă 
aceste măreţe lucruri să aibă exercitată mintea lor pentru înţelegerea învățăturilor 
ce ne stau în faţă. 


Dacă vreodată într-o noapte senină, privind frumuseţea cea nespusă a stelelor, ţi-ai 
făcut o idee despre Arhitectul universului şi te-ai întrebat cine a brodat cerul cu 
aceste flori şi te-ai gândit că în cele ce vezi pe cer plăcerea este mai mare decât 
trebuinţa; şi iarăşi dacă ziua, cu mintea trează, ai cunoscut minunăţiile zilei şi prin 
cele văzute te gândeşti la Cel nevăzut, atunci eşti pregătit să asculți cele ce se vor 
grăi şi eşti potrivit să faci parte din mulţimea care se găseşte în această biserică '” 
sfântă şi fericită. 


Haide, dar, aşa precum ghizii conduc prin cetăți pe cei care nu cunosc cetăţile, 
haide, ca tot aşa şi eu să vă conduc, pentru a vă arăta minunile ascunse ale acestei 
mari cetăţi. Cetatea aceasta era vechea noastră patrie din ea ne-a izgonit demonul, 
ucigaşul omului, când a luat în robie pe om cu momelile sale. Vei vedea în această 
cetate facerea cea dintâi a omului, dar şi moartea, care îndată ne-a cuprins pe noi; 
moartea pe care a născut-o păcatul, primul născut al demonului, cauza răului. Te 
vei cunoaşte atunci pe tine însuţi; te vei cunoaşte că eşti din pământ cu firea, dar 


"5 Textual : teatru 


operă a mâinilor dui Dumnezeu prin puterea pe care o ai eşti cu mult în urma 
necuvântătoarelor, dar eşti rânduit conducător al celor necuvântătoare şi 
neînsufleţite; eşti inferior prin construcţia trupului tău, dar, prin bogăția raţiunii, 
puternic să te înalți până la cer. 


Dacă ştim acestea, ne vom cunoaşte pe noi înşine, vom cunoaşte pe Dumnezeu, ne 
vom închina Creatorului, vom sluji Stăpânului, vom slăvi pe Tatăl, vom iubi pe 
Hrănitorul nostru, vom fi cucernici faţă de Binefăcătorul nostru, nu vom înceta de a 
ne închina începătorului vieţii noastre - şi al celei de aici şi al celei viitoare - Care 
prin bogăţia pe care ne-a dat-o ne dă temeinică încredere în bunătățile făgăduite, iar 
prin trăirea celor prezente ne convinge de cele pe care le aşteptăm. 


Dacă cele trecătoare sunt aşa, cum vor fi cele veşnice? Dacă cele văzute sunt atât 
de frumoase, cât de frumoase vor fi cele nevăzute? Dacă măreţia cerului depăşeşte 
măsura minţii omeneşti, ce minte omenească va putea descoperi natura celor 
veşnice ? Dacă soarele, care este supus stricăciunii, este atât de frumos şi atât de 
mare, dacă este iute în mişcare şi-şi face cu atâta regularitate mişcările sale de 
revoluţie, dacă are o mărime cu dreaptă măsură în univers, încât nu depăşeşte 
măsura faţă de întregul univers, iar prin frumuseţea lui este ca un ochi strălucitor 
aşa cum se cuvine creaţiei, dacă nu te mai poţi sătura de a-l privi, cât de strălucitor 
în frumuseţe trebuie să fie Soarele dreptăţii? 1% Dacă pentru un orb este o pagubă 
să nu vadă soarele acesta, cât de mare va fi paguba celui păcătos, lipsit de Lumina 
cea adevărată? 1! 
II 


«Şi a zis Dumnezeu: «Să fie luminători pe tăria cerului, ca să lumineze pe 
pa . i i 128 
pământ, ca Să despartă ziua de noapte» “. 


. <A = A . 12 - - 
Cerul şi pământul fuseseră făcute mai înainte 1%; după facerea lor a fost creată 

lumina '*; apoi a fost despărțită ziua de noapte "*; apoi iarăşi s-a făcut tăria '? şi 

arătarea uscatului '**; apa s-a adunat într-o adunare cu margini fixe şi determinate 

1%. pământul s-a umplut cu cele ce au răsărit din el a odrăslit mii şi mii de feluri de 
plante şi s-a umplut cu toate soiurile de arbori '”. Nu erau încă nici soarele, nici 
luna, ca să nu spună oamenii că soarele este cauza şi tatăl luminii şi nici ca cei care 
nu-L cunosc pe Dumnezeu să-l socotească creator al celor răsărite din pământ. De 
aceea a fost făcut soarele în a patra zi atunci a spus Dumnezeu: «Să se facă 
luminători pe tăria cerului» 1%. Când ai aflat pe Cel Care a spus aceste cuvinte, 
atunci uneşte în mintea ta şi pe Cel care le-a auzit! 


«A zis Dumnezeu: «Să se facă luminători» !. Si a făcut Dumnezeu pe cei doi 
luminători»» 158, 

- Cine a spus şi cine a făcut ? Nu înţelegi că în aceste cuvinte este vorba de două 
persoane ? Că pretutindeni în istoria creaţiei este semănată în chip tainic dogma 
teologiei. 


Scriptura spune apoi şi pentru ce nevoie au fost făcuţi luminătorii. «Ca să 
. y A 1 . 
lumineze pe pămânv» '”, spune Scriptura. 


Dar aş putea fi întrebat: 

- Dacă lumina a fost făcută mai înainte, pentru ce se spune acum iarăşi că 
soarele a fost făcut ca să lumineze (ei 055») 1% ? Mai întâi nimeni să nu râdă de 
singularitatea cuvântului ?%5s:s. pentru că noi creştinii nu alegem ca voi cuvintele pe 
care le folosim, nici nu urmărim aşezarea lor armonioasă. La noi nu sunt cizelări de 
cuvinte, nici nu căutăm cuvinte care să sune frumos la ureche, ci în orice 
împrejurare, preferăm cuvintele cu înţeles bun. Ia aminte, aşadar, dacă Scriptura n- 
a arătat prin cuvântul 4595 ceea ce voia să spună, în loc de: Potish$ a spus: 
pada:S.. Cuvintele acestea nu sunt contrare celor ce s-au spus despre lumină. 
Atunci, la început, s-a adus la existenţă natura luminii; acum, corpul acesta ceresc 
a fost făcut ca să fie vehicul al acelei luminii prim-născute. După cum altceva este 
focul şi altceva lampa - focul are puterea să lumineze, iar lampa este făcută să 
lumineze pe cei care au nevoie de lumină - tot aşa şi acum au fost creaţi 
luminătorii, ca să fie vehicule ale acelei lumini prea curate, adevărate şi 

nemateriale. După cum apostolul spune că unii sunt luminători în lume !*! dar alta 
este Lumina cea adevărată '” a lumii, la care participând sfinţii au ajuns luminători 
ai sufletelor, pe care le-au instruit, izbăvindu-le de întunericul neştiinţei, tot aşa şi 
acum, Creatorul universului, încărcând soarele acesta cu lumina cea tare 
strălucitoare, l-a aprins în jurul lumii. 


III 


Nimănui să nu i se pară de necrezut spusele acestea. Altceva este strălucirea 
luminii şi altceva corpul încărcat de lumină. 


Mai întâi la toate lucrurile compuse deosebim esenţa celui care primeşte şi 
însuşirea care se adaugă. Aşadar, după cum altceva este albul prin natura sa şi 
altceva este corpul înălbit, tot aşa şi cele de care vorbim acum - lumina şi corpul 
încărcat de lumină - sunt deosebite prin fire, dar unite prin puterea Creatorului. Să 
nu-mi spui mie că este cu neputinţă ca acestea să stea despărțite! Nici eu nu spun 
că-mi este cu putință - şi mie şi ţie - să despărțim lumina de corpul soarelui, ci 
spunem că cele care pentru mintea noastră nu sunt despărțite, acelea pot fi 
despărțite în realitate de Creatorul naturii. 


Ție ţi-i cu neputinţă să desparți puterea arzătoare a focului de strălucirea focului, 
dar Dumnezeu, vrând, printr-o minune nemaiîntâlnită, să-i atragă luarea aminte a 
lui Moise, slujitorul Său, a pus în rug foc, care nu lucra decât prin strălucirea lui, 
dar din care era eliminată puterea arzătoare 1”. Aşa precum mărturiseşte şi 
psalmistul zicând : «Glasul Domnului, care taie para focului» '*. De aceea şi pe 
noi un cuvânt ne învaţă în taină că atunci când vom da răspuns de faptele săvârşite 
în viaţă, natura focului se va împărţi, pe de o parte în lumină, spre desfătarea celor 
drepţi, iar pe de altă parte în durere arzătoare, rânduită celor osândiți. 


În al doilea rând, şi din fazele lunii ne putem încredința de cele ce urmărim să 
dovedim. Când luna descreşte şi se împuţinează, nu se mistuie tot corpul ei, ci 
avem iluzia de creştere şi de micşorare, pentru că lumina care stă în jurul ei se 
îndepărtează şi se apropie iarăşi. Că nu se mistuie corpul lunii, când luna se 
micşorează, ne stau mărturie puternică cele ce le vedem la lună. Când văzduhul 
este curat şi nu-i înceţoşat, mai ales când luna este ca seceră, poţi vedea, dacă te 


1 Pillp. 2, 15. 
' loan, 1, 9. 
3 loş, 3,2, 

1% Ps. 28, 7. 


uiţi cu atenţie, că partea ei nestrălucită şi neluminată este înconjurată de o linie care 
împlineşte rotundul ei din timpul lunii pline, încât se vede clar un cerc desăvârşit, 
dacă privirea noastră uneşte sânul umbrit şi înăburit al lunii cu partea luminoasă, 
care o înconjoară. Să nu-mi spui mie că lumina lunii este de împrumut, că lumina 
ei se micşorează când se apropie de soare şi că iarăşi creşte când se depărtează. 
Nici nu caut să cercetez acest lucru acum, ci să arăt că altul este corpul ei şi altul 
este cel care o luminează. Acelaşi lucru gândeşte-mi-l şi despre soare, cu singura 
deosebire că soarele, odată ce a primit lumina în el, o are amestecată cu el şi nu o 
leapădă, iar luna care îmbracă şi dezbracă oarecum lumina, ea însăşi ne 
încredinţează de adevărul celor ce am spus despre soare. 


Aceşti luminători au fost rânduiţi să despartă ziua de noapte. Mai înainte, 
Dumnezeu a despărţit lumina de întuneric '* ; atunci Dumnezeu a făcut natura lor 
potrivnice una alteia, încât nu era nici un amestec între ele şi nu era nici o părtăşie 
între întuneric şi lumină. Ceea ce este umbră în timpul zilei, aceea trebuie socotită 
a fi întunericul în timpul nopții. Dacă umbra, atunci când străluceşte o lumină, cade 
de la corpuri în opoziţie cu lumina, iar dacă dimineaţa întunericul se întinde spre 
apus, iar seara se pleacă spre răsărit şi la amiază se trage spre miazănoapte, iar 
noaptea, la rândul ei, se îndreaptă spre partea opusă razelor soarelui, atunci 
urmează că noaptea nu-i altceva, potrivit naturii ei, decât umbra pământului. Că 
după cum în timpul zilei umbră se face în spatele unui corp, care stă în faţa luminii, 
tot aşa şi noaptea vine când văzduhul, care înconjură pământul, este umbrit. Acest 
înţeles îl au cuvintele Scripturii, când spune că Dumnezeu a despărțit lumina de 
întuneric ; că întunericul fuge la apropierea grabnică a luminii, pentru că atunci, 
când au fost create la început, au fost create prin natura lor străine una de alta. 


Acum, însă, Dumnezeu a rânduit ca soarele să măsoare ziua, iar luna a făcut-o 
stăpâna nopţii, când este lună plină ; că atunci cei doi luminători stau aproape drept 
față în faţă. Când răsare soarele, luna, la vreme de lună plină, se coboară şi dispare, 
iar la răsăritul soarelui apare iarăşi la răsărit. Dacă în celelalte faze ale lunii, lumina 
lunară nu este egală cu noaptea, aceasta nu are nici o legătură cu cele cercetate 
acum de noi. Afară doar atât că atunci când este lună plină, luna stăpâneşte noaptea 
cu lumina ei, este mai strălucitoare decât stelele şi luminează pământul; dar 
împarte deopotrivă cu soarele măsura timpului. 


IV 

se 58 i-a 3 ă . 146 
«Și Să fie Spre Semne ŞI Spre vremi ŞI spre zile ŞI Spre ani - 


Aceste semne ale luminătorilor sunt de neapărată trebuinţă pentru viaţa omenească. 
Dacă nu vei iscodi peste măsură «semnele» date de aceşti luminători, vei afla, pe 
temeiul observaţiilor unei îndelungate experienţe, folosul lor. Datorită lor poţi afla 
multe despre ploile cele mari, multe despre secetă şi mişcarea vânturilor, care suflă 
în unele locuri sau peste tot, care suflă cu putere sau potolit. Despre unul din 
«semnele» date de soare ne-a vorbit şi Domnul, spunând că va fi furtună, pentru că 
cerul era posomorât şi roşu”. 


Când soarele se ridică prin ceaţă, razele lui se înnegresc, iar culoarea lui se vede ca 
sângele şi cărbunii aprinşi desimea văzduhului dă această imagine privirilor 
noastre. Este clar că văzduhul des şi strâns, nefiind împrăştiat de razele soarelui, nu 
mai poate fi stăpânit din pricina năvalei aburilor ieşiţi din pământ; şi atunci marea 
umiditate aduce furtună peste ţinuturile peste care s-au adunat. La fel când luna 
este înconjurată ca de nişte ape stătătoare şi când soarele este înconjurat de aşa 
numitele haloes '%, înseamnă sau că văzduhul este plin de apă sau că au să vină 
vânturi puternice; aşa-numitele antelii!”, care merg împreună cu mişcarea soarelui, 
sunt semne ale unor fenomene petrecute în văzduh; tot aşa şi toiegele'", care apar 
în nori, în linie dreaptă, de culorile curcubeului, arată ploi sau furtuni mari sau, în 
scurt, de cele mai multe ori, schimbări ale văzduhului. 


Cu privire la creşterea şi descreşterea lunii, cei care se ocupă cu aceste fenomene 
au observat multe semne, pentru că văzduhul din jurul pământului se schimbă 
neapărat odată cu aceste forme ale lunii. Dacă luna este limpede şi curată în a treia 
zi, atunci arată că va fi vreme senină statornică, dacă se arată groasă şi roşiatică la 
cornuri, ameninţă că are să vină sau ploaie violentă, sau vânt puternic de la 
miazăzi. Cine nu ştie cât folos nu aduc aceste semne vieţii omeneşti ? Dau putinţă 
corăbierului să stea cu corabia în port, pentru că vede mai dinainte primejdia 
vânturilor; dau putinţă călătorului să îndepărteze de la el cu multe zile înainte 
necazurile unei călătorii, pentru că posomorârea văzduhului îl face să se aştepte la 
o schimbare a vremii. Plugarii, care se ostenesc cu semănăturile şi cu cultivarea 

pomilor, de la aceste semne află care este timpul bun de lucru. De atfel Domnul a 
prezis că la pieirea lumii au să se arate «semne» în soare şi lună şi stele: soarele se 
va preface în sânge, iar luna nu-şi va mai da lumină ei !”!. Acestea sunt semnele 
sfârşitului lumii. 


V 


Dar cei care sar peste şanţuri ”” folosesc cuvintele acestea ale Scripturii pentru 
apărarea horoscopului şi spun că viaţa noastră depinde de mişcarea cerurilor; de 
aceea şi haldeii citesc în stele semne ale întâmplarilor din viaţa noastră. Cuvântul 
Scripturii este simplu: «Să fie spre semne» dar ei spun că aici nu e vorba de 
schimbările văzduhului, nici de schimbările anotimpurilor, ci de soarta pe care o 
avem în viaţă. 


Ce spun ei? Spun că întâlnirea stelelor mişcătoare, adică a planetelor, cu stelele din 
zodiac, după forma pe care o au când se întâlnesc unele cu altele, determină cutare 
şi cutare naştere; iar alte raporturi ale aceloraşi stele determină o soartă contrară. 
Poate că nu-i fără de folos pentru lămurirea acestor lucruri să iau cuvântul mai de 
sus. Nu voi spune nimic de la mine, ci voi folosi chiar cuvintele astrologilor pentru 
a-i combate, ca pe cei cuprinşi mai de mult de această rătăcire să-i tămăduiesc, iar 
pe ceilalți să-i întăresc, ca să nu cadă în rătăcirea aceasta. 


Cei care au descoperit horoscopul, văzând că în lungimea timpului le scapă 
multe din poziţiile stelelor, au luat o măsură de timp foarte mică, ca şi cum într- 
un timp foarte scurt - «ca într-o clipă şi într-o clipită de ochi» '* după cum zice 
apostolul - ar fi o mare deosebire între naşterea unui om şi naşterea altui om; şi 
spun: Cel care s-a născut în această clipită de vreme va fi stăpân peste oraşe, 
domn peste popoare, foarte bogat şi prea puternic; iar altul, care s-a născut în 
altă clipită de vreme, va ajunge un cerşetor, un om fără căpătâi, va merge din 
uşă în uşă ca să-şi câştige pâinea cea de toate zilele. De aceea astrologii au 
împărțit aşa numitul ciclu zodiac în douăsprezece părți; şi pentru că soarele 
străbate în treizeci de zile a douăsprezecea parte a acestei sfere, pe care ei o 
numesc fixă, au împărţit în treizeci de părţi fiecare din cele douăsprezece părți; 

apoi pe fiecare parte din aceste ultime părţi le-au împărţit iarăşi în şaizeci de 
părți, apoi iarăşi pe fiecare din aceste şaizeci le-au tăiat în câte şaizeci de părți. 


Să luăm, deci, naşterile celor care se nasc şi să vedem dacă astrologii vor putea 
păzi cu precizie această împărțire a timpului. 


Îndată ce se naşte copilul, moaşa se uită dacă e băiat sau fată; apoi aşteaptă 
strigătul, semn că cel născut este viu. Câte clipite din cele şaizeci vrei să treacă în 
această vreme? Moaşa îi spune haldeului de noul născut. Vrei să-mi spui câte 
clipite de vreme au trecut până a ajuns glasul moaşei la urechea haldeului, mai 
ales dacă haldeul, care însemnează ora, se află în afara camerei unde s-a născut 
copilul? Că trebuie ca cel care va face horoscopul să noteze foarte exact ora 
naşterii copilului, fie de se întâmpla ziua, fie noaptea. Câtă mulţime de clipite 
din cele şaizeci vrei să punem că a trecut în acest timp? Trebuie neapărat apoi să 
fie găsită steaua horoscopului, nu numai în care parte din cele douăsprezece 
părți ale zodiacului se găseşte, ci şi în care parte din această a douăsprezecea 
parte şi în care din cele şaizeci de părţi în care am spus că este împărţită; sau ca 
Să fie găsirea cât se poate mai exactă, în care din cele şaizeci de părţi din primele 
şaizeci de părţi se găseşte steaua. Și această cercetare amănunțită şi neînţeleasă 
a timpului trebuie neapărat făcută, spun ei, cu fiecare planetă, pentru a găsi în 
ce legătură stă ea cu stelele fixe şi ce figură formau între ele atunci când s-a 
născut copilul. Deci, dacă este cu neputinţă să cunoşti exact clipa în care s-a 
născut copilul, iar cea mai mică greşeală a stricat totul, se fac de râs şi cei care 
se ocupă cu această ştiinţă, care nu e ştiinţă, dar şi cei care se uită cu uimire la 
ei, ca la unii care ar putea să le cunoscă destinul lor. 


VI 


Dar ce concluzie trag ei din toate aceste cercetări? Cutare, spun ei, va fi cu părul 
creţ şi cu privirea strălucitoare, pentru că s-a născut în zodia berbecului, că aşa 
arată acest animal; dar va fi şi mare la suflet, pentru că berbecul are în el fire de 
conducător; va fi şi darnic, dar şi strângător, pentru că animalul acesta leapădă lâna 
fără părere de rău şi şi-o dobândeştte uşor datorită firii sale. Cel născut în zodia 
taurului va fi răbdător în nenorociri şi muncitor, pentru că taurul trage la jug. Cel 
născut în zodia scorpionului va fi bătăuş prin asemănarea cu acest animal. Cel 
născut în zodia cumpenii va fi drept, din pricina egalităţii talerelor cântarelor pe 
care le folosim. Ce poate fi mai de râs decât acestea? Berbecele, de care tu legi 
naşterea omului, este a douăsprezecea parte a cercului, în care soarele atinge 
semnele de primăvară; cumpăna şi taurul la fel; fiecare din aceste zodii sunt câte a 
douăsprezecea parte din aşa numitul ciclu zodiac. 


Deci, dacă spui că în ciclul zodiac stau cauzele principale care determină viaţa 
oamenilor, pentru ce atunci caracterizezi firea oamenilor care se nasc după 
dobitoacele care trăiesc printre noi? Cel născut în zodia berbecului este darnic, nu 
pentru că acea parte a cercului îl face să aibă un astfel de caracter, ci pentru că oaia 
are o fire ca aceasta ! Pentru ce ne faci să punem la îndoială vrednicia de credinţă a 
stelelor, dar încerci să ne convingi cu behăitul oilor? Dacă cerul are aceste însuşiri 
morale, pe care le ia de la animale, atunci şi cerul se supune unor principii străine, 
şi deci cerul depinde de dobitoace. Iar dacă este de râs să spui aceasta, cu mult mai 
de râs este ca din lucruri care nu au nici o legătură unele cu altele să încerci să 
construieşti probabilități. 


Dar aceste iscusinţe sunt asemănătoare pânzelor de păianjen, în care de cade un 
țântar sau o muscă sau vreo altă gânganie slabă este legată şi prinsă; dar dacă se 
apropie o vietate mai puternică, aceea trece uşor prin ţesăturile acelea slabe, le rupe 
şi le distruge. 


VII 


ŞI astrologii nu se mărginesc numai la atâta ! Ci chiar voia noastră liberă, care este 
stăpână fiecăruia din noi - adică săvârşirea virtuţii şi a viciului - ca şi cauzele 
faptelor noastre sunt făcute de astrologi tot dependente de cele de pe cer. A-i 
combate este de-a dreptul ridicol; dar pentru că mulţi sunt stăpâniți de această 
rătăcire, poate că e bine să n-o trecem sub tăcere. 


Mai întâi să-i întrebăm pe aceştia: Se schimbă, oare, poziţiile stelelor de 
nenumărate ori în fiecare zi? Că sunt stele care se mişcă necontenit, aşa numitele 
planete; unele din ele se ajung mai repede unele pe altele; altele îşi fac mai încet 
mişcările lor de revoluţie, aşa că de multe ori în acelaşi ceas se şi privesc unele pe 
altele şi se şi ascund; iar cei care fac horoscopul spun că în timpul naşterilor are 
foarte mare putere dacă cel care se naşte este privit de o planetă făcătoare de bine 
sau de o planetă făcătoare de rău. Adeseori aceia, negăsind timpul în care să dea 
mărturie planeta cea făcătoare de bine, din pricina necunoştinţei uneia din acele 
foarte mici secțiuni a zodiacului, atunci ei aşează acel moment într-o parte a 
zodiacului în care se află destinul cel rău. 


Că mă silesc să folosesc chiar cuvintele lor. În spusele lor, însă, este multă prostie 
şi încă mai multă necredinţă. Că stelele care fac rău mută cauza răutăţii lor asupra 
Creatorului stelelor. Dacă răul vine datorită naturii stelelor, atunci Creatorul este 
autorul răului; iar dacă fac răul cu voinţa lor cea liberă, urmează că ele sunt fiinţe 
care ştiu să facă alegerea între fapte şi că folosesc mişcările lor în chip liber şi cu 


de la sine putere. Dar este mai mult decât o nebunie să-ţi imaginezi aşa ceva despre 
cele neînsuflețite! 


Apoi ce mare nesocotinţă este să nu împarţi binele şi răul fiecăruia după meritul 
lui, ci cutare să fie făcător de bine, pentru că planeta s-a aflat în cutare loc, iar 
cutare să fie făcător de rele, pentru că a fost văzut de cutare planetă şi iarăşi să-şi 
piardă răutatea, dacă planeta îşi schimbă puţin poziţia! Dar destul despre acestea! 


Dacă în fiecare clipită de vreme stelele trec de la o poziţie la alta, iar între aceste 
nenumărate schimbări, adeseori într-o zi, figurile lor formează naşteri împărăteşti, 
pentru ce nu se nasc în fiecare zi împărați? Sau, altfel vorbind, pentru ce se mai 
moşteneşte atunci demnitatea de împărat ? Că nu se poate crede că fiecare împărat 
este atât de grijuliu încât să pună de acord naşterea fiului său cu poziţia stelelor 
care arată naşterea de împărați! 


Dar cine dintre oameni este stăpân peste un lucru ca acesta ! Cum se face că Ozia a 

= > . > . 1 . 
născut pe loatam, loatam a născut pe Ahaz, iar Ahaz a născut pe Ezechia '* şi 
naşterea nici unuia din ei n-a căzut într-un timp în care stelele arătau o stare de 
robie ? 


În afară de asta, dacă nu suntem noi autorii faptelor noastre bune şi rele, ci le 
săvârşim în chip constrângător, datorită naşterii noastre, atunci de prisos sunt 
legiuirile care au hotărât care fapte trebuie făcute şi care evitate, de prisos sunt 
judecătorii care laudă virtutea şi osândesc răutatea ! Nu-i de vină hoţul că fură, nici 
ucigaşul că ucide; chiar dacă n-ar fi voit-o, i-ar fi fost cu neputinţă să-şi 
stăpânească mâna, că soarta îl silea să o facă. În acest caz, cei mai proşti dintre toţi 
ar fi cei care se ostenesc cu meseriile. Că atunci plugarul ar avea de toate din 
belşug, fără să mai arunce seminţe şi fără să-şi mai ascută secera; negustorul ar fi 
peste măsură de bogat, fie de vrea, fie de nu vrea, că soarta îi adună banii, atunci 
nădejdile cele mari ale creştinilor ar zbura ca vântul. Nici dreptatea n-ar mai fi 
lăudată, nici păcatul osândit, pentru că omul nu săvârşeşte nimic cu libera sa voie. 
Da, acolo unde stăpâneşte necesitatea şi destinul, meritul nu are loc, aşa cum cere 
dreapta judecată. 


Dar voi nu aveţi trebuinţă să vă vorbesc mai mult despre aceste lucruri, că sunteţi 


sănătoşi la suflet şi nici timpul nu-mi îngăduie să-mi întind peste măsură cuvântul 
adresat acelora. 


'5 Matei 1,9 


VIII 


Să ne întoarcem la şirul cuvintelor Scripturii! Scriptura spune : «Să fie spre semne 
şi spre vremi şi spre zile şi spre ani». Despre semne am vorbit. Când Scriptura 
spune «spre vremi», socot că vorbeşte despre schimbările anotimpurilor: de iarnă, 
de primăvară, de vară şi de toamnă, a căror revenire regulată ne-o dă mişcarea pe 
care Dumnezeu a rânduit-o acestor luminători. Se face iarnă, când soarele stă mai 
mult în părțile de miazăzi şi prelungeşte îndelung umbra nopţii peste locurile pe 
care noi le locuim, încât se răceşte cerul din jurul pământului, iar toți aburii umezi 
strânşi în jurul nostru dau naştere la ploi mari, înghețuri şi multă zăpadă. Când 
soarele se întoarce iarăşi din ţinuturile de la miazăzi şi ajunge pe la mijloc, încât să 
împartă egal timpul între noapte şi zi, atunci, cu cât stă mai mult în locurile cele de 
deasupra pământului, cu atât mai mult readuce vremea cea bună şi se face 
primăvară, începătoarea înfrunzirii tuturor verdeţurilor, face de reînvie cea mai 
mare parte dintre arbori şi tuturor vietăţilor de pe uscat şi din apă le păstrează 
neamul prin naşterea unora din altele. De acolo soarele o ia la goană spre solstițiul 
de vară şi spre părțile de miazănoapte, când se fac cele mai lungi zile. Şi din 
pricină că stă cea mai multă vreme în văzduh, înfierbânta aerul de deasupra 
capetelor noastre, usucă tot pământul şi prin asta ajută la creşterea seminţelor şi 
grăbeşte coacerea fructelor pomilor; iar când soarele este foarte arzător, face la 
amiază puțină umbră, pentru că luminează din înălțime tot locul din jurul nostru. 


Cele mai lungi zile sunt acelea în care umbrele sunt cele mai scurte; şi iarăşi cele 
mai scurte zile sunt acelea în care umbrele sunt cele mai lungi. Aceasta se întâmplă 
la noi, aşa numiții eteroscioţi'"*, la toţi câţi locuim în părţile de miazănoapte ale 
pământului; pentru că sunt unii oameni care, timp de două zile pe an, la amiază, 
sunt cu totul fără umbră; pe aceştia îi bate soarele drept în creştet şi-i luminează de 
jur împrejur în chip egal, încât este luminată chiar apa din fântânile adânci, care 
sunt strâmte la gură ; de aceea unii îi numesc pe aceşti oameni şi ascioţi'*”, iar cei 
care locuiesc dincolo de ţara cu mirodenii '*, aruncă umbrele în amândouă părţile ; 
că ei singuri, pe pământul locuit de noi, trimit la amiază umbrele spre miazăzi şi de 


'* Grigore Dascălul dă această explicaţie: «adecă carii spre o parte aruncăm umbra din 
trupurile noastre întră amiazăzi» (CGD, £. 29, col. 2), iar MAB la cuvântul:  £%€889*405 '«acolo 
unde umbra se proiectează totdeauna din aceeaşi parte (nord sau sud), ca în zonele temperate». 
'5 Adică : fără umbră. 

“% Grigore Dascălul explică: «lar cei ce lăcuiesc de ceaia parte de Arabia cea roditoare de 
aromate mirositoare» (CGD, f. 29, nota 2); BSG, p. 366, nota 2 : «fără îndoială Arabia» ; iar 
BAS, p. 102, nota 2 : «Arabia». 

aceea unii îi numesc pe aceştia nofiscioți ”7. Toate acestea se întâmplă când 


soarele se îndreaptă spre partea de miazănoapte. Din toate acestea putem 
presupune cât este de mare căldura lăsată de razele soarelui în aer şi ce rezultate dă. 
După vară ne vine anotimpul toamnei, care sfarmă covârşitoarea năduşeală, 
micşorează puţin câte puţin căldura şi ne apropie de iarnă nevătămaţi, cu ajutorul 
unei temperaturi moderate atunci soarele se întoarce din părțile de miazănoapte 
iarăşi spre părțile de miazăzi.Acestea sunt rotaţiile anotimpurilor, care, fiind o 
urmare a mişcărilor soarelui, ne rânduiesc viaţa noastră. 


«Să fie spre semne şi spre zile», spune Scriptura. Nu ca să facă zilele, ci ca să 
stăpânească zilele. Că ziua şi noaptea au fost făcute înainte de facerea 
luminătorilor. Aceasta ne-o arată şi psalmistuil, când spune: Dumnezeu a pus 
«soarele spre stăpânirea zilei, iar luna şi Stelele spre stăpânirea nopții» ":. 


- Dar cum are soarele stăpânire asupra zilei ? Soarele poartă în el lumină; atunci 
când trece de orizont aduce ziua, împrăştiind întunericul. N-ai greşi dacă ai defini 
ziua aşa: Văzduhul luminat de soare; sau: Ziua este măsura de timp, în care soarele 
stă în emisfera de deasupra pământului. 


Dar soarele şi luna au fost rânduiți să fie semne şi «spre ani». Luna, după ce 
îndeplineşte de douăsprezece ori drumul său, săvârşeşte durata unui an; numai că 
adeseori este nevoie de adăugarea unei luni pentru a se ajunge la o completare 
exactă a anotimpurilor, aşa cum calculau anul în timpurile vechi evreii şi grecii. 
Anul solar, la rândul lui, este timpul cât îl face soarele, prin mişcarea sa, 
întorcându-se la acelaşi semn de la care a plecat. 


IX 


ca : pi aa 159 
«Și a făcut Dumnezeu doi luminători mari» -. 

Cuvântul «mare» are când o însemnare absolută '% - ca atunci când spunem: mare 
este cerul, mare este pământul, mare este marea - când o însemnare relativă, şi 


“Grigore Dascălul explică: «adecă despre amîndouă părţile aruncători de umbră» (CGD, f. 29 


v, col. 1); MAB la cuvîntul: AHSPiS%0S «care proiectează umbra în două părţi sau de jur 
împrejur». 

1% Ps. 135, 8-9. 

'% Fac. 1, 16. 


+ Şi 
5 Grigore Dascălul n-a folosit cuvântul absolut pentru grecescul &76Ău70Y;, deşi îl avea în 
traducerea latină, pentru că nu era înţeles de contemporanii săi; de aceea îl traduce printr-o 


aceasta în cele mai multe cazuri - ca atunci când spunem: calul este mare, boul este 
mare; mărimea lor nu stă în volumul mare al trupului lor, ci în raport cu animalele 
la fel cu aceste animale, de la care iau mărturie pentru mărimea lor. 


Cum să înţelegem, dar, această noţiune de «mare»? În care din cele două sensuri: 
cel absolut sau cel relativ? Să spunem despre aceşti luminători ca despre furnică 
sau despre alte vietăți mici că sunt mari, pentru a arăta mărimea trupului lor în 
comparaţie cu a altor vieţuitoare de acelaşi fel cu ele sau că aceşti luminători sunt 
mari prin €i înşişi, aşa cum se arată ei prin constituția proprie a măreției lor? Sunt 
de părere că sunt mari, potrivit acestui din urmă înţeles. Nu sunt mari, pentru că 
sunt mai mari decât stelele mai mici, ci pentru că lumina revărsată de ei se întinde 
pe o atât de mare suprafaţă, încât e îndestulătoare să lumineze şi cerul şi văzduhul, 
împreună cu tot pământul şi marea. În orice parte a cerului s-ar găsi aceşti 
luminători - şi când răsar şi când apun şi când sunt la mijlocul cerului - se arată la 
fel oamenilor de pretutindeni; aceasta e dovada clară a covârşitoarei lor mărimi, 
pentru că din nici un loc de pe întinsul pământului nu par mai mari sau mai mici. 


Obiectele care stau departe de noi le vedem mai mici; şi cu cât ne apropiem de ele 
cu atât descoperim mai bine mărimea lor. Faţă de soare, nimeni nu este nici mai 
aproape, nici mai departe, ci distanţa este la fel pentru cei care locuiesc pământul 
în orice parte s-ar găsi. Dovadă este că şi indienii şi britanicii văd soarele la fel; 
nici celor care locuiesc în părțile de răsărit nu li se arată că soarele îşi micşorează 
mărimea lui când apune şi nici celor ce locuiesc în părțile de apus nu li se arată mai 
mic atunci când răsare; şi nici când este la mijlocul cerului nu-şi schimbă 
înfăţişarea în mai mare sau mai mic. 


Să nu te înşele însă ceea ce vezi! Să nu socoteşti că soarele este de un cot, pentru 
că atât pare celor ce îl privesc! E firesc ca volumul obiectelor care sunt la foarte 
mari depărtări de vederea noastră să se micşoreze, pentru că puterea noastră 
vizuală este neputincioasă să străbată locul care este între noi şi ele se pierde 
oarecum din pricina acestei distanţe şi nu percepe decât puţin din cele pe care le 
vede. Mică fiind, dar, privirea noastră, face ca şi obiectele pe care le vedem să le 
socotim mici; că slăbiciunea noastră proprie o trecem la obiectele pe care le 
vedem. Vederea, deci, ne minte, iar pe criteriul ei de judecată nu poţi pune temei. 


Adu-ţi aminte de cele ce ţi se întâmplă ţie! Singur te vei încredința de cele ce spun! 
Dacă vreodată, din vârful unui munte, ai privit o câmpie mare şi netedă, cât de 


perifrază: «fiindcă acest graiu, adecă mare întru un chip dezlegată si slobodă are înţeleagerea şi 
neadusă cătră alt oarecare lucru» (CGD, f. 29 v, col. 2). 


mari ţi s-au arătat perechile de boi? Cât de mari plugarii? Nu ţi s-au părut ca nişte 
furnici ? Dacă dintr-un turn înalt, aşezat lângă un mare noian de ape, ţi-ai arunca 
privirile spre mare, cât de mari îți vor părea cele mai mari insule? Cât de mare ţi se 
va arăta una din corăbiile încărcate cu mii de poveri, purtată de pânzele albe pe 
albastra mare? Nu ţi se va părea mai mică decât o porumbiţă? Pentru că aşa, după 
cum ţi-am spus, vederea, pierdută în văzduh şi cu puterea stinsă, nu-i 
îndestulătoare să perceapă exact obiectele văzute. Apoi vederea ne spune că cei 
mai mari munţi, brăzdaţi de văi adânci, sunt netezi şi rotunzi, pentru că vederea 
percepe numai înălțimile lor, neputând ajunge, din pricina slăbiciunii ei, până la 
văgăunile lor adânci. Privirea nu ne poate arăta formele corpurilor aşa cum sunt 
ele, ci socoteşte rotunde chiar turnurile pătrate. Deci totul ne arată că privirea, 
atunci când este vorba de distanţe foarte mari, nu ne dă o imagine precisă a 
lucrurilor, ci una ştearsă. 


Deci, aşa cum ne spune Scriptura, luminătorul acesta este mare, de nenumărate ori 
mai mare decât cum se vede. 


X 


Și cele ce-am să-ţi spun să-ți fie semn vădit de măreție! Pe cer sunt o mulţime 
nenumărată de stele, dar toată lumina lor, adunată la un loc, nu ajunge să risipească 
întunecimea nopţii. Dar numai ce se arată la orizont soarele, acest luminător, dar, 
mai bine spus, chiar când este aşteptat, înainte de a se ridica cu totul deasupra 
pământuluii a pus pe fugă întunericul, a întunecat stelele cu lumina lui, iar aerul 
din jurul pământului, care până atunci era îngheţat şi dens, l-a topit şi l-a 
împrăştiat. De aici vin vânturile cele de dimineaţă şi roua care cade pe pământ când 
vremea e senină. Când pământul este atât de întins şi mare, cum ar fi putut soarele 
să-l lumineze în întregime, într-o clipită de vreme, dacă luminătorul acesta n-ar 
slobozi lumina din rotocolul său cel mare ? Aici uită-mi-te la înfelepciunea 
Marelui Meşter, că la atâta distanţă de noi i-a dat soarelui căldura măsurată. 
Are atâta căldură, încât să nu ardă nici peste măsură pământul, dar nici din 
lipsă de căldură să-l îngheţe şi să-l lase fără rod. 


Surori să fie cele ce am spus de soare cu cele ce voi spune despre lună. 


Mare este şi corpul lunii! După soare este cel mai luminos astru. Dar mărimea lunii 
nu rămâne văzută totdeauna, că uneori cercul ei este întreg, iar alteori se vede cu 
lipsuri şi împuţinată ; arată lipsă în cealaltă parte a ei; că o parte a ei se umbreşte 
când creşte, iar o altă parte a ei se ascunde când descreşte. 


O pricină nespusă a înţeleptului Creator a făcut ca luna să aibă această felurită 
schimbare a formelor ei. Sau poate că înțeleptul Creator a vrut să ne dea o pildă 
vădită de cum este firea noastră omenească. Că nimic din cele omeneşti nu este 
statornic; ci unele ies din neființă şi merg spre desăvârşire, iar altele, după ce au 
ajuns la dezvoltarea lor şi au crescut la cea mai de sus măsură a lor, iarăşi, prin 
pierderi treptate, se mistuie şi se distrug; şi împuţinându-se, pier. 


Creatorul, deci, a vrut să ne dea învățături despre cele cu privire la noi prin fazele 
lunii; iar noi, luând cunoştinţă de grabnica schimbare a celor omeneşti, să nu ne 
îngâmfăm când ne merge bine în viaţă, nici să ne lăudăm cu puterea, nici să ne 
mândrim cu bogăţia cea nestatornică, ci să dispreţuim trupul care suferă schimbări 
şi să ne îngrijim de suflet, de bunul cel nemişcător. lar dacă te întristează luna, că- 
şi pierde lumina prin scăderile ei treptate, să ţi se întristeze mai mult sufletul, care 
are strânsă în el virtutea, dar din pricina neluării aminte îşi pierde frumuseţea sa şi 
nu rămâne niciodată în aceeaşi stare sufletească, ci adeseori se schimbă şi ajunge 
altul din pricină că n-are temelie tare. Cu adevărat, aşa cum spune Scriptura: «Cel 
nebun se schimbă ca luna» !.. 


Șocat, apoi, că fazele lunii contribuie nu puţin la starea corpurilor vieţuitoarelor şi 
a celorlalte vegetale care răsar din pământ. Că altfel este starea corpurilor când se 
micşorează luna şi altfel când creşte. Când se micşorează, corpurile se uşurează şi 
se golesc; când creşte şi se grăbeşte să ajungă plină, şi corpurile îşi capătă şi ele 
plinătatea lor, pentru că umezeala, amestecată cu căldura, pătrunde pe nesimţite în 
ele, ajungând până în adâncul lor. Lucrul acesta - îl arată cei care dorm afară când e 
lună plină; li se umplu cavitățile capului cu multă umezeală, apoi carnea, de curând 
tăiată, se schimbă iute în contactul cu razele lunii; la fel se întâmplă şi cu creierii 
vieţuitoarelor, cu părțile moi ale vietăţilor din mare, cu măduvele copacilor. Luna 
n-ar putea face ca toate acestea să participe la schimbările ei dacă n-ar avea o 
putere mai presus de fire, o putere extraordinară, aşa cum dă Scriptura mărturie. 


XI 


ŞI schimbările atmosferice sunt în legătură cu fazele lunii, aşa cum ne dau mărturie 
turburările atmosferice neaşteptate, care, la vreme de lună nouă, vin după o vreme 
senină şi liniştită; atunci norii se împing şi se izbesc unii de alții, atunci sunt 
frământăriie apelor din strâmtorile mărilor, atunci fluxul şi refluxul mării, care se 
numeşte ocean; iar cei ce locuiesc în apropierea oceanului au descoperit că de 
regulă fluxul şi refluxul sunt o urmare a fazelor lunii. Că apa din strâmtorile 


51 Jpţ. Sir. 27, 1]. 


mărilor îşi schimbă mersul într-o parte şi în alta după fazele lunii; când luna se 
înnoieşte, marea nu stă liniştită deloc, ci se frământă şi se clatină necontenit până 
ce se face iarăşi lună plină; atunci îşi continuă fluxul şi refluxul ei regulat. Marea 
de apus are flux şi reflux; când se depărtează de țărm, când îl inundă iarăşi, ca şi 
cum luna cu aspiraţiile ei ar trage-o îndărăt, iar cu expiraţiile ei ar împinge-o spre 
hotarele ci. 


Am spus acestea pentru a dovedi mărimea celor doi luminători şi pentru a vă arăta 
că nici chiar o silabă nu este de prisos din cuvintele cele insuflate de Dumnezeu. Și 
totuşi cuvântul nostru n-a vorbit de nici una din problemele mari ale acestor 
luminători. Că despre mărimea şi depărtările soarelui şi ale lunii se mai pot 
descoperi multe cu ajutorul gândirii dacă cugeţi cu mare luare aminte asupra 
energiilor şi puterilor lor. 


Dar, cu gând de mulţumire către Dumnezeu, trebuie să mărturisim neputinţa 
noastră, ca să nu se creadă că măsurăm cu mintea noastră măreţele creaţii ale 
Creatorului, ci din puţinele noastre cuvinte să se conchidă cât de multe şi cât de 
mari sunt cele ce au fost lăsate la o parte. Să nu măsori luna cu ochiul, ci cu 
mintea, care este cu mult mai precisă decât ochii pentru descoperirea adevărului. 


Basme vrednice de râs au fost răspândite de babele cărora le place băutura şi care 
pălăvrăgesc pretutindenea că luna, prin puterea unor vrăji, îşi părăseşte locul şi se 
pogoară spre pământ. Cum poate, oare, un descântec al vrăjitoarelor să mişte luna 
pe care însuşi Cel Prea înalt a întemeiat-o? Care loc ar primi-o, după ce ar fi fost 
trasă în jos? 


Vrei să-ţi fac dovada măreției ei cu câteva exemple? Oraşele din întreaga lume, 
oricât ar fi de departe unele de altele, toate primesc în chip egal lumina lunii în 
străzile îndreptate către răsărit. Dacă luna nu s-ar afla în faţa tuturor străzilor, 
atunci ar lumina negreşit doar străzile strâmte, care sunt îndreptate direct spre ea, 
iar peste străzile care depăşesc lăţimea lunii, luna ar lăsa să cadă razele sale pieziş 
şi dintr-o parte. Acest lucru se poate observa şi cu lămpile din casele noastre. Când 
stau mai mulți oameni în jurul lămpii, umbra celui care stă chiar în faţa ei se 
întinde în linie dreaptă, dar umbrele celorlalți se pleacă şi într-o parte şi în alta. 
Dacă n-ar fi corpul lunar foarte mare, lumina lunii nu s-ar întinde la fel în toate 
părțile pământului. 


Când luna răsare în regiunile echinocţiului se împărtăşesc la fel de lumina ei atât 
cei care locuiesc în părțile friguroase şi se găsesc sub rotaţiile constelației Ursei, 
cât şi cei din părțile de miazăzi, care sunt vecini cu regiunile arzătoare. Deci, 


întinzându-se lumina ei peste toţi pe o atât de mare lăţime, luna ne dă o foarte 
limpede mărturie de mărimea ei. Cine, dar, va nega că nu-i foarte mare corpul 
lunii, când luna se arată egală pe întinderi atât de mari şi în acelaşi timp atât de 
numeroase ? 


Dar destule sunt cele spuse despre mărimea soarelui şi a lunii ! lar Cel Care ne-a 
dăruit minte să cunoaştem marea înțelepciune a Creatorului din cele mai mici 
creaţii ale zidirii Lui, să ne dea putere să dobândim idei mai înalte despre Ziditor 
din creaţiile Lui mari, deşi în comparaţie cu Făcătorul lor, soarele şi luna sunt ca 
țântarul şi furnica. Că de la nici una din creaturi nu putem dobândi o idee vrednică 
de măreția Dumnezeului universului; ne dau doar mici şi slabe imagini, aşa precum 
ne dă şi fiecare din cele mai mici vietăţi şi plante. 


Să ne mulţumim, dar, cu cele ce am spus! Eu să mulțumesc Celui Ce mi-a dăruit 
această mică slujire a cuvântului, iar voi să mulţumiţi Celui Care vă hrăneşte cu 
aceste duhovniceşti bucate, Celui Care şi acum, cu nimicnicia glasului meu, v-a 
hrănit oarecum cu pâine de orz '%. 


Să vă hrănească Dumnezeu totdeauna pe măsura credinţei voastre, dăruindu-vă 
3 1] zi! i . St! , A 
arătarea Duhului '%, în Hristos Iisus Domnul nostru, Căruia slava şi puterea în 

vecii vecilor, Amin. 


'“ Joan, 6, 9. 
1% [ Cor. 12, 7. 


Omilia a VII-a - Despre târâtoare 


«Şi a zis Dumnezeu: «Să scoată apele târâtoare cu suflete vii după fel şi pasări 
$ ăi ; Ș 164 
zburătoare sub tăria cerului după fel» 


După crearea luminătorilor, se umplură şi apele cu vietăţi, ca să se împodobească şi 
această parte, apele. Pământul şi-a primit podoaba lui de la cele ce au răsărit în el; 
cerului i-a dat podoabă florile stelelor şi a fost împodobit şi cu perechea celor doi 
luminători care, ca nişte ochi gemeni, se uită spre pământ. Rămăsese să se dea şi 
apelor podoaba lor. 


A venit poruncă şi îndată râurile au început să lucreze: lacurile au ajuns roditoare, 
dând naştere la vieţuitoare, fiecare după felul lor propriu şi după natura apelor; 
marea a născut tot felul de specii de animale înotătoare; nici apă din bălți şi din 
mlaştini n-a fost nelucrătoare, nici n-a rămas lipsită de participarea ei la 
desăvârşirea creaţiei; se vede doar că din apa bălților şi a mlaștinilor es, ca dintr-o 
apă fiartă, broaştele, musculiţele, ţânţarii. Cele ce se văd încă şi acum sunt o 
dovadă a celor ce au fost atuncea. 


Astfel apa a fost silită să slujească poruncii Creatorului. Nespusă şi marea putere a 
lui Dumnezeu a arătat vii, lucrătoare şi mişcătoare tot felul de vieţuitoare ale apelor 
şi este cu neputinţă să numeri speciile lor. Odată cu porunca, apele au şi primit 
capacitatea de a naşte. 


«Să scoată apele târâtoare cu suflete vii». Acum, pentru întâia oară, a fost creată o 
fiinţă vie, înzestrată cu simţire. Că plantele şi arborii, chiar dacă se zice că trăiesc, 
pentru că participă la facultatea de hrănire şi de creştere, totuşi nu sunt nici vietăţi, 
nici însufleţite. 


Pentru aceea: «Să scoată apele târâtoare». Orice vieţuitoare înotătoare, fie de înoată 
la suprafaţa apei, fie de taie apa în adânc, sunt prin firea lor târâtoare, pentru că îşi 
târăsc trupul pe apă. Chiar dacă unele dintre vieţuitoarele din apă au picioare şi 
merg - mai ales ca multe din ele sunt amfibii, de pildă: focile, crocodilii, 
hipopotami, broaştele, crabii - totuşi au înotul înaintea mersului. 


1% rac. 1,20 


De aceea: «Să scoată apele târâtoare». În aceste puţine cuvinte, care neam de 
târâtoare a fost lăsat la o parte? Care neam n-a fost cuprins în porunca creaţiei? Nu 
şi cele care nasc fiinţe vii, de pildă: focile, delfinii, narcele Li şi cele asemenea 
acestora, aşa numiții peşti cartilaginoşi? Nu şi cele care se nasc din ouă, aşa cum se 
nasc aproape toate felurile de peşti? Nu câte sunt cu solzi? Nu câte sunt din neamul 
crustaceelor? Nu câte au aripioare şi câte n-au? Glasul poruncii a fost mic; da, mai 
bine spus, nici n-a fost glas, ci numai un impuls, o mişcare a voinţei dar în această 
poruncă sunt tot atâtea idei, cât de diferiți sunt peştii şi grupurile de peşti, pe care 
a-l descrie pe toţi cu de-amănuntul este la fel cu a număra valurile mării sau a 
măsura cu pumnii apa mării. 


«Să scoată apele târâtoare». Între acestea sunt cele care trăiesc în noianuri de ape, 
lângă țărmuri, în adânc de ape, printre pietre; cele care trăiesc în grupe, cele care 
trăiesc singuratice, chiţii, peştii cei foarte mari şi cei foarte mici. Prin aceeaşi 
putere şi printr-o unică poruncă au venit la existenţă şi vieţuitoarele mici şi cele 
mari. 


«Să scoată apele». Porunca aceasta îți arată înrudirea firească dintre înotătoare şi 
apă; că peştii mor dacă îi desparți puţin de apă; peştii nu pot respira aerul acesta; că 
ceea ce este aerul pentru pământeni, aceea este apa pentru înotătoare. Cauza este 
limpede. Noi avem plămâni, un organ moale şi cu mulți pori; plămânii, primind 
aerul prin dilatarea toracelui, risipesc şi răcesc căldura dinăuntru nostrum; la peşti, 
dilatarea şi contractarea bronhiilor, care primesc şi scot afară apa, îndeplinesc 
funcțiunea respirației. Peştii au parte proprie de moştenire, fire proprie, hrană 
proprie şi un fel propriu de viaţă. De aceea nici unul din animalele înotătoare nu 
primeşte să fie domesticit şi nici nu suferă atingerea mâinii omeneşti. 


II 


«Să scoată apele târâtoare cu suflete vii după feb». Acum este pârga fiecărui fel 
de vieţuitoare din apă, care, ca şi seminţele din natură, primesc porunca de a se 
arăta. Mulțimea lor va avea loc din naşterea lor, a unora din altele, când trebuie să 
crească şi să se înmulțească. Altei specii aparțin acele vieţuitoare despre care 
spunem că au carapace, de pildă: scoicile, scoicile cu două valve, scoicile marine 
în spirală, stridiile şi alte nenumărate vietăţi cu carapace. Pe lângă acestea, altă 


'% Grigore Dascălul îl defineşte aşa: «Peaşte de mare, aşa numindu-se de la narko, care iaste 
cuvânt elinesc, şi va să zică amorţesc» (CGD, f. 32, nota 3); NPL la cuvântul: torpille: «Peşte 
marin putând atinge lungimea de un metru; are de fiecare parte a capului un organ electric, care 
la descărcare este în stare să paralizeze prada şi să răstoarne un om». 


specie, de care spunem că au cochilia moale: racii, creveţii şi cele asemănătoare 
acestora. Pe lângă acestea, altă specie, vietățile aşa numite moi, a căror carne este 
moale şi spongioasă: caracatiţele, sepiile şi cele asemenea lor. Iar între acestea sunt 
nenumărate deosebiri: balauri, ţipari, care trăiesc în mâlul râurilor şi lacurilor, care, 
după forma lor, se apropie mai mult de târâtoare decât de peşti. 


Alta este specia înotătoarelor, care se nasc din ouă, şi alta este specia celor care 
nasc pui vii. Nasc pui vii: câinii de mare şi, în scurt, toate câte au pielea 
cartilaginoasă. Cele mai multe vieţuitoare din neamul chiților nasc pui vii: delfinii 
şi focile despre aceştia se spune că atunci când puii lor sunt mici îi bagă iarăşi în 
pântece dacă văd vreo primejdie oarecare. 


«Să scoată apele după fel». Altul este felul înotătoarelor din neamul chiţilor şi altul 
este acela al peştilor mici. Şi iarăşi, între peşti, nenumărate sunt deosebirile dintre 
ei, împărțiți pe speciile lor. Au nume speciale, hrană deosebită; forma, mărimea, 
însuşirile trupeşti, toate despărțite unele de altele, cu foarte mari deosebiri; sunt 
rânduiţi în fel de fel de specii. Câţi din cei ce vânează peştii din familia tonilor pot 
să ne numere deosebirile felurilor lor? Deşi se spune că aceştia pot să spună şi 
numărul peştilor, chiar dacă sunt în mari grupuri! Cine dintre cei ce au îmbătrânit 
la țărmurile mării sau pe malurile râurilor pot să ni-i descrie cu de-amănuntul pe 
toți peştii? Alte feluri de peşti cunosc cei care pescuiesc în Marea Indiană, alte 
feluri cei care vânează în golful egiptean alte feluri locuitorii insulelor şi altele, 
mauritanii. Toate aceste feluri de peşti - şi mici şi mari - i-a adus la existenţă acea 
poruncă şi acea putere nespusă. 


Multe sunt particularitățile vieţii lor, multe sunt şi deosebirile prin care fiecare din 
peşti îşi continuă specia. Cei mai mulţi dintre peşti nu clocesc ca păsările, nici nu 
fac cuiburi, nici nu-şi hrănesc cu osteneală puii, ci apa primeşte oul, care cade în ea 
şi-l face vietate. În fiecare neam de peşti succesiunea este neschimbată şi nu se 
amestecă un neam de peşte cu alt neam de peşte; la ei nu se întâmplă la fel ca la 
animalele de pe pământ, de pildă cu catârul şi cu unele păsări, care prin încrucişare 
îşi schimbă speța. Nici unul dintre peşti nu-i înarmat cu jumătate de dinţi ca boul şi 
oaia ; nici unul nu rumegă, afară numai de scâr '%, după cum spun unii. Toţi peştii 
au dinți deşi şi foarte ascuţiţi, ca să nu se strecoare afară hrana în timpul 
mestecatului. Că dacă hrana n-ar fi tăiată iute şi trimisă în stomac, ar fi luată de apă 
în timp ce o fărâmiţează. 
III 


1% Peşte de mare din recifurile de corali cu culori variate şi strălucitoare, de unde numele 
obişnuit de peşte-papagal (cf. NPL, la cuvântul: soare). 


Fiecare neam de peşte are hrana sa deosebită. Unii peşti se hrănesc cu mâl, alții cu 
alge, alții se mulţumesc cu ierburile care cresc în apă. Cei mai mulţi peşti se 
mănâncă unii pe alții cel mai mic dintre ei este hrana celui mai mare. Dacă se 
întâmplă vreodată ca peştele care a înghiţit un peşte mai mic să fie prada altuia, 
atunci ajung împreună în pântecele celui din urmă. 


Ce altceva, oare, facem noi, oamenii, când împilăm pe cei săraci? În ce se 
deosebeşte de peştele cel din urmă omul, care, prin lacoma lui iubire de bogăţie, îi 
bagă pe cei slabi în sânurile nesăţioase ale lăcomiei lui? Un om a luat acelea pe 
care le avea săracul; dar tu, înghițindu-l pe acela, ţi-ai făcut din bogăţia lui bogăţia 
ta. Făcând această nedreptate mai nedrept te-ai arătat şi mai lacom decât lacomul. 
Vezi să nu te aştepte şi pe tine acelaşi sfârşit ca şi pe peşti: undiţa sau vârşa sau 
mreaja. Că negreşit şi noi, dacă vom face multe nedreptăți, nu vom scăpa de 
osânda cea din urmă. 


Cunoscând însă că şi într-un animal slab este multă viclenie şi uneltire, vreau să te 
facă să fugi de imitarea celor răi. 


Racului de mare îi place carnea stridiei; dar n-o poate vâna pentru că stridia este 
îmbrăcată cu o cochilie tare. Că natura a întărit trupul ei slab cu o îngrăditură de 
nesfărîmat. De aceea stridia se numeşte ostra-coderm, adică cu pielea ţestoasă. Şi 
pentru că stridia este îmbrăcată de jur împrejur cu două carapace, care se îmbucă 
exact una cu alta, cleştii crabului sunt cu totul neputincioşi. Şi ce face crabul? 
Cîind vede că stridia se încălzeşte cu plăcere în locuri nebătute de vânt şi-şi 
desface carapacele ei la razele soarelui, atunci crabul aruncă pe furiş o pietricică 
între cele două carapace, împiedică închiderea lor şi astfel cu viclenie găseşte cu ce 
să împlinească lipsa de putere. 


Atâta răutate au şi cei care nu sunt înzestrați cu rațiune, nici cu glas! Iar eu te vreau 
pe tine, care imiţi crabul în adunarea de averi şi viclenii, să te opreşti de a vătăma 
pe semeni! Ca un crab este cel care se apropie cu viclenie de fratele său, cel care 
tăbărăşte în vremuri de restrişte asupra aproapelui său şi se bucură de nenorocirile 
altora. Nu imita pe aceşti oameni sortiţi osândei! Mulţumeşte-te cu cele ce ai! 
Pentru că cel înţelept este mai bine să fie sărac, să-i fie de ajuns cele ce are decât să 
trăiască în îmbuibare şi desfăţ. 


N-am să trec cu vederea nici viclenia şi prefăcătoria caracatiţei, care de fiecare dată 
ia culoarea pietrei pe care se aşază. Şi astfel, mulți peşti, care înoată fără luare 
aminte, se aşează pe caracatiță, aşa-zicînd ca pe o piatră şi ajung îndată vicleanului 
pradă. 


Aşa este purtarea celor care caută să fie totdeauna pe placul celor care au putere, 
care-şi schimbă firea după nevoile de fiecare dată, care nu trăiesc conduşi mereu de 
acelaşi fel de a voi, ci ajung uşor alţii şi alţii: cinstesc castitatea faţă de cei caşti, 
sunt desfrânaţi când sunt cu desfrânaţii, îişi schimbă părerea spre plăcerea 
fiecăruia. Nu-i uşor să scapi de aceşti oameni şi nici să te păzeşti de vătămarea lor, 
pentru că sub masca prieteniei au adânc ascunsă răutatea lor. Pe oameni cu astfel 
de purtări, Domnul îi numeşte lupi răpitori '“ îmbrăcaţi în piele de oaie. Fugi de 
această purtare cu multe feţe şi cu multe chipuri! Urmăreşte adevărul, sinceritatea, 
simplitatea! Şarpele este cu multe feţe de aceea a și fost osândit să se târască 1%. 
Dreptul este fără vicleșug, ca Iacov 1%. De aceea «Dumnezeu face să locuiască în 
casa cei care au un singur fel de a se purta» 1. 


«Marea aceasta este mare şi largă acolo sunt târâtoare, cărora nu este număr, 
vietăţi mici şi mari» "|. Totuşi între ele este o întocmire înţeleaptă şi cu bună 
rânduială. Pe peşti nu-i putem numai învinui; sunt peşti care merită să fie imitaţi. 
Cum se face că fiecare neam de peşti, după ce i s-a dat locul lui propriu, nu intră 
peste alte neamuri, ci locuieşte în propriile lui hotare? Peştii n-au geometrie, care 
să le împartă locuinţele; nu sunt împrejmuiţi cu ziduri; nu sunt hotărniciţi cu pietre 
de hotar, ci singuri şi-au luat locul care îi este de folos fiecăruia. Golful acesta 
hrăneşte cutare neamuri de peşti, celălalt altele; unele golfuri sunt pline de peşti, 
altele goale. Nici un munte cu vârfurile lui ascuţite întinse în sus nu-i desparte, nici 
râul care să le taie trecerea, ci o lege a naturii distribuie în chip egal şi drept 
locuinţa de care are nevoie fiecare neam de peşti. 


IV 


Dar noi nu ne purtăm aşa ! 

- Pentru ce ? Pentru că mutăm hotarele veşnice, pe care ni le-au pus părinţii 
noştri! !? Împărțim pământul, lipim casă lângă casă, ogor lângă ogor, ca să 
luăm ceva de la vecin". Câţi ştiu locuinţa ce li s-a dat lor de la natură; au primit 
să locuiască marea, care e în afara ținuturilor locuite de oameni, marea fără insule, 
dincolo de care nu este uscat. Pe marea aceea nu umblă corăbiile, nu se ştie nimic 


'* Matei 7, 15. 
1% fac. 3, 14. 
se ft, 25, 27. 
1% Ps. 67,6. 

11 Ps, 103, 26. 
1 Prov. 22, 28. 
"5 Isaia 5, 9 

Marea aceasta au luat-o în stăpânire chiţii, care în mărime se aseamănă cu cei mai 
înalți munţi, după cum spun cei care i-au văzut; şi chiţii rămân în hotarele lor şi nu 
vatămă nici insulele şi nici oraşele de la țărmurile mării. Astfel, fiecare neam de 
peşti locuieşte în părțile de mare ce i s-a rânduit, ca în nişte oraşe şi sate şi patrii 
străbune. 


Sunt însă şi unii peşti călători, trimişi ca de un senat obştesc peste hotare, care la 
un semnal pleacă cu toţii. Când le vine vremea rânduită de naştere, pleacă, 
deşteptaţi de o lege obştească a naturii, unii dintr-un golf, alții din altele şi se 
zoresc spre marea dinspre miazănoapte. Şi pe aceşti peşti îi poți vedea în timpul 
urcării, uniţi ca un puhoi, curgând prin Propontida spre Pontul Euxin. Cine îi 
porneşte? Ce poruncă împărătească ? Care ordonanţă afişată în piaţă arată timpul 
de plecare? Cine îi conduce în locul cel străin? 


Vezi cum legea lui Dumnezeu împlineşte totul şi ocârmuieşte chiar cele mai mici 
lucruri? Peştele nu se împotriveşte legii lui Dumnezeu, iar noi oamenii nu suferim 
învăţăturile cele mântuitoare! Nu dispreţui pe peşti, pentru că sunt fără de glas şi 
cu totul lipsiţi de rațiune, ci teme-te să nu fii mai fără de rațiune decât peştii, 
împotrivindu-te rânduielii Ziditorului. Ascultă pe peşti că slobod aproape glas 
prin ceea ce fac, spunându-ne că pentru continuarea neamului nostru suntem 
trimişi în această călătorie într-o îndepărtată ţară străină. Peştii nu sunt înzestrați cu 
rațiune, dar au puternic întemeiată în ei legea naturii, care le arată ceea ce trebuie 
să facă. «Să mergem, spun ei, în marea, cea din miazănoapte! apa de acolo e mai 
dulce decât apa altei mări, că soarele rămâne mai puţin deasupra ei şi nu scoate din 
ea, cu razele lui, toată apă bună de băut». Şi peştilor de mare le place apa dulce de 
aceea se urcă adeseori din mare în susul râurilor şi se duc departe de mare. De 
aceea preferă ei altor golfuri Pontul Euxin, pentru că este potrivit să-şi depună 
icrele şi să crească puii. lar după ce a fost îndeplinit cu îndestulare tot ce-au 
urmărit, se întorc acasă toţi, cu tot poporul lor. 


Şi care este pricina întoarcerii lor? Că o auzim de la aceste vieţuitoare ce tac! 
«Marea dinspre miazănoapte, spun acei peşti, nu este adâncă; are suprafaţa netedă 
în faţa vânturilor violente; are puţine coaste şi locuri de adăpost; de aceea vânturile 
o frământă uşor până în adânc, înnoit nisipul din adâncuri se amestecă cu valurile; 
dar este şi rece în vreme de iarnă şi se umple cu apa multor râuri mari». Asta e 
pricină că peştii, după ce s-au bucurat într-o măsură potrivită de apele Pontului în 
timpul verii, iarna se duc cu grabă spre căldura cea din adâncul apei a locurilor 

celor însorite; fugind de vânturile cumplite din părţile de miazănoapte, se 
adăpostesc în locurile mai puţin bântuite de vânturi. 


V 


Am văzut lucrul acesta şi am admirat înţelepciunea lui Dumnezeu cea întru toate. 
Dacă cele necuvântătoare născocesc şi-şi găsesc mijloace pentru mântuirea lor, 
dacă peştele ştie ce trebuie să aleagă şi de ce trebuie să se ferească, ce vom spune 
noi cei înzestrați cu rațiune, cei instruiți de lege, cei îndemnați de făgăduinţe şi 
înţelepţiți de Duhul, când rânduim viaţa noastră mai fără de minte decât peştii? Ei 
ştiu să se îngrijească pentru viitor, iar noi, pentru că nu nădăjduim în viitor, ne 
cheltuim dobitoceşte viaţa în plăceri. Peştii străbat atâtea şi atâtea noianuri de ape, 
ca să găsească un oarecare folos; dar tu ce poţi spune, tu, care trăieşti în trândăvie ? 
Că trândăvia este început al facerii de rău. Nimeni să nu dea vina pe neştiințţă! Este 
sădită în noi o Lege naturală, care ne arată să ne apropiem de bine şi să ne 
depărtăm de cele ce ne vatămă. 


N-am să mă depărtez de exemplele pe care ni le dau vieţuitoarele din mare, pentru 
că pe ele le studiem acum. 


Am auzit pe cineva din cei ce locuiesc la țărmurile mării, că ariciul de mare, 
această vietate foarte mică şi de toţi dispreţuită, adeseori învaţă pe corăbieri când 
va fi vreme bună şi când va fi furtună. Ariciul de mare, când prevede o turburare 
a vânturilor, se vâră sub o piatră mare, se agaţă de ea, ca de o ancoră, şi este 
ținut de piatră, ca să nu fie târât cu uşurinţă de valuri. Corăbierii când văd 
Semnul acesta ştiu că este de aşteptat o mişcare puternică a vânturilor. Nici un 
astrolog, nici un haldeu, care cunoaşte turburările văzduhului după răsăritul 
stelelor, n-a învăţat acestea pe ariciul de mare, ci Domnul mării şi al vânturilor a 
pus în mica vietate urma vădită a marii Lui înţelepciuni. La Dumnezeu nimic 
nu-i neprevăzut, nimic nu-i neglijat. Pe toate le priveşte cu ochiul cel neadormit. 
Este de faţă lângă toţi şi lângă toate, dând mântuire fiecăruia. Dacă Dumnezeu 
n-a lăsat pe ariciul de mare în afara privirii Sale, nu va supraveghea, oare, pe 
cele ale tale? 


4 d să sat i ă 17 : S, e a ia A 
«Bărbaţi, iubiţi-vă femeile voastre» >, chiar dacă sunteţi din alte localităţi, când 
veniţi în comuniunea nunţii. Jugul primit prin binecuvântare să ajungă legătură a 
firii, să fie unire a celor care au stat până atunci departe unul de altul! 


. . RE) . A_A A A CER AS . Si, 
Vipera, cea mai cumplită dintre târâtoare, întâmpină spre nuntă pe mirenă 


Vipera îşi face cunoscută prezenţa prin şuierătură, chemând mirena din adâncurile 
mării pentru împreunarea de nuntă; mirena se supune şi se împreună cu vietatea 
aceea veninoasă. 


Ce vreau să spun cu acest cuvânt ? Chiar dacă soţul ar avea o fire aspră şi sălbatică, 
soţia trebuie neapărat să-l suporte şi nici o pricină să n-o facă să rupă unirea. Este 
pornit spre bătaie? Dar îi e bărbat! Este bețiv? Dar este unită cu el potrivit firii! 
Este aspru şi neplăcut? Dar este mădularul tău şi cel mai de cinste dintre mădulare! 


VI 


Să asculte şi bărbatul îndemnul ce şi lui i se cuvine! Vipera îşi varsă afară veninul, 
respectând nunta; iar tu n-ai să lepezi, oare, asprimea sufletului şi neomenia ta, ca 
să respecţi unirea? 


Poate că exemplul viperei ne va fi de folos şi în alt chip, pentru că unirea viperei cu 
mirena este un adulter al naturii. Să afle, dar, cei oare strică casele străine cu ce fel 
de târâtoare se aseamănă! 


Când vă spun acestea, am un singur scop: să zidesc Biserica. Să se înfrâneze, deci, 
patimile celor desfrânaţi, luând învăţătură din exemplele vieţuitoarelor de pe 
pământ şi din apă! 


Slăbiciunea trupului meu însă, şi ceasul târziu al serii mă silesc să-mi opresc aici 
cuvântul. Deşi aveam încă multe de adăugat celor care mă ascultă cu drag; multe, 
vrednice de admirat, despre vieţuitoarele care trăiesc în mare şi despre marea 
însăşi. 


Cum se încheagă în sare apa mării? Cum piatra cea de mare preţ coralul, când stă 
în apă este iarbă, iar când este scoasă la aer se întăreşte, căpătând tăria pietrei? De 
unde a pus natura mărgăritarul cel foarte preţios într-o vieţuitoare de cea mai joasă 
valoare, în scoică? Cele pe care le doresc vistieriile împăraţilor stau aruncate lângă 
țărmuri, lângă maluri, lângă pietre aspre, aşezate în carapacele scoicilor! De unde 


“5 Peşte în adâncurile stâncoase ale coastelor mediteraneene, cu corpul lung ca al tiparului, 
foarte lacom, cu mușcături dureroase; carnea lui era foarte preţuită de romani (cf. NPL, la 
cuvântul: murene). 

hrănesc pinele '“€ lâna de aur, pe care nici un vopsitor cu culori felurite n-a putut-o 
imita până acum? De unde scoicile marine în spirală dăruiesc împăraţilor hainele 
de purpură, care, prin frumoasele lor culori, lasă în urmă şi florile livezilor? 


«Să scoată apele!». Şi care lucru din cele de neapărată trebuinţă n-a ieşit din apă? 
Care lucru din cele de mare preţ n-a fost dăruit de apă vieţii? Unele pentru slujba 
oamenilor, altele pentru contemplarea  minunăţiilor creației, iar altele 
înfricoşătoare, pentru a ne învăţa să părăsim nepăsarea şi trândăvia. 


«A făcut Dumnezeu chiţii cei mari» 1. Nu s-a spus că sunt mari pentru că sunt 
mai mari decât crevetele şi menida 1%, ci pentru că după mărimea trupului lor, se 
aseamănă cu cei mai înalți mulți, adeseori par a fi nişte insule, când înoată la 
suprafaţa apei. Chiţii, pentru că sunt aşa de mari, nu locuiesc pe lângă coaste şi 
țărmuri, ci în oceanul numit Atlantic. Nişte animale ca acestea au fost create ca să 
ne sperie şi să ne înspăimânte. Dacă auzi că cele mai mari corăbii, cu pânzele 
întinse şi cu vânt prielnic, sunt oprite atât de uşor de un peşte mic numit eheneis !7? 
încât ţine corabia multă vreme nemişcată, ca şi cum ar fi înrădăcinată în ocean, 
oare n-ai şi în acest mic peşte aceeaşi dovadă a puterii Ziditorului? Nu numai 
peştele sabie 1%, peştele fierăstrău, peştele câine, balenele şi rechinii sunt 
înfricoşători, ci şi acul trigonului marin '*! - chiar când animalul este mort - şi 
iepurele de mare nu sunt mai puţin înfricoşători, că vatămă iute şi necruţător. 


Astfel Ziditorul vrea ca prin toate mijloacele să te facă să fii cu mintea trează, ca, 
prin nădejdea în Dumnezeu, să scapi de vătămarea lor. 


'* Grigore Dascălul explică: «Pinnele sunt un neam de scoice de mare, din care creşte ca nişte 
păr de aur» (CGD, f. 35 v, nota 4); MAB, la cuvântul nivva: «Pina marină, un fel de scoică de 
pe care se culege inul marin». 

17 Fac. 1,21, 

"5 Peşte osos, destul de comun pe coastele mediteraneene, în lungime de 20 cm (cf. NPL, la 
cuvântul: mendole). 

'* Grigore Dascălul explică: «Eheneis va să zică ţiitoriu şi opritoriu de corabie; din lucrarea ce 
face peştişorul acesta au dobândit şi numele» (CGD, f. 35 v, nota 6); iar în NPL, la cuvântul: 
remora: «Peşte marin, nu mai lung de 40 cm; are pe cap un disc în formă de ventuză, care îi 
permite să fie transportat de alți peşti, de cetacee sau chiar de corăbii. Cei vechi credeau că 
peştii aceştia sunt în stare să oprească sau să întârzie corăbiile; de aici şi numele lor». 

'% Peşte în mările calde şi temperate, lung de 4 metri, ale cărui fălci superioare sunt prelungite 
ca lama unei săbii !cf. NPL la cuvântul: espadon).. 

'% Peşte cartilaginos, plat, în părțile europene, lung de 1,50 m care are în coadă un ac veninos 
(cf. NPL la cuvântul: pastenague). 


Dorim să ieşim din adâncurile apelor şi să ne întoarcem pe uscat. Minunile creaţiei 
venind peste noi, unele după altele ca nişte valuri, au înecat cuvântul nostru cu 
năvălirile lor repetate şi continui. Cu toate că m-aş mira, dacă mintea mea n-ar 
întâlni pe uscat minuni şi mai mari, încât să o facă să alerge iarăşi la mare ca şi 

Mi se pare, însă, că acest cuvânt al meu, dând peste mii şi mii de minuni, şi-a uitat 
măsura şi a păţit la fel ca acei corăbieri care, dacă nu au un semn fix, care să le 
arate mişcarea corăbiei, adeseori nu ştiu cât drum au parcurs. Acelaşi lucru mi se 
pare că mi s-a întâmplat şi mie vorbind despre creație; nu mi-am dat seama de 
mulțimea celor ce am spus. Dar chiar dacă această cinstită adunare mă ascultă cu 
plăcere, chiar dacă istorisirea minunilor Stăpânului e dulce urechilor robilor Săi, 
totuşi îmi ancorez cuvântul, rămânând ca restul să vi-l dau mâine. 


Să ne sculăm, dar, cu toții! Să-l mulţumim lui Dumnezeu pentru cele pe care le-am 
grăit şi să-l cerem să ne ajute să completăm cele ce au rămas. 


Facă Dumnezeu ca şi voi, când veţi sta la masă, să povestiţi în timpul mesei toate 
câte cuvântul meu vi le-a spus astă dimineaţă şi toate câte le-a spus astă seară. lar 
când vă va cuprinde somnul, gândiţi-vă la ele, ca să vă desfătaţi şi în somn de 
bucuria din această zi şi să puteţi spune şi voi: «Eu dorm, dar inima mea 
priveghează» 1%, cugetând ziua şi noaptea la legea Domnului 15 Căruia slava şi 
puterea în vecii vecilor. Amin. 


*2 Jona 1,3. 
53 CAnt, 5, 2, 
18? Dig, 1, 2: 


Omilia a VIII-a - Despre cele zburătoare şi despre cele din apă 


«Şi a zis Dumnezeu: «Să scoată pământul Suflet viu după fel, cu patru picioare, 
târâtoare şi fiare după fel 1%» 


A venit porunca şi mergând pe drumul ei, pământul a şi primit propria lui podoabă. 

A . ” y AA .. 186 ._. y y 
Mai înainte spusese: «Să scoată apele târâtoare cu suflete vii» “. aici: «Să scoată 
pământul Suflet viu». 


- Este, oare, însufleţit pământul? Au dreptate, oare, proştii manihei, când spun 
că pământul are suflet ? Pământul a scos la iveală ceea ce se afla în el, nu pentru 
că Dumnezeu a spus: «Să scoată», ci pentru că Dumnezeu, Care i-a dat poruncă, i-a 
dăruit pământului şi puterea de a scoate din el. Nicicând pământul a auzit: «Să 
răsară iarbă verde şi pom roditor» !%, pământul n-a scos iarba verde pe care o avea 
ascunsă în el, nici n-a scos la suprafaţă finicul sau stejarul sau chiparosul, care nu 
stăteau ascunşi undeva jos în sânurile pământului. Nu! Ci Cuvântul dumnezeiesc 
creează cele ce se fac. 


«Să răsară pământul» '%. Nu să răsară ceea ce fusese pus în el mai dinainte, ci 
să dobândească ceea ce nu are, adică puterea de a lucra, putere dăruită de 
Dumnezeu prin poruncă pământului. Tot aşa şi acum: «Să scoată pământul 
suflet», nu sufletul care este în el, ci cel dat lui de Dumnezeu prin poruncă. 


In afară de asta, învăţătura maniheilor se întoarce chiar împotriva lor. Dacă 
pământul a scos sufletul, atunci a rămas fără suflet. Dar dezgustătoarea lor gândire 
se dezgoleşte singură. 


- Dar pentru ce s-a poruncit ca apele «să scoată târâtoare cu suflete vii» 1% iar 
pământul «să scoată suflet viu» ? Să ne gândim, însă, că firea celor care înoată în 
apă participă, după cum se pare, mai nedesăvârşit la viaţă, pentru că stau în 
densitatea apei; aud greu; vederea le e înceţoşată, pentru că văd prin apă; n-au nici 
ținere de minte, nici imaginaţie şi nici cunoştinţa obişnuită. De aceea cuvântul 
Scripturii ne arată oarecum că la vieţuitoarele din apă viaţa trupească le conduce 


1% fac. 1, 24. 
1% fac. 1, 20. 
*% Fac. 1, 1]. 
1% fac. 1, Il. 
1% Fac. 1, 20. 


mişcările sufleteşti, pe când la vietăţile de pe uscat, a căror viaţă este mai 
desăvârşită, sufletul are întreaga conducere. Simţurile le sunt mai pătrunzătoare; iar 
celor mai multe dintre patrupede le este ascuţită înţelegerea celor din jur şi fidelă 
amintirea celor petrecute în trecut. De aceea, după cum se pare, vietățile cele din 
apă au fost create cu trupuri însuflețite - că târâtoarele cu suflete vii au fost scoase 
din ape - iar vietăţile cele de pe uscat au primit porunca aceea ca sufletul să 
cârmuiască trupurile lor, deoarece vieţuitoarele care trăiesc pe pământ participă 
mai mult la puterea vitală. Necuvântătoare sunt şi cele de pe uscat; totuşi fiecare, 
prin glasul pe care îl are de la natură, arată multe din simţămintele sufleteşti. Că 
glasul lor exprimă şi bucuria şi durerea şi cunoaşterea celor de lângă ele şi nevoia 
de hrană şi despărțirea de cele cu care pasc şi alte nenumărate simţăminte. Vietăţile 
din apă, însă, nu sunt numai fără de glas, dar sunt şi sălbatice, incapabile de a fi 
instruite şi folosite de oameni spre a le fi tovarăşi de viaţă. 


«Cunoscut-a boul pe stăpânul său, iar asinul ieslea domnului său». Peştele nu 
cunoaşte pe cel care îl hrăneşte; asinul, însă, recunoaşte glasul cu care este 
obişnuit; cunoaşte drumul pe care de multe ori a mers, iar uneori îi este conducător 
omului care rătăceşte drumul; şi se spune că nici un alt animal de pe pământ nu are 
auzul atât de ascuţit ca el. 


Care vietate din mare ar putea imita ranchiuna, mânia şi urgia continuă a 
cămilelor? O cămilă, bătută de mult, păstrează amintirea bătăi vreme îndelungată 
şi se răzbună când găseşte prilejul. 


Ascultaţi, voi ranchiunoşilor, voi care socotiți virtute ţinerea de minte a răului, cu 
cine vă asemănaţi când păstraţi supărare pe vecini, ca pe o scânteie ascunsă în 
cenuşă, până când găsiţi prilej, ca să vă aprindeţi mânia ca pe o flacără. 


II 


«Să scoată pământul suflet viu». 

- Pentru ce scoate pământul suflet viu? Ca să cunoşti deosebirea dintre sufletul 
animalului şi sufletul omului. Puțin mai târziu vei cunoaşte cum a fost făcut şi 
sufletul omului. Acum ascultă despre sufletul animalelor! 


'% Isaia 1,3 

După cum scrie Scriptura «sângele este sufletul oricărui animal» *!. Sângele, 
când se încheagă, se preface în carne; iar carnea, când se strică, se desface în 
pământ; urmează, deci, că sufletul animalului este pământesc. 


«Să scoată pământul suflet viu». Uită-te câtă legătură are sufletul cu sângele, 
sângele cu carnea, carnea cu pământul! Acum întoarce-te iarăşi de la pământ la 
carne, de la carne la sânge şi de la sânge la suflet şi vei găsi că pământul este 
sufletul animalelor! Să nu socoteşti că sufletul animalelor este mai vechi decât 
ipostaza trupurilor lor şi nici că rămâne mai departe după descompunerea trupului! 


Fugi de vorbăria prostească a falnicilor filosofi, care nu se ruşinează să spună că 
sufletele lor şi sufletele câinilor sunt la fel unele cu altele, care spun că ei au fost 
cândva femei, arbuşti, peşti de mare. Dacă filosofii aceia au fost vreodată peşti, n- 
aş putea-o spune dar pentru că au scris acestea, sunt mai fără de minte decât peştii. 
Şi eu susţin aceasta cu tărie. 


«Să scoată pământul suflet viu». Dar pentru ce, după ce cuvântul meu a înaintat 
atâta, am tăcut nu puţină vreme ? Poate că mulți se minunează. Dar ascultătorii mai 
sârguincioşi cunosc pricina tăcerii mele. Pentru ce am tăcut? Cel care se uitau unul 
la altul şi-şi făceau semne cu capul ini-au atras atenţia şi mi-au adus aminte de cele 
de care n-am vorbit. Da, am trecut cu vederea o întreagă specie a creației şi aceasta 
nu foarte mică şi mergând mai departe, cuvântul meu a lăsat-o cu totul necercetată. 


«Să scoată apele târâtoare cu suflete vii şi păsări zburătoare pe pământ sub tăria 

cerului “>. 


Am vorbit aseară despre înotătoare atât cât ne-a îngăduit timpul, să venim astăzi la 
cercetarea vietăților de pe pământ. Din mijlocul textului Scripturii ne-au scăpat 
pasările. Trebuie, dar, neapărat, după cât se pare, să fac şi eu iarăşi acelaşi drum, 
aşa cum fac călătorii uituci, care lăsând acasă ceva de mare însemnătate, chiar dacă 
au făcut mult drum se întorc înapoi, indurând oboseala călătoriei ca pe o meritată 
pedeapsă pentru neatenţia lor. Da, nu sunt de disprețuit cele pe care le-am lăsat; 
sunt a treia parte din vieţuitoarele creaţiei, dacă trei sunt felurile vietăţilor: cele de 
pe pământ, cele zburătoare şi cele din apă. 


«Să scoată apele, spune Scriptura, târâtoare cu suflete vii după fel şi pasări 
zburătoare pe pământ sub tăria cerului ». 


1 Lev 21] 
'% pac. 1,20 


- Pentru ce Dumnezeu a dat ca şi pasările să se nască din ape? Pentru că este 
oarecare înrudire între zburătoare şi înotătoare. După cum peştii taie apa şi prin 
mişcarea aripioarelor merg înainte, iar prin schimbarea cozii îşi dirijează mişcările 
lor, atât de jur împrejur cât şi în linie dreaptă, tot aşa şi la păsări; poți vedea că taie 
aerul cu aripile în acelaşi chip ca şi peştii. Deci, pentru că şi la unele vieţuitoare şi 
la altele una le este însuşirea aceea de a înota, una li s-a dat şi înrudirea, aceea de a 
se naşte din apă. Se deosebesc de înotătoare prin aceea că pasările au picioare; 
pentru că îşi caută hrana pe pământ, de aceea au neapărată nevoie să se slujească de 
picioare. Păsărilor răpitoare li s-a dăruit pentru vânat ascuţişul unghiilor, iar 
celorlalte slujirea de picioare pentru procurarea hranei şi pentru celelalte nevoi ale 
vieţii. Dintre păsări, câteva au picioarele slabe, cum sunt răndunelele, care nici nu 
pot merge, nici nu pot vâna, şi pasările numite lăstuni, care se hrănesc cu cele ce 
sunt purtate de aer. Pentru răndunică, zborul ei din apropierea pământului îi 
serveşte de picioare. 


III 


Dar nenumărate sunt între pasări şi deosebirile neamurilor lor; dacă cineva ar vorbi 
despre ele în acelaşi chip în care am cercetat peştii, va găsi că unul este numele 
păsărilor, dar între ele sunt mii şi mii de deosebiri în ce priveşte mărimea, formele 
şi culorile; dar şi în ce priveşte viaţa lor, faptele lor, obiceiurile lor, este o mare 
deosebire între ele, încât este cu neputinţă de descris. Au şi încercat unii să creeze 
cuvinte noi, ca să se determine însuşirea fiecărui neam de pasări. Şi au numit pe 
unele pasări shizoptere '*, de pildă pe vulturi; pe altele, dermoptere '”, care sunt 
liliecii; pe altele ptilote 1%, cum sunt viespile; pe altele coleoptere '%, cum sunt 
cărăbuşii ca şi toate zburătoarele care se nasc în teci şi în învelitori, care, după ce 
sparg gogoaşa, sunt lhberate pentru zbor. Dar nouă ne este îndestulător numele lor 
obştesc pentru a arăta însuşirea deosebită a fiecărui neam de pasăre, precum şi 
deosebirile făcute de Scriptură în păsări curate şi necurate. Altul este neamul 
pasărilor care mănâncă carne; aceste pasări au altfel construit trupul lor potrivit cu 
felul hranei lor: au unghii ascuţite, ciocul întors, aripile iuți, ca să prindă cu 
uşurinţă prada şi să o facă bucățele pentru a se hrăni. Într-un fel este construit 
trupul pasărilor care se hrănesc cu seminţe şi alt fel al pasărilor care se hrănesc ou 


' Care are aripile formate din pene separate (cf. MAB, la cuvântul eXCânrepos.) 

* Care are aripile de piele (cf. MAB, la cuvântul: depporrepos, 

'% Incărcat cu pene (cf. MAB, la cuvântul: arihorâs,, Grigore Dascălul traduce: «cu aripile 
Jfulgoase» 


'% Cu aripile învelite într-un fel de teacă (cf. MAB, la cuvintul: xohedTepos ); Grigore 
Dascălul traduce : «cu aripile ca tecile» (CGD, f. 37 v, col. 2). 


ce găsesc. lar printre acestea, deosebirile sunt foarte multe. Unele trăiesc în stoluri, 
afară de cele răpitoare, care au altă întovărăşire între ele decât împreunarea 
perechilor. Nenumărate alte păsări iubesc şi trăiesc mai multe la un loc, cum sunt 
porumbeii, cocorii, graurii, gaiţele şi iarăşi printre acestea unele nu au conducători, 
sunt oarecum autonome; altele primesc să stea sub un conducător, de pildă cocorii. 
Dar mai sunt şi alte deosebiri între ele: unele rămân pe loc şi sunt băştinaşe, altele 
pleacă foarte departe la apropierea iernii îşi schimbă locul, aşa cum fac multe 
dintre păsări ; dacă sunt hrănite de om, se îmblânzesc şi se domesticesc, afară de 
pasările slabe care, din pricina spaimei lor mari şi a lipsei de curaj, nu suferă ca 
omul să pună mâna pe ele. Dar sunt şi păsări cărora le place să stea pe lângă 
oameni şi să locuiască împreună cu noi. Alte păsări trăiesc în munţi, iar altele 
iubesc pustia. O deosebire foarte mare este şi între glasurile lor. Unele păsări sunt 
vorbăreţe şi limbute, altele tăcute unele sunt cântărețe şi mult glăsuitoare, altele, 
străine de muze, nu cântă; unele au talentul de a imita, fie din fire, fie prin 
exercițiu; altele emit acelaşi glas, într-un singur fel, neschimbat. Mândru este 
cocoşul, iubitor de frumuseţe păunul, desfrânaţi sunt porumbeii şi găinile, darnice 
de împreunare în toată vremea. Vicleană şi geloasă este prepeliţa, care cu răutate 
ajută pe vânători să prindă alte păsări. 


IV 


După cum am spus, nenumărate sunt felurile de vieţuire şi de lucrare ale păsărilor. 
Dacă însuşirea unui stat este că fiecare membru al lui să-şi îndrepte toată energia sa 
spre un scop obştesc, atunci unele necuvântătoare formează un stat, aşa cum poţi 
vedea la albine. Comună le e locuinţa albinelor, comun şi zborul toate fac aceeaşi 
lucrare; dar cel mai mare lucru la ele este că lucrează sub conducerea unei regine 
17 a unei conducătoare, şi nu pornesc în livezi până ce nu văd pe regina lor că a 
început zborul. Regina nu este aleasă de albine (că adeseori nepriceperea poporului 
pune la conducere pe cel mai rău), nici nu-şi are puterea prin tragere la sorți (că 
tragerile la sorți sunt fără judecată şi adesea dau puterea celui care este în urma 
tuturor), nici nu-i instalată în palatele împărăteşti, prin moştenire părintească 
(pentru că şi aceştia, de cele mai multe ori, ajung din pricina petrecerilor şi 
linguşelilor, neinstruiţi şi lipsiţi de orice virtute), ci datorită firii ei are întâietate 
faţă de celelalte albine, deosebindu-se şi prin mărimea trupului şi prin forma ei şi 
prin blândeţea caracterului ei. Are şi regina ac, dar nu se foloseşte de el pentru a se 
apăra. Că albinele au legi fireşti nescrise, care poruncesc celor care dobândesc cea 
mai mare putere să fie zăbavnici în a pedepsi; iar albinele, toate câte nu urmează 
pilda reginei, se căiesc de nesocotinţa lor, că mor îndată ce îşi înfig acul. 


*% Textual: unui rege, pentru că cei vechi socoteau că albinele au rege( cf. BSG, p.447, nota) 


Să audă aceasta creştinii, cărora li s-a poruncit să nu răsplătească răul cu 


v 198 îi . . vw . 199 e . . . 
rău „ci să biruiască răul cu binele “. Imită, dar, creştine, purtarea albinei! 


Albina îşi face fagurii fără să vatăme pe cineva şi fără să strice rodul altora. Se ştie 
că albinele adună ceară din flori, iar mierea - lichidul acesta împrăştiat în flori, în 
chip de rouă - o sug cu gura şi o bagă în găurile fagurilor. De aceea mierea este la 
început lichidă, apoi cu timpull se coace şi-şi capătă dulceaţa şi starea ei. 


Bune şi cuvenite laude a dobândit albina de la Proverbele lui Solomon, numind-o 
înțeleaptă 7% şi lucrătoare 9. Atât este de harnică atunci când culege hrana 
(«Ostenelile albinei, spun Proverbele, sunt întrebuințate de împărați şi de 
oamenii de rând pentru sănătatea lor» %*), şi atât de înţelept îşi meştereşte 
depozitele mierii (că întinde ceara în membrane subțiri şi construieşte celulele 
fagurelui dese şi unele lângă altele), încât strânsa legătură a acestor celule, a unora 
de altele, dă rezistenţă întregului fagure. Fiecare celulă se ţine de cealaltă printr-o 
membrană subţire, care în acelaşi timp şi desparte şi uneşte celulele. Celulele apoi 
sunt zidite unele peste altele în două şi trei etaje. Albina se fereşte să facă o singură 
încăpere, ca nu cumva mierea, din cauza greutăţii, să se scurgă în afară. Află că 
descoperirile geometriei sunt o nimica pentru prea înţeleapta albină. Toate celulele 
fagurelui sunt hexagonale şi cu laturile egale; nu sunt puse de-a dreptul unele peste 
altele, ca să nu se slăbească fundurile celulelor care sunt legate cu cele deşarte, ci 
unghiurile hexagoanelor celor de jos sunt temelie şi reazem celor de deasupra, ca 
să poată suporta greutatea şi ca fiecare celulă să poată ţine mierea pusă în ea. 


V 


Cum aş putea să-ţi spun cu de-amănuntul toate particularitățile din viaţa păsărilor? 
Cocorii fac noaptea de strajă cu schimbul; unii dorm, iar alții merg de jur împrejur 
şi-i ajută pe cei care dorm să fie fără grijă, apoi când s-a împlinit timpul de strajă, 
cocorul care a stat de pază scoate un strigăt şi se duce la culcare; şi vine de stă de 
strajă acela ce urmează, dându-i la rândul său şi celui de dinainte liniştea de care el 
a avut parte. Vei vedea că aceeaşi ordine o păstrează şi la zbor. Şirul de cocori este 
condus când de un cocor, când de altul; o vreme anumită stă un cocor în fruntea 
zborului, apoi trece înapoi şi dă conducerea drumului celui care vine după el. 


'% Rom. 12, 17. 
'% Rom. 12, 21. 
*% Prov. 6,56. 
* Prov. 6, 7. 
*% Prov. 6,8. 


Berzele, apoi nu sunt departe de a avea o înţelegere rațională. Astfel vin toate în 
acelaşi timp în ţinuturile de aici şi tot aşa, ca la un semn, pleacă toate; iar ciorile de 
la noi le însoțesc şi le petrec, dându-le, după cât mi se pare, ajutor împotriva 
păsărilor războinice. Dovadă, mai întâi, că atunci când pleacă berzele nu se vede 
nici O cioară; apoi, când se întorc ciorile sunt pline de răni, aduc pe ele semnele 
vădite ale apărării şi ajutorului dat berzelor în luptă. Cine le-a rânduit lor legile 
ospitalităţii? Cine le-a ameninţat că vor fi acuzate de dezertare, de nu lipseşte nici 
una de la această însoţire? 


Să audă cei neospitalieri, cei care încuie uşile, cei care nu dau acoperiş în vreme de 
iarnă şi de noapte călătorilor străini! lar grija pe care o au de berzele bătrâne e 
îndestulătoare copiilor noştri, dacă ar vrea să vadă, pentru a-i face să-şi iubească 
părinţii! Negreşit, nimeni nu-i atât de lipsit de minte, încât să nu se socotească 
vrednic de ruşine, văzându-se mai lipsit de virtute decât cele mai fără de minte 
păsări. Berzele, când văd că tatălui lor i-au căzut penele de bătrâneţe, stau în jurul 
lui şi-l încălzesc cu penele; îi pregătesc din belşug hrana, iar la zbor îi dau ajutorul 
ce-l pot da, ajutându-l şi dintr-o parte şi din alta cu aripa. Şi atât de cunoscut a 
ajuns tuturora lucrul acesta, încât unii au numit răsplătirea facerilor de bine 


e a „2 :9] 
antipeiargosis”%. 


Nimeni să nu se plângă de sărăcie! Nimeni să nu-şi piardă nădejdea în viaţă, când 
vede că în casă mu i-a mai rămas nici o avere! Să se uite la dibăcia rândunicii! 
Rândunica, atunci când îşi face cuib, aduce paiele cu ciocul; şi pentru că nu poate 
căra lutul cu picioarele, îşi moaie în apă vârfurile aripilor, apoi le tăvăleşte în 
praful cel mai fin şi aşa înlocuieşte lipsa lutului; şi, încetul cu încetul, leagă între 
ele cu lut paiele, ca şi cum le-ar lipi cu clei; îşi face cuibul şi creşte în ei puii; dacă 
ceva le înţeapă ochii puilor, rândunica are din fire o doctorie, cu care face 
sănătoasă vederea puilor. 


Acestea să-ți dea povaţă, ca să nu te apuci de rele din pricina sărăciei, nici să-ţi 
pierzi toată nădejdea când vin peste tine cumplite necazuri, nici să stai cu mâinile 
încrucişate şi să nu lucrezi! Dimpotrivă, aleargă la Dumnezeu! Dacă Dumnezeu 
dăruieşte unei rândunici unele ca acelea, cu cât mai mult va da celor care îl strigă 
din toată inima lor! 


*% Grigore Dascălul dă această explicaţie: «Barza ellineaşte se zice pelargos; de la acest cuvânt 
s-au făcut antipeiargosis, care însemnează răsplătirea facerilor de bine, pentru purtarea de grijă 
a berzelor ce o au cătră născătorii lor când îmbătrânesc» (CGD, f. 39, nota 2). 


Alciomul este o pasăre de mare; ea obişnuieşte să scoată pui pe țărmurile mării, 
depunându-şi ouăle chiar în nisip; şi scoate pui cam pe la mijlocul iernii, atunci 
când marea, frământată de multe şi puternice vânturi, se izbeşte de ţărmuri. Ei 
bine, când alcionul cloceşte ouăle timp de şapte zile, toate vânturile se potolesc, 
iar valul mării se linişteşte. Că numai în atâtea zile alcionul scoate puii din ouă. 
Dar pentru că puii au nevoie de hrană, Dumnezeu, marele Dăruitor, mai 
dăruieşte acestei prea mici vietăţi încă alte şapte zile ca să-şi crească puii. Toţi 
corăbierii Ştiu aceasta şi au numit zilele acelea alcionide, după numele păsării. 


Ei bine, purtarea de grijă, pe care Dumnezeu a legiuit-o peste cele 
necuvântătoare, să te îndemne să-l ceri lui Dumnezeu cele spre mântuire! Ce 
minune n-ar face, oare, Dumnezeu pentru tine, care ai fost făcut după chipul 
Lui, când, pentru o pasăre atât de mică, porunceşte mării celei întinse şi 
înfricoşătoare să se stăpânească şi să se liniştească în mijlocul iernii? 


VI 


Se spune că turturica, dacă se desparte vreodată de soţul ei, nu mai vrea să trăiască 
cu altul, ci rămâne singură, că în amintirea soţului de altădată refuză orice altă 
însoţire. 


Să audă femeile, cât de cuviincioasă este văduvia chiar la cele necuvântătoare! Este 
de preferat necuviinţei pe care o aduce căsătorirea de mai multe ori. 


Foarte nedrept este vulturul cu creşterea puilor. Dacă scoate doi pui, pe unul din ei 
îl aruncă la pământ, împingându-l cu lovituri de aripi; îşi opreşte numai unul, 
pentru că îi este greu să-i hrănească pe amândoi. Dar, după cum se spune, vulturul 
de mare nu-l lasă să piară pe cel aruncat jos, ci-l ridică şi-l creşte cu puii lui. 


Aşa sunt părinţii care cu scuza sărăciei îşi leapădă pruncii; tot aşa şi cei care nu 
împart drept între copii moştenirea. Drept ar fi ca, după cum în chip egal i-au adus 
la viaţă, tot aşa să le dea la fel şi mijloacele de trai. 


Să nu imiți pasările care au unghiile ca un cârlig! Acestea, când văd că puii 
îndrăznesc să zboare, îi scot din cuib, lovindu-i cu aripile, şi-i împing Jos şi nu mai 
au pe viitor nici o grijă de ei. 


Vrednică de laudă este iubirea de pui a ciorii. Cioara, chiar după ce puii au zburat 
din cuib, zboară după ei, le dă de mâncare şi-i hrăneşte vreme îndelungată. 


Multe neamuri de păsări n-au nevoie de împreunare cu bărbătuşii ca să nască. La 
celelalte păsări ouăle fără bănuţ nu scot pui, despre vulturi, însă, se spune că de 
multe ori nasc fără să se împreuneze şi încă până la vârstă foarte înaintată; că 
adesea viaţa lor li se prelungeşte până la o sută de ani. 


Notează-mi aceasta din istoria păsărilor, pentru ca atunci când vei vedea pe cineva 
că râde de taina noastră, spunând că este cu neputinţă şi peste fire să nască o 
fecioară, păzindu-şi neîntinată fecioria, tu atunci să-ţi aduci aminte că Cel Care a 
binevoit «în nebunia propovăduirii să mântuiască pe cei ce cred» **, a luat-o 
înainte şi ţi-a dat în natură nenumărate temeiuri de a crede în minuni. 


VII 


«Să scoată apele târâtoare cu suflete vii şi păsări zburătoare pe pământ sub tăria 
„205 
cerului» “-. 


Dumnezeu a poruncit păsărilor să zboare «pe pământ» - pentru că pe pământ este 
hrana lor - şi «sub tăria cerului». Aşa cum am arătat mai înainte *%, aici văzduhul 
se numeşte «cer», pentru că se vede; şi se numeşte şi «tărie», pentru că aerul de 
deasupra capetelor noastre, datorită aburilor care se ridică de jos, este mai dens şi 
mai condensat în comparaţie cu un corp eteric. 


Ai, aşadar, cerul înfrumusețat, pământul împodobit, marea îmbogăţită cu 
vieţuitoarele născute în ea, văzduhul plin de păsările care zboară prin el. Toate 
au fost aduse de la neființă la fiinţă prin porunca lui Dumnezeu, precum şi 
celelalte toate pe care cuvântul meu le-a lăsat la o parte. Că am căutat să nu 
Stărui mai mult asupra lor, ca să nu par că depăşesc măsura; dar tu, om iubitor 
de cercetare, gândeşte-te singur la toate acestea; şi, cunoscând în toate 
înțelepciunea lui Dumnezeu, să nu încetezi nicicând a-l admira şi nici a Slăvi pe 
Creator prin toată creaţia. 


În întuneric ai pasările de noapte; în lumină, pe cele care călătoresc ziua. Liliecii, 
bufniţele şi cucuvelele sunt păsări care îşi caută noaptea hrana lor. Deci şi tu, în 
vreme de noapte, când nu-ţi vine somnul, ţi-i de ajuns să te gândeşti la păsările de 
noapte, să cercetezi însuşirile lor pentru a slăvi pe Cel Ce le-a făcut. 


SI Cord. 21, 
25 Fac, ], 24. 
*% Omilia III, $. 


— Să te gândeşti că privighetoarea stă neadormită când cloceşte şi nu 
conteneşte a cânta întreaga noapte. 

— Să te gândeşti că liliacul are patru picioare şi zboară. Să te gândeşti că din 
toate păsările numai el are dinţi, că naşte ca viețuitoarele cu patru picioare, 
că zboară prin aer, nu Slujindu-se de aripi, ci de o membrană de piele. Să te 
gândeşti că liliecii au din fire dragoste între ei, că se ţin şi se atârnă unul de 
altul ca un sit, lucru pe care oamenii nu-l fac cu uşurinţă; că multora le 
place să stea mai degrabă despărțiți şi deosebiți decât împreună şi uniți. 

— Să te gândeşti că cei care se îndeletnicesc cu înţelepciunea cea deşartă se 
aseamănă cu ochii cucuvelei. Că privirea cucuvelei este vie în timpul nopții, 
dar se întunecă la lumina soarelui. Tot aşa şi mintea acelora este foarte 
pătrunzătoare când cercetează cele deşarte ale lumii acesteia, dar se 
întunecă atunci când e vorba de înțelegerea luminii celei adevărate. 


Poţi aduna şi ziua de pretutindeni, cu foarte multă uşurinţă, multe temeiuri, ca să 
admiri pe Creator. 


— Să te gândeşti că te deşteaptă la lucru o pasăre din curte, cocoşul, care cu 
mult înainte de a se lumina de ziuă, cu voce ascuţită, strigă şi vesteşte că are 
să răsară soarele, se scoală dis de dimineaţă impreună cu călătorii, iar pe 
plugari îi scoate să-şi lucreze pământul. 

— Să te gândeşti că treaz este neamul gâştelor şi că au un simţ foarte ascuţit 
pentru cele ascunse. Ele au salvat cândva cetatea împărătească, Roma, 
dând de veste că duşmanii, prin nişte găuri nevăzute de sub pământ, voiau 
să pună mâna pe cetățuia Romei. 


În care neam de păsări nu arată natura o minune deosebită a lui Dumnezeu? Cine-i 
vesteşte mai dinainte pe vulturi de moartea oamenilor, când se războiesc unii cu 
alții? Poţi vedea nenumărați vulturi însoţind oştile că din pregătirea armelor au 
dovada celor ce vor urma. O astfel de comportare nu este departe de felul de a 
gândi al oamenilor. 


Cum să-ţi povestesc înfricoşătoarele năvăliri ale lăcustelor? La un semn se ridică 
toate şi se aşază pe tot latul ogoarelor; dar nu se ating de roade înainte de a i se da 
poruncă dumnezeiască. Să te gândeşti, apoi, cum sturzii le urmăresc şi vindecă 
rana pe care vor să o facă, pentru că sturzii au o poftă nesfârşită de mâncare. 
Iubitorul de oameni Dumnezeu l-a făcut pe sturz să nu se mai sature, spre binele 
oamenilor. 


Cum cântă greierul? Să te gândeşti că la amiază cântecul lui e mai dulce; atunci 
scoate sunetul prin tragerea aerului, care-i dilată pieptul. 


Când vezi zburătoarele numite insecte, de pildă albinele şi viespile - aceste insecte 
s-au numit entoma ””, pentru că par a avea în toate părţile trupului nişte tăieturi - 
gândeşte-te că ele n-au respirație, nici plămâni, ci se hrănesc cu aer prin toate 
părțile trupului lor; de aceea dacă sunt muiate în untdelemn mor, că li se astupă 
porii; dar dacă sunt băgate iute în oţet, capătă iarăşi viaţă, deschizîndu-li-se porii. 


Dumnezeul nostru n-a creat nimic de prisos şi nici n-a lăsat vreo lipsă din cele 
de neapărată trebuinţă. 


Iarăşi, dacă te uiţi la vietăţile cărora le place apa, vei găsi o altă întocmire a 
trupului lor; tălpile picioarelor nu le sunt despicate ca la cioară, nici întoarse în 
formă de cârlig ca la pasările care se hrănesc cu carne, ci le au late şi legate cu o 
pieliță, ca să înoate cu uşurinţă în apă, împingând apa cu pieliţele de la picioare, ca 
ŞI cum ar avea vâsle. 


lar dacă vezi că lebăda îşi bagă gâtul în adâncul apei şi de acolo îşi scoate hrana, 
vei descoperi şi atunci înţelepciunea Ziditorului, că de aceea 1-a făcut lebedei gâtul 
mai lung decât picioarele, pentru că băgându-l în apă, ca pe o sfoară de undiţă, îşi 
face rost de hrana ascunsă în adânc. 


VIII 


Când citeşti de mântuială cuvintele Scripturii, ţi se par scurte silabele acestea: «Să 
scoată apele pasări zburătoare pe pământ sub tăria cerului» 8. dar dacă le cauţi 
înţelesul, atunci iese la iveală marea minune a înţelepciunii Ziditorului. Câte 
deosebiri n-a prevăzut Dumnezeu între păsări? Nu le-a deosebit El pe unele de 
altele după neam? Cum a însemnat pe fiecare neam de păsări cu însuşiri deosebite? 


A trecut ziua vorbindu-vă de minunile cele din văzduh. Ne cheamă acum uscatul 
pentru a ne arăta fiarele, târâtoarele şi dobitoacele; este gata să ne arate şi uscatul la 
rândul lui vieţuitoare de aceeaşi cinste cu vegetalele, cu neamul înotătoarelor şi cu 
toate zburătoarele. 


* In grecește insectele se numesc evcojau; Primul sens al acestui cuvânt este: tăiat, 
*% Fac. 1, 20, 


«Să scoată pământul suflet viu de dobitoace, de fiare şi de târâtoare, după fel» 
209 


Ce spuneţi voi, care nu credeţi în cele spuse de Pavel despre schimbarea noastră la 
învierea cea de obşte 70, când vedeţi că multe din vietăţile ce zboară în aer îşi 
schimbă forma lor? Unele ca acestea se istorisesc despre viermele indian, 
purtătorul de corn! Acest vierme se schimbă mai întâi în omidă, apoi cu trecere de 
vreme se preface în bondar; dar nu rămâne nici în această formă, ci se întraripează 
cu aripi moi şi late. 


Aşadar, când voi, femeilor, vă aşezaţi ca să depănaţi lucrul acestor vietăţi, adică 
firele pe care vi le trimit sirii ”!! pentru facerea hainelor voastre, aduceţi-vă aminte 
de schimbările acestei vietăţi şi luaţi evidentă învăţătura despre înviere şi nu vă mai 
îndoiţi de schimbarea pe care ne-o vestește tuturora Pavel. 


Dar simt că spusele mele au depăşit măsura cuvenită. Când mă uit la mulțimea 
celor spuse, văd că a fost prea lungă cuvântarea mea; dar când mă uit iarăşi la 
feluritele chipuri ale înţelepciunii lui Dumnezeu în creaturi, socot că nici n-am 
început încă să vorbesc. N-a fost, însă, fără de folos că v-am ţinut atâta vreme. Ce 
aţi fi putut face până la venirea serii? Nu vă silesc cei care vă invită la masă! 
Ospeţele nu vă aşteaptă! De aceea, dacă vreţi, să ne folosim de acest post trupesc 
spre veselia sufletelor. 


De multe ori ai slujit trupului ca să te desfătezi! Pune-ţi azi trupul în slujba 
sufletului! «Desfătează-te în Domnul şi-ţi va da ţie cererile inimii tale» 212 Dacă 
îți place bogăția, ai aici bogăție duhovnicească! «Judecăţile Domnului sunt 
adevărate, toate îndreptăţite, dorite mai mult decât aurul şi piatra prețioasă» 5. 
De cauţi desfătare şi iubeşti plăcerea, ai cuvintele lui Dumnezeu, care pentru omul 
care are sănătoasă simţirea cea duhovnicească «sunt mai dulci decât mierea şi 
fagurele»!?. 


Dacă vă dau drumul şi pun capăt adunării, unii vor alerga să joace zaruri; iar acolo, 
Jurăminte, discuţii înfocate şi supărări pentru cei ce iubesc banii. Diavolul stă de 


*% Fac, 1, 24, 

20 ] Cor, 15, 35-50. 

* Grigore Dascălul explică: «Sirii sînt un norod indienesc, carii lucrează mătase» (CGD, f. 41, 
nota 3), iar BSG : «popor din Asia, aş spune chinezii» (p. 473, nota 4). 

22 Ps. 36, 4. 

*% Ps. 18, 10-11. 

se pis, 18.11, 


faţă prin zarurile însemnate cu puncta şi aprinde nebunia în jucători. Aceiaşi bani 
trec de la unul la altul; acum îl îngâmfă pe unul că a biruit şi-l întristează pe 
celălalt; dar iarăşi îl face pe acesta de se mândreşte şi pe celălalt îl ruşinează. 


Care e folosul că posteşti cu trupul, dar îţi încarci sufletul cu mii şi mii de păcate? 
lar cel care nu joacă zaruri, dar îşi petrece timpul altfel, câte deşertăciuni nu 
grăieşte? Câte lucruri nesocotite nu aude? Că timpul liber, petrecut fără frica de 
Dumnezeu, este dascăl de păcate pentru cei care nu ştiu să folosească timpul. 


Poate veţi găsi şi ceva folositor în cele ce spun eu. Dacă nu găsiţi, atunci statul 
vostru aici v-a făcut cel puţin să nu păcătuiți. Deci cu cât vă ţin mai mult, cu atât 
mai mult vă depărtez de la păcat. 


Pentru un om care judecă înţelepţeşte sunt de ajuns cele ce am spus, dacă acesta nu 
se uită la bogăţia creaţiei, ci la slăbiciunea puterii mele şi la bucuria deplină a celor 
de faţă. 


Pământul v-a primit cu cele ce a răsărit din el; marea cu peştii; văzduhul cu 
păsările ; gata este uscatul să vă arate, la rândul său, creaturi de aceeaşi valoare ca 
şi celelalte. 


Aceasta să ne fie, deci, măsura ospăţului nostru din această dimineaţă, ca nu cumva 
saţul prea mare să vă micşoreze plăcerea ospăţului din astă seară. 


lar Cel Care a umplut pe toate cu făpturile Sale, lăsându-ne în toate cele create 
amintiri vădite ale minunilor Lui, să vă umple şi inimile voastre de bucurie 
duhovnicească, în lisus Hristos Domnul nostru, Căruia slava şi puterea în vecii 
vecilor, Amin. 


Omilia a IX-a - Despre cele de pe uscat 


Cum vi s-a părut masa cuvintelor de azi dimineață? Mie mi se pare că cele ce v-am 
oferit se aseamănă cu bunăvoința urnei gazde sărace, care se ambiţionează să fie o 
gazdă care dă mese luxoase şi bogate, dar din lipsa unor bucate scumpe şi alese 
indispune pe oaspeţi, că le pune pe masă din belşug mâncăruri sărăcăcioase; şi 
astfel ambiția gazdei se preface în ocară din pricina lipsei de bun gust. Aşa gândesc 
şi eu despre mine, dacă nu cumva voi veţi socoti să spuneţi altceva. Dar oricum ar 
fi, nu trebuie să dispreţuiţi bucatele cu care eu vă ospătez. Că nici lui Elisei nu i-au 
întors spatele, ca unei nepricepute gazde, prietenii lui, când i-a ospătat cu verdeţuri 

sălbatice 715. 


Cunosc legile alegoriei; nu le-am descoperit eu, ci le-am găsit în lucrările altora. 
Cei care nu interpretează cuvintele Scripturii în sensul lor propriu spun că «apa» de 
care vorbeşte Scriptura nu este apă, ci altceva de altă natură, şi interpretează 
cuvintele «plantă» şi «peşte» cum li se pare lor la fel şi «facerea târâtoarelor» şi 
«facerea fiarelor» le interpretează răstălmăcindu-le după propriile lor gânduri, 
întocmai ca tălmăcitorii de vise, care tălmăcesc în propriul lor interes apariţiile din 
timpul somnului. Eu când aud că Scriptura zice : «iarbă», înţeleg iarbă; când aud: 
«plantă», «peşte», «fiară», «dobitoc», pe toate le înţeleg aşa cum sunt spuse. Nu 
mă ruşinez de Evanghelie 76. 


Dar nici, pentru că cei care au scris despre pământ au vorbit multe despre formele 
pământului, spunând că pământul este asemănător unei sfere sau unui cilindru sau 
unui disc, rotunjit egal din toate părțile, sau în forma unei lopeţi adâncite la mijloc 
- că cei care au scris despre lume au fost duşi la formularea acestor ipoteze, 
combătându-se între ei - da, nici pentru aceasta nu voi ajunge să spun că facerea 
lumii, aşa cum ne-o relatează Scriptura, este da mai puţin preţ, pe motivul că 
Moise, slujitorul lui Dumnezeu, n-a spus nimic, despre forma pe care o are 
pământul, n-a spus că perimetrul pământului are 180.000 de stadia ”!7, n-a măsurat 
cât de mult se întinde umbra pe care o lasă pământul, când soarele în mişcarea lui 
se află sub pământ, şi nici n-a spus că umbra pământului pe lună dă naştere 
eclipselor. Şi pentru că Moise a trecut sub tăcere, aceste lucruri, care nu ne sunt 


*5 IV Regi 4, 39. 

*:* Rom. 1, 16. 

* La greci o stadie măsura 600 paşi; lungimea stadiei varia între 147 şi 192 metri (cf. NPL, la 
cuvântul: stade). 


folositoare, voi socoti eu, oare, pentru aceasta de mai puţină valoare cuvintele 
Duhului decât înţelepciunea cea nebună ”'5 sau, mai bine spus, să nu slăvesc eu pe 
Cel Care nu pune mintea noastră să se îndeletnicească cu cele deşarte, ci a rânduit 
să fie scris în Scriptură toate acelea care duc la zidirea şi desăvârşirea sufletelor 
noastre? Mi se pare, însă, că cei care nu înţeleg lucrul acesta, adică cei care 
folosesc interpretarea alegorică, au încercat să dea credit Scripturii, punând pe 
seama ei propriile lor idei, schimbând sensul cuvintelor Scripturii cu folosirea unui 
limbaj figurat. Înseamnă, însă, să te faci mai înţelept decât cuvintele Duhului, când, 
în chip de interpretare a Scripturii, introduci în Scriptură ideile tale. Deci, să fie 
înţeleasă Scriptura aşa cum a fost scrisă! 


II 
«Să scoată pământul suflet viu de dobitoace, de fiare şi de târâtoare» >. 


Gândeşte-te la cuvintele lui Dumnezeu, care străbat creaţia! Au început de atunci, 
de la facerea lumii, şi lucrează şi acum şi merg mai departe până la sfârşitul lumii. 
După cum sfera, dacă se împinge şi este pe un loc înclinat, merge la vale datorită 
construcției sale şi a însuşirii locului, şi nu se opreşte înainte de a ajunge pe un loc 
şes, tot aşa şi existenţele, mişcate de o singură poruncă, străbat în chip egal creația, 
supusă naşterii şi pieirii, şi păstrează până la sfârşit continuarea speţelor prin 
asemănarea celor ce alcătuiesc speța. Din cal se naşte un cal, din leu un leu, din 
vultur un vultur şi fiecare din vieţuitoare îşi păstrează speța prin continui naşteri 
până la sfârşitul lumii. Timpul nu strică, nici nu pierde însuşirile vieţuitoarelor, ci, 
ca şi cum acum ar fi fost făcute, merg veşnic proaspete împreună cu timpul. 


«Să scoată pământul suflet viu». Această poruncă a rămas statornică în pământ şi 
nu încetează să stea în slujba Creatorului. Unele vieţuitoare sunt aduse la existenţă 
prin naştere din cele care existau mai înainte, iar altele încă şi acum se nasc chiar 
din pământ. Că pământul scoate afară, în vreme de ploaie, nu numai greieri, nici 
numai alte nenumărate feluri de zburătoare care străbat aerul, care nici nu au nume, 
pentru că sunt foarte mici, ci dă din el chiar şoareci şi broaşte. Că în jurul Tebei din 
Egipt, când, pe vreme de arşiță mare, plouă mult, se umple îndată ţara de şoareci de 
câmp. Pe ţipari nu-i vedem că se nasc altfel decât din nămol; că nu se nasc nici din 
ouă, nici în alt chip, ci naşterea lor este din pământ. 


25 ] Cor. 3, 19. 
2 pac. 1, 24. 


«Să scoată pământul suflet viu». Animalele cele de pe pământ privesc spre 
pământ; dar omul, sadul cel ceresc, se deosebeşte de animale atât prin forma 
alcătuirii lui trupeşti, cât şi prin vrednicia sufletului său. Cum este forma 
animalelor cu patru picioare? Capul le este plecat spre pământ, privesc spre 
pântece şi urmăresc să-i facă pântecelui cu orice chip plăcere. 


Capul tău, însă, este ridicat spre cer; ochii tăi privesc cele de sus. Că dacă 
vreodată te faci de râs prin patimile trupului, Slujind trupului şi celor de sub 
pântece, te-ai alăturat dobitoacelor celor fără de minte şi te-ai asemuit lor 
Ală grijă îţi este cu cuviinţă ţie! Să cauţi cele de sus, unde este Hristos! BI Să-ţi 
fie mintea mai presus de cele pământeşti! Să-ţi rânduieşti viaţa după forma pe 
care ţi-a dat-o Dumnezeu! În ceruri să-ţi fie vieţuirea ! 22 Patria ta cea 
adevărată este Ierusalimul cel de sus. Cetăţenii şi compatrioţii tăi sunt cei 
întâi-născuţi înscrişi în ceruri. 
III 


«Să scoată pământul suflet viu». Sufletul necuvântătoarelor nu s-a arătat, fiind 
ascuns în pământ, ci a luat fiinţă odată cu trupul lor, la porunca Creatorului. 
Sufletul lor este acelaşi în toate şi are aceeaşi caracteristică: nu are darul vorbirii; 
dar fiecare din animale se deosebeşte printr-o însuşire deosebită. Boul este potolit, 
măgarul leneş, iar calul înfierbântat de pofta părții femeieşti; lupul nu se poate 
domestici; vulpea e vicleană, cerbul fricos, iar furnica harnică; câinele este 
recunoscător şi ţine minte prietenia. Fiecare dintre animale a fost creat în acelaşi 
timp şi i s-a dat atunci fiecăruia şi însuşirea lui firească. 


Odată cu leul s-a născut şi mânia lui, dorința lui de o viaţă singuratică şi 
neprietenia lui cu cei din aceeaşi familie cu el. Este tiranul animalelor; iar din 
pricina firii lui mândre nu acceptă egalitatea de rang cu mulţimea animalelor. Leul 
nu se apropie de mâncarea de ieri, nici nu se întoarce la rămăşiţele propriei lui 
prăzi. Natura a pus în el organele unui glas ca acela, încât multe animale, care îl 
întrec în fugă, sunt prinse de multe ori numai datorită mugetului lui. Iute este 
pantera şi cu mişcări repezi; trupul îi este mlădios ca apa şi uşor, în stare să urmeze 
îndată mişcările sufletului. Leneşă este firea ursului, iar felul de a se purta, 
specific: viclean şi ascuns la fel îi este şi trupul: greoi, tare, prost alcătuit, aşa cum 
se potriveşte unei vieităţi reci, care locuieşte în vizuini. 


20 Ps. 48, ]2. 

2 Filip. 3, 20, 
223 fir. 12,22. 
e Fury, 12, 23, 


Dacă ne gândim cât de mare este la aceste animale grija pe care, în chip firesc, o au 
de viaţa lor, nu învățată de la cineva, atunci vom fi îndemnați sau să ne păzim pe 
noi înşine şi să purtăm grijă de mântuirea sufletelor noastre, sau să ne osândim şi 
mai mult, când vedem că nu imităm nici animalele necuvântătoare. Adeseori ursul, 
cîmd are răni adânci, se vindecă singur, astupând, cu toată îndemânarea, rănile cu o 
plantă, care în chip natural este uscată, numită lumânărica. Poţi vedea că şi vulpea 
se vindecă singură cu răşină de pin. Broasca ţestoasă, după ce se satură de carnea 
de viperă, mănâncă cimbru, care este un antidot şi n-o mai vatămă veninul viperei. 
Şarpele îşi vindecă boala de ochi, mâncând mărar. 


Iar prevestirile pe care le fac animalele despre schimbarea vremii nu lasă în umbră 
orice pricepere omenească ? Oaia, când se apropie iarna, înghite hrană cu lăcomie, 
ca şi cum s-ar aproviziona pentru lhpsa ce are să vină. Boii, care stau închişi vreme 
îndelungată în timpul iernii, când se apropie primăvara, printr-o simţire a firii lor, 
aşteaptă o schimbare a vremii, că din staulele lor privesc spre uşi şi toţi, ca la un 
semnal, îşi schimbă înfăţişarea. Unii din cei care cercetează viaţa animalelor au 
observat că ariciul de uscat îşi face două ieşiri în ascunzătoarea lui; când suflă 
crivățul astupă ieşirea de la miazănoapte; iar când vântul se schimbă şi bate de la 
miazăzi, se mută în partea dinspre miazănoapte. 


Ce nu ne arată nouă oamenilor cele necuvântătoare prin toate acestea? Ne arată 
nu numai că Sunt Sub purtarea de grijă a Ziditorului nostru, ci şi că au un Simţ 
al viitorului. Cu asta ne învaţă să nu ne topim pentru viaţa de aici, ci toată râvna 
noastră să ne fie pentru veacul ce va Să fie. 


Luând, omule, pildă de la furnică nu te vei osteni pentru tine, şi nu-ţi vei depozita, 
oare, în viaţa de aici odihnele veacului ce va să fie? Că furnica îşi adună vara hrana 
pentru iarnă; nu-şi amână din lene timpul, pentru că n-au venit încă greutăţile 
iernii; dimpotrivă, munceşte cu foarte mare sârguință până ce îşi pune în cămările 
ei hrană îndestulătoare. Şi nu face asta cu trândăvie, ci cu gând înţelept, 
meşteşugeşte ca să se păstreze hrana cât mai multă vreme taie cu cleştii săi partea 
din mijloc a boabelor, ca nu cumva să încolţească şi să nu fie bune de mâncare; 
când simte că sunt umede, le usucă; dar nu le întinde în orice vreme, ci când 
presimte că văzduhul are să fie mai mult timp frumos. Fii liniştit, n-ai să vezi 
ploaie căzând din nori câtă vreme furnicile au grâul întins afară! 


Ce cuvânt va fi îndestulător, ce auz va putea cuprinde, ce timp ne va ajunge să 
spunem şi să istorisim toate minunile Marelui Meşter? Să spunem şi noi cu 
profetul: «Cât s-au mărit lucrurile Tale, Doamne . Toate întru înţelepciune le-ai 

făcut !» * Aşadar nu ne putem apăra îndestulător că n-am fost învăţaţi din cărţi 
cele ce ne sunt spre folos, când legea cea nescrisă a naturii ne învaţă să alegem cele 
ce ne folosesc. 


Ştii ce bine să faci aproapelui? Acela pe care vrei să ţi-l facă altul ție! Ştii ce este 
răul? Ceea ce nu vrei să suferi de la altul! Nici arta care se ocupă cu strângerea 
plantelor pentru studii, nici ştiinţa despre plante n-au învățat pe cele 
necuvântătoare la ce folosesc plantele; şi totuşi fiecare vieţuitoare are în chip firesc 
priceperea de a-şi procura ce este spre folosul şi mântuirea ei; are în ea ceva tainic 
care îi spune ce se potriveşte cu firea ei. 


IV 


Și în noi oamenii sunt virtuţi fireşti pe care sufletul nostru le săvârşeşte nu printr- 
un învățământ omenesc, ci sunt înnăscute în însăşi firea noastră. De pildă nimeni 
nu ne învaţă să urâm boala, dar din fire avem repulsie faţă de ceea ce ne supără, 
după cum şi sufletul, fără să-l fi învăţat cineva, se fereşte de rău. Răul este o boală 
a sufletului, iar virtutea, sănătatea sufletului. Bine au definit unii sănătatea: 
echilibru al energiilor naturale. Nu te-ai depărta de adevăr dacă ai defini la fel şi 
sănătatea sufletească. Pentru că sufletul, în chip firesc şi fără să fie învăţat, doreşte 
ce îi este propriu, de aceea toţi laudă castitatea, aprobă dreptatea, admiră curajul şi 
râvnesc priceperea. Aceste virtuți sunt mai proprii sufletului decât trupului 
sănătatea. 

Copiilor, iubiţi pe părinţii voştri! «Părinților, nu întărâtaţi pe copiii voştri!» Ag, 
Nu spune oare acelaşi lucru şi firea noastră omenească ? Pavel, deci, nu dă un sfat 
nou, ci întăreşte legăturile firii. Dacă leoaica îşi iubeşte pe cei născuţi din ea, iar 
lupul se luptă pentru căţeluşii lui, ce va spune omul, care nu ascultă de poruncă şi 
strică şi firea, fie atunci când copilul necinsteşte bătrâneţele tatălui, fie atunci când 
tatăl prin o a doua căsătorie uită pe copiii din prima căsătorie. 


De nebiruit este la cele necuvântătoare dragostea dintre părinţi şi pui, pentru că 
Dumnezeu, Cel Ce le-a creat, a înlocuit în ele lipsa raţiunii cu bogăţia simţirilor. 
De unde, între mii de oi, mielul, care sare din staul, cunoaşte culoarea şi glasul 
mamei, se grăbeşte spre ea şi caută izvoarele sale de lapte? Chiar dacă ar avea 
puţin lapte ugerele mamelor, mielul se mulţumeşte cu ele, lăsând la o parte 
mulţime de ugere îngreunate de lapte; iar mama îşi cunoaşte mielul ei initre mii şi 

mii de miei. Un singur glas, aceeaşi culoare, mirosul la fel la toţi - atât cât mirosul 
nostru îl poate percepe - şi totuşi la oaie simțirea este mai pătrunzătoare decât 
perceperea noastră, iar datorită ei fiecare oaie îşi cunoaşte mielul. Căţelul nu are 
încă dinţi şi totuşi se apără cu gura de cei care îl supără. Viţelul nu are încă coarne 
şi ştie unde au să-i crească armele lui. 


Acestea sunt o dovadă că firea tuturor vieţuitoarelor n-a căpătat de la cineva 
învăţătură pentru cele ce le sunt de folos şi că nimic nu este în ele fără rânduială şi 
nehotărât, ci toate poartă urmele înţelepciunii Celui Care le-a făcut, arătând în ele 
că au fost aduse pe lume gata pregătite pentru paza mântuirii lor. 


Câinele este lipsit de rațiune, dar are un simţ la fel de puternic ca şi rațiunea. Cele 
pe care înţelepţii lumii le-au descoperit abia după îndelungate străduinţe depuse în 
cursul vieţii lor - mă gândesc la combinaţiile silogistice - pe acestea le ştie din fire 
câinele, fără să fie învăţat. Când câinele caută urma fiarei, dacă descoperă că 
urmele se împart în multe direcţii, cercetează abaterile fiecărei urme şi prin ceea ce 
face aproape că dă drumul unui glas care construieşte un silogism, că îşi spune: 
fiara a luat-o sau în partea asta sau în asta sau în asta ; dar n-a luat-o nici în partea 
asita, nici în asta ; rămâne deci că a luat-o în partea asta şi astfel prin eliminarea 
urmelor false, descoperă urma adevărată. 


Ce fac mai mult cei care stau serioşi în faţa diagramelor, trăgând linii în praf, ca 
din trei premise să elimine două, pentru a găsi adevărul în aceea care a mai rămas? 
Dar ţinerea de minte a acestui animal pentru binefacerile primite, pe care dintre cei 
nerecunoscători faţă de binefăcători nu-i face de ruşine? Se spune de mulţi câini că 
s-au lăsat să moară peste stăpânii lor ucişi în pustie. Unii câini, din dragostea lor 
fierbinte pentru stăpâni, au fost conducătorii celor care căutau pe ucigaşi şi au făcut 
ca răufăcătorii să fie osândiţi. 


Ce vor spune cei care nu numai că nu-L iubesc pe Domnul, Care i-a făcut şi îi 
hrăneşte, dar se împrietenesc cu «cei care grăiesc împotriva lui Dumnezeu 
nedreptate» *, care se aşează la aceeaşi masă cu ei şi chiar în timp ce mănâncă 
suferă să fie hulit Cel Care-i hrăneşte ? 


V 


Dar să ne întoarcem la cercetarea creației. Animalele care se prind cu mai mare 
uşurinţă nasc mulţi pui. De aceea fac mulți pui iepurii, caprele sălbatice şi oile 


7 Po 74,5 


sălbatice, care nasc gemeni, ca să nu li se stingă neamul din pricina animalelor 
mâncătoare de carne. Animalele care mănâncă pe altele, însă, fac puţini pui. Astfel 
leoaica abia dacă este mama unui leu. Că, după cum se spune, puiul de leu se naşte 
sfâşiind cu vârful unghiilor pântecele maicii sale. Viperele, apoi, ies afară după ce 
mai întâi mănâncă pântecele mamei, dând cuvenita plată celeia ce le-a născut %. 
Deci nimic din cele ce există nu este în afara proniei lui Dumnezeu şi nici lipsit de 


grija ce 1 se cuvine. 


Dacă te uiţi chiar la mădularele animalelor, vei vedea că Ziditorul nici n-a adăugat 
ceva de prisos, nici n-a luat ceva din cele ce erau de neapărată trebuinţă.. 
Animalelor mâncătoare de carne le-a dat dinţi ascuţiţi, că de nişte dinţi ca aceia au 
nevoie pentru felul hranei lor iar celor care sunt pe jumătate înarmate cu dinţi le-a 
dat diferite depozite pentru hrană. Pentru că hrana pe care au luat-o întâi n-a fost 
fărâmiţată îndeajuns, li s-a dat să o aducă iarăşi înapoi, pentru ca rumegând-o s-o 
facă proprie pentru hrană. Stomacul întâi, stomacul al doilea, stomacul al treilea şi 
stomacul al patrulea nu sunt de prisos animalelor care le au, ci fiecare din ele 
împlineşte o funcție de neapărată trebuinţă. 


Lung îi este gâtul cămilei; este lung ca să-i fie deopotrivă cu picioarele şi să poată 
ajunge iarba cu care se hrăneşte. 


Scurt şi vârât între umeri este gâtul ursului, al leului, al tigrului şi al tuturor 
animalelor de acest fel, că nu se hrănesc cu iarbă, nici n-au nevoie să se plece la 
pământ, că se hrănesc cu carne şi se îndestulează din vânatul animalelor. 


Pentru ce elefantul are trompă? Pentru că elefantul, care este un animal mare, cel 
mai mare dintre animalele de pe uscat, care sperie pe cei pe care-i întâlneşte, 
trebuia să aibă un trup greu şi cu multă carne. Dacă i s-ar fi dat gâtul mare şi pe 
măsura picioarelor, s-ar fi mişcat cu greu şi, din pricina covârşitoarei lui greutăţi, 
ar fi înclinat totdeauna în jos; dar aşa capul îi este legat de şira spinării cu câteva 
vertebre ale gâtului, iar trompa împlineşte funcția gâtului; cu ea aduce mâncarea la 
gură şi soarbe apa. Dar şi picioarele elefantului sunt nearticulate, unite ca nişte 
coloane, pentru ca să-i susțină greutatea. Dacă i s-ar fi pus picioare slabe şi moi, 
dese i-ar fi fost dislocările articulaţiilor, că n-ar fi putut să-i uşureze greutatea când 
s-ar fi poticnit şi ar fi vrut să se ridice. Aşa, însă, elefantul are sub picior o labă 
MICĂ şi nu are articulaţie nici la legătura piciorului, nici la genunchi. Că alunecarea 
articulaţiilor n-ar fi putut susține carnea cea multă a animalului, care se revarsă de 


“5 Grigore Dascălul face următorul comentar acestui text: «Că adecă precum au făcut maicii 
sale, aşa i să face şi ei de la ai săi fii» (CGD, f. 44, nota 1). 


Jur împrejur şi tremură. De aceea elefantul are nevoie de trompă, care se coboară 
până la picioare. Nu-i vezi pe elefanţi că merg în fruntea falangei de ostaşi ca nişte 
turnuri însuflețite sau ca nişte dealuri de carne, care, prin mişcarea lor care nu 
poate fi oprită în loc, taie şirul strâns al duşmanilor? Dacă părțile de jos ale 
elefantului n-ar fi fost făcute pe măsura trupului, elefantul n-ar fi putut trăi nici un 
an dar aşa unii relatează că elefantul trăieşte trei sute de ani şi chiar mai mult decât 
atât. De aceea trebuia să aibă picioarele tari şi nearticulate. lar hrana, după cum am 
spus, şi-o ia elefantul de Jos şi o ridică în sus cu trompa, care este în formă de şarpe 
şi flexibilă. Aşa că adevărat este cuvântul că în cele create nu poţi găsi nimic de 
prisos şi nici vreo lipsă. lar pe acest animal, care este atât de mare prin volumul lui, 
Dumnezeu ni l-a supus nouă, încât poate fi învăţat să ne înţeleagă şi să primească 
loviturile ce i se dau. Prin aceasta ni se arată lămurit că Dumnezeu ne-a supus nouă 
toate, pentru că ne-a făcut după chipul Său”. 


Poţi vedea înţelepciunea cea nepătrunsă a lui Dumnezeu nu numai în animalele 
cele mari, dar şi în cele mai mici vietăți poţi admira nu mai puţină minune. După 
cum nu mă minunez mai mult de vârfurile cele înalte ale munţilor, care, pentru că 
sunt aproape de nori şi le bat necontenit vânturile, păstrează zăpada pe ei, deci nu 
mă minunez mai mult de ele decât de văiile celle adânci, care scapă nu numai de 
vânturile care suflă cu tărie, dar au şi un acer totdeauna cald, tot aşa şi în alcătuirea 
trupurilor animalelor nu mă minunez mai mult de mărimea elefantului decât de 
şoarece, care sperie pe elefant, decât de acul cel foarte fin al scorpionului, pe care 
Marele Meşter l-a găurit ca pe un fluier, încât prin el bagă veninul în cei pe care îi 
răneşte. Nimeni, din pricina asta, să nu învinuiască pe Făcător că a adus pe pământ 
şi animale veninoase, care ne vatămă viaţa şi ne sunt duşmani! Atunci ar trebui să 
învinuim Şi pe pedagogul care pune ordine în uşurătatea tinereţii, înțelepţind pe cel 
nestăpânit cu lovituri şi bice. 
VI 


Fiarele sunt o dovadă de credinţă! Ai încredere în Domnul? «Peste aspidă şi 
vasilisc vei păşi şi vei călca peste leu şi peste balauri» *%. Prin credinţă vei avea 
puterea să calci peste şerpi şi scorpioni. Nu ştii, oare, de Pavel? Pe când Pavel 
aduna găteje, s-a prins o viperă de mâna lui şi nu l-a vătămat cu nimic, pentru că 
sfântul a fost găsit plin de credinţă ”*. Dar dacă ești necredincios, teme-te, nu atât 
de fiară cât de necredinţa ta, prin care ajungi să fii vătămat uşor de orice 
stricăciune. 


2 Fiuăi 1. 27, 
*% Ps. 90, 13. 
“Fapte 28, 3-6. 


Simt, însă, iarăşi că-mi cereţi să vă vorbesc de facerea omului şi mi se pare că 
aproape aud pe ascultători strigând în inimile lor: «Ne-ai dat învățături despre firea 
celor care sunt sub stăpânirea noastră, dar despre noi nu ştim nimic !». Trebuie, 
dar, să vorbesc neapărat şi despre om, cu toate că mă reţine o sfială. Da, într- 
adevăr, lucrul cel mai greu dintre toate pare a fi, să te cunoşti pe tine însuţi. Că 
nu numai ochiul, care vede pe cele din afară de el, nu poate să se vadă pe el 
însuşi, dar chiar şi mintea noastră, care vede repede păcatul altuia, este 
zăbavnică în a-şi cunoaşte propriile ei păcate. De aceea şi acum cuvântul meu a 
înfăţişat pe cele străine, dar când e vorba de cercetarea celor ale mele este leneş şi 
plin de sfială, cu toate că cel care se cercetează cu pricepere pe sine însuşi poate 
cunoaşte pe Dumnezeu, nu atât din alcătuirea cerului şi a pământului, cât şi din 
alcătuirea propriei noastre firi, aşa precum spune şi profetul: «Minunată s-a făcut 
Ştiinţa Ta de către mine» *52- cu alte cuvinte, cunoscându-mă pe mine, am 
cunoscut covârşitoarea Ta înţelepciune. 


«Şi a zis Dumnezeu : «Să facem pe om» **. Unde-mi este acum iudeul, care 
altădată, când lumina teologiei lumina ca prin nişte ferestre, când a doua Persoană 
era arătată tainic, că nu se arătase încă vădit, iudeul se lupta cu adevărul, spunând 
că Dumnezeu a vorbit cu EI însuşi? Că spunea: Dumnezeu a spus şi Dumnezeu a 
făcut! Aşa că atunci când a spus: «Să se facă lumină şi s-a făcut lumină»”*. Într- 
adevăr şi atunci le era iudeilor la îndemână nechibzuinţa în cele ce spuneau! Care 
fierar sau tâmplar sau cizmar, stând singur în faţa uneltelor sale, fără să fie alături 
de el un ajutor, îşi spune lui însuşi : «Să facem cuțitul» sau: «Să încheiem plugul» 
sau: «Să lucrăm încălțămintea»? Nu îndeplineşte, oare, în tăcere lucrarea pe care o 
are de făcut? Într-adevăr, cumplită vorbărie! Să te faci ţie însuţi stăpân şi 
supraveghetor şi să te îndemni pe tine însuţi tiranic şi silnic! Totuşi, cei care nu s- 
au sfiit să calomnieze pe Domnul, ce nu pot să spună când limba le este deprinsă 
cu minciuna? Cuvintele Scripturii, însă, le închid desăvârşit gura. 


«Și a zis Dumnezeu : «Să facem pe om». Spune-mi : Este, oare, şi acum vorba de 
o singură persoană ? Nu ! Că nu este scris: «Să se facă om!». Atâta vreme cât nu se 
arătase omul, omul care avea să fie instruit, predica teologiei era ascunsă în adânc; 
dar acum, la facerea omului, credinţa se descoperă şi dogma adevărului se arată 
clar. 


2 Ps. 138, 5. 
*%5 Fac. 1, 26. 
= Faa 1.3. 


«Să facem pe om!» Ascultă, tu care lupţi împotriva lui Hristos, ascultă că 
Dumnezeu vorbeşte cu Cel Care a luat parte cu EI la facerea lumii, cu Cel «prin 
Care a făcut şi veacurile **, Care ţine pe toate cu cuvântul puterii Sale» 5. Dar 
luptătorul acesta împotriva lui Hristos nu primeşte în linişte cuvântul dreptei 
credinţe. 


După cum fiarele acelea care urăsc cumplit pe om, când sunt închise în cuşti, urlă 
în închisoarea lor şi-şi dau pe faţă cruzimea, dar nu pot să-şi satisfacă furia, tot aşa 
şi neamul acesta, duşman al adevărului, iudeii, nemaiavând ce să spună, spun că 
multe sunt persoanele cărora Dumnezeu le-a adresat cuvânt; ei spun: «îngerilor, 
care stau în jurul lui Dumnezeu, lor le-a spus: «Să facem pe om!» Născocire 
iudaică! Basm ieşit din uşurătatea minţii lor! Ca să nu primească o singură 
persoană, introduc mii! Îndepărtând pe Fiul, dau slujitorilor vrednicia de sfătuitori! 
Fac din cei care sunt robi împreună cu noi domni ai creării noastre. Omul când 
ajunge la desăvârşire este ridicat la vrednicia îngerilor. Dar care creatură poate fi 
egală Creatorului? 


Uită-te şi la cuvintele care urmează: «După chipul nostru» 2%. Ce spui în faţa 
acestor cuvinte ? Nu cumva unul şi acelaşi este chipul lui Dumnezeu şi al 
îngerilor? Că trebuie neapărat ca aceeaşi formă să aibă şi Fiul şi Tatăl. Negreşit 
înțelegem forma aşa cum se cuvine lui Dumnezeu, nu în chip trupesc, ci în 
însuşirea dumnezeirii. 


Ascultă şi tu, care eşti din proaspăta tăiere împrejur, care profesezi iudaismul, 
făcând-o pe creştinul. Cui îi spune Dumnezeu: «După chipul nostru» ? Cui altcuiva 
decât «Celui Care este strălucirea slavei şi chipul ipostasului *%, Care este chipul 
Dumnezeului celui nevăzut»? **. Deci propriei Sale icoane vii, Celui Care a spus: 
ă = 240 Y a . 
«Eu şi Tatăl una Suntem» şi: «Cel Care M-a văzut pe Mine a văzut pe 
Tatăl”. Acestuia îi spune : «Să facem pe om după chipul nostru». Deci acolo 
umde-i un singur chip, unde-i neasemănarea? 


2 Pr. 2, 

20 Bor. 1,3. 

7 Fac. 1, 26. 
20 or 1, 2 

*% Col. 1, 15. 
* Ioan, 10, 30. 
* Ioan, 14, 9. 


«Şi a făcut Dumnezeu pe om» ?2. Scriptura nu spune: «Au făcuty. A evitat aici 
pluralul persoanelor. Instruind pe iudei prin primele cuvinte ”*, iar prin ultimele ”* 
excluzând păgânismul, Scriptura revine cu tărie la monadă, ca să înţelegi pe Fiul 
împreună cu Tatăl şi să fugi de primejdia politeismului. 

«După chipul lui Dumnezeu l-a făcut pe el» **”. Iarăşi Scriptura vorbeşte de 
persoana Celui Care a lucrat împreună cu El. Că n-a spus: «După chipul Luw, ci 
«După chipul lui Dumnezeu». 


e . Ș . d ta a 246 _ o . 
In ce are omul «chipul lui Dumnezeu» şi cum participă la «asemănare» “vă voi 
spune, dacă va da Dumnezeu, în alte cuvântări. 


Acum atâta să fie spus: Dacă este un singur chip, de unde ţi-a venit nefericita 
rătăcire de la dreapta credinţă, să spui că Fiul nu este asemenea cu Tatăl? Câtă 
nerecunoştință! Asemănarea de care te-ai împărtăşit n-o dai Binefăcătorului? 
Socoţi că eşti stăpân pe cele pe care le-ai primit prin har şi nu-l îngădui Fiului să 
aibă fireasca asemănare cu Cel Ce L-a născut ? 


Dar seara, care a trimis de demult soarele spre asfinţit, ne porunceşte să tăcem. Să 
lăsăm cuvântul nostru să se odihnească aici, mulțumindu-se cu cele spuse. Acum 
am spus numai atâta ca să vă deştept râvna. O cercetare mai pe larg o vom face, cu 
ajutorul Duhului, în cuvintele ce vor urma. 


Plecaţi-mi, bucuroşi, adunare iubitoare de Hristos! În locul oricărei mâncări 
scumpe şi a dulciurilor de multe feluri, împodobiţi cinstitele voastre mese cu 
pomenirea celor spuse aici. 
Să se ruşineze anomeul *, să fie făcut de ruşine iudeul, să se bucure de dogmele 
adevărului cel binecredincios şi să fie slăvit Domnul, Căruia slava şi puterea în 
vecii vecilor, Amin. 


(Extras Sfântul Vasile cel mare - Scrieri - Colecţia «Părinţi şi scriitori bisericeşti 
17») 


Rac: 1, 27. 

“3 Prin: «Să facem pe om după chipul Nostru». 

* Prin: «Şi a făcut Dumnezeu pe om». 

Fac, 1; 27, 

*% Fac. 1, 26. 

* Anomeu, eretic arian extremist, care tăgăduia deoființimea Fiului cu Tatăl, susținând că Fiul 
nu are nici o asemănare cu Tatăl. 


